
minte şi că o idee nu poate semăna decât cu alta şi că, prin urmare, nici ideile, 
nici arhetipurile lor nu există într-o substanţă necugetătoare. Din aceasta 
rezultă clar că noţiunea despre ceea ce se numeşte materie sau substanță 
corporală implică în sine o contradicţie. 

10. — Cei care afirmă că figura, mişcarea şi celelalte calităţi primare sau 
originare există într-o substanţă necugetătoare, în afara minţii, recunosc, în 
acelaşi timp, că sunetele, culorile, căldura, frigul şi alte asemenea calităţi 
secundare nu există în afară; ei spun că acestea din urmă sunt senzaţii care 
există numai în minte, depind şi sunt cauzate de diversele mărimi, structuri 
şi mişcări ale celor mai mici particule de materie. Ei consideră aceasta drept 
adevăr neîndoielnic, pe care-l pot dovedi fără excepţie. Dar, dacă e sigur că 
acele calităţi originare sunt inseparabil unite cu celelalte calităţi sensibile şi 
daca, nici chiar în gând, nu pot fi despărțite de ele, rezultă de aici clar că şi ele 
există numai în minte. Dar aş dori ca, meditând, să se facă o încercare, dacă 
prin vreo abstracţie oarecare a gândirii se poate concepe extensiunea sau 
mişcarea unui corp, fără celelalte calităţi sensibile. În ce mă priveşte pe mine, 
eu văd clar că nu stă în puterea mea să-mi formez o idee despre un corp 
extins şi în mişcare fără a infatisa în acelaşi timp o oarecare culoare sau o alta 
calitate sensibilă, care este recunoscută că există numai în suflet. Pe scurt, 
extensiunea, figura şi mişcarea, despărțite de toate celelalte calităţi, sunt 
inconceptibile. Deci, unde sunt calităţile sensibile trebuie să existe şi celelalte, 
adică în minte, iar nu aiurea. 

11. -Tot aşa se admite că mare şi mic, repede şi încet nu există în afara 
minţii, fiindcă aceste calităţi sunt ceva cu totul relativ şi se schimbă, după 
cum se schimbă poziţia sau dispoziţia organelor noastre de simţ. Deci, 
întinderea, care există în afara minţii, nu este nici mare, nici mică; mişcarea, 
nici repede, nici înceată; adică nu sunt absolut nimic. Dar, se spune, ele sunt 
întindere în general şi mişcare în general, ceea ce însă arată cât de mult teoria 
despre substanţe întinse şi mobile, existente în afara minţii, depinde de doctrina 
ciudată despre idei abstracte. Şi aici trebuie neapărat să arăt cât de mult 
seamănă descrierea vagă şi nedeterminată despre materia sau substanţa 
corporală, la care au ajuns filosofii moderni prin propriile lor principii, cu 
acea noţiune învechită şi atât de mult luată în râs despre substanţa primă 
(materia primă) pe care o întâlnim la Aristotel şi discipolii lui. Soliditatea fără 
extensiune nu se poate concepe; deoarece însă s-a arătat că extensiunea nu 
există într-o substanţă necugetătoare, trebuie să rezulte acelaşi lucru şi în 
privinţa soliditatii. 

12. -Că numărul e o creaţie pur mintală, chiar dacă se admite ca celelalte 
calităţi există în afara minţii, aceasta va fi evident oricui ia în considerare că 
unul şi acelaşi lucru va fi numeric în mod diferit, după cum mintea îl consideră 
din diferite puncte de vedere. Astfel, aceeaşi extensiune este unu, trei sau 

treizeci şi şase, după cum sufletul o judecă în relaţie cu un yard, un picior sau 
un tol. Numărul e ceva relativ într-un mod aşa de vizibil şi depinde de intelectul 
omului atât de mult, încât e de mirare cum ar putea cineva să-i atribuie o 
existenţă absolută în afară de minte. Noi zicem: o carte, o pagină, un rând 
etc.; toate acestea sunt deopotrivă unităţi, deşi unele dintre ele sunt compuse 
dintr-un multiplu al celorlalte. În orice caz, deci, este evident că unitatea se 
referă la o anumită combinaţie a ideilor împreunate, arbitrar, de către suflet. 

13. - Ştiu că, după concepţia unora!, unitatea este o idee simplă sau 
necompusă care însoţeşte toate celelalte idei în mintea noastră. Eu nu găsesc 
că am o astfel de idee, care ar corespunde cuvântului unitate, şi cred că, dacă 
aş avea-o, eu mi-aş da negreşit seama de ea; din contră, ea ar trebui să fie 
ideea cea mai familiară intelectului meu, deoarece se zice că ea însoţeşte toate 
celelalte idei şi că e percepută de toate căile senzatiei şi reflectiei. Ca să nu zic 
mai mult, ea este o idee abstractă. [...] 

16. — Dar să examinăm încă puţin concepţia îndeobşte acceptată. Se zice 
că întinderea este un mod sau un accident al materiei şi că materia e substratul 
care o susţine. Aş dori o lămurire despre ceea ce se înţelege prin materia care 
susţine extensiunea. Dacă se va obiecta că n-am o idee despre materie şi din 
cauza aceasta nu pot să o explic, eu răspund că, chiar dacă cineva n-ar avea 
o idee pozitivă, totuşi dacă ar înţelege cât de cât ceva prin materie, atunci ar 
trebui să aibă cel puţin o idee relativă despre aceasta; căci, deşi nu se ştie ce 
e materia, trebuie totuşi să se cunoască relaţia ei cu accidentele şi ce se înţelege 
prin aceea că ea le susţine. E evident că termenul „susţine“ nu poate fi luat în 
sensul obişnuit sau literal al cuvântului, ca atunci când vorbim de stâlpi care 
susţin o clădire; în ce alt sens, deci, trebuie el luat? 

17. - Dacă examinăm ceea ce filosofii cei mai exacti înţeleg prin substanţa 
materială, vom găsi că ei recunosc faptul că acestui cuvânt nu i-au atribuit 
nici un alt sens decât acela al unei idei despre ceva existent în general, împreună 
cu noţiunea relativă că acest ceva susţine accidentele. Ideea generală despre 
ceva existent îmi pare a fi cea mai abstractă şi cea mai inexplicabilă dintre 
toate; şi în ce priveşte susţinerea accidentelor, aceasta, precum am arătat, nu 
poate fi înţeleasă în sensul comun al acestui termen. Trebuie, deci, luat într-un 
alt sens; dar ei nu explică în ce constă acest sens. Deci, dacă cercetez cele 
două parti sau ramificații care constituie sensul cuvintelor: substanță materială, 
sunt convins că nici un sens distinct nu este legat de aceste cuvinte. Dar de ce 
să ne oprim mai mult la discuţia despre substratul material sau suportul 
figurii, mişcării şi al altor calităţi sensibile? Oare prin aceasta nu se presupune 
că ele au o existenţă în afară de minte? Şi nu e această presupunere o 
contrazicere directă şi cu totul inconceptibila? 

18. - Dar, chiar dacă ar fi posibil ca substanţe solide, figurate şi mobile să 
existe în afară de minte, corespunzând ideilor pe care le avem despre corpuri, 
cum am putea să o ştim? Ar trebui să o cunoaştem sau prin simţurile noastre, 

sau prin rațiune. În ceea ce priveşte simţurile, prin ele avem cunoştinţe despre 
senzațiile şi ideile noastre sau despre acele lucruri, numeste-le cum vei dori, 
care sunt percepute direct de simţuri; dar ele nu ne arată că există lucruri în 
afara minţii sau nepercepute care seamănă cu cele percepute. Aceasta o 
recunosc şi materialiştii. Rămâne deci că, dacă avem o cunoaştere oarecare 
despre lucruri exterioare, aceasta trebuie să se producă prin rațiune, care 
deduce existenţa lor din ceea ce este perceput direct prin simţuri. Dar ce 
argument poate să ne îndemne a crede în existenţa corpurilor exterioare prin 
care obţinem percepțiile noastre, dacă înşişi materialiştii nu cred că există o 
conexiune necesară între acestea şi ideile noastre? Spun că e recunoscut de 
toţi (şi ceea ce se petrece în visuri, în delir şi în alte asemenea stări sufleteşti, 
pune aceasta în afară de orice discuţie) că noi putem fi afectaţi de toate ideile 
pe care le avem acum, deşi nu există corpuri exterioare asemănătoare lor. Din 
aceasta reiese în mod evident că opinia despre corpuri exterioare nu este 
necesară pentru explicarea producerii ideilor noastre; căci este admis că ideile 
sunt produse de multe ori şi pot fi produse totdeauna în aceeaşi ordine în care 
le vedem acum, şi aceasta se petrece fără ajutorul obiectelor externe. 

19. — Dar, desi ar fi posibil să avem toate senzațiile noastre fără obiecte 
exterioare, totuşi s-ar putea crede că e mai uşor să concepem şi să explicăm 
felul producerii lor dacă presupunem existenţa corpurilor exterioare care 
seamănă cu ideile lor; şi astfel ar putea fi cel puţin probabil că există şi lucruri, 
cum sunt corpurile exterioare, care determină ideile lor în sufletul nostru. 
Dar nici aceasta nu se poate spune; căci, deşi concedem materialiştilor corpurile 
lor exterioare, ei totuşi, după propria mărturisire, nu ştiu mai bine cum se 
nasc ideile noastre, deoarece ei înşişi se consideră incapabili de a înţelege în 
ce mod corpul poate acţiona asupra spiritului (spirit) sau cum poate corpul 
imprima o idee în suflet (mind). Din aceasta reiese clar că producerea ideilor 
sau a senzatiilor în sufletul nostru nu poate fi un motiv pentru a presupune 
existenţa materiei sau substanţelor corporale, deoarece se recunoaşte că 
această producere rămâne, cu sau fără presupunerea aceasta, tot aşa de 
inexplicabilă. Deci, dacă ar fi posibil să existe corpuri în afară de suflet, totuşi 
susţinerea acestei păreri ar fi ceva foarte precar, deoarece ar trebui presupus, 
fără nici un motiv, că Dumnezeu a creat nenumărate lucruri care sunt cu 
totul inutile şi nu servesc nici unui scop. [...] 

25. — Toate ideile noastre, senzațiile, noţiunile sau lucrurile pe care le 
percepem, oricare ar fi denumirea lor, sunt vizibil inactive şi nu posedă nici o 
putere sau acţiune. Aşa că o idee sau un obiect al gândirii nu poate produce 
sau cauza o schimbare într-o altă idee. Pentru a ne convinge de acest adevăr, 
nu-i necesar nimic altceva decât o simplă observare a ideilor noastre. Căci, 
dat fiind că ideile, precum şi orice parte din ele, există numai în minte, rezultă 
că ele conţin numai ceea ce e perceput; dar oricine va observa ideile sale, fie 
că sunt produse cu ajutorul simţurilor sau prin reflecţie, nu va percepe în ele 
nici o putere sau activitate; deci, nu există în ele aşa ceva. Puţină atenţie ne va 
arăta că fiinţa adevărată a unei idei implică pasivitatea şi inertia, astfel că nici 
o idee nu poate să fie ceva activ sau, mai exact vorbind, nu poate să fie cauza 

unui lucru oarecare şi nici nu poate să fie asemănătoare sau o copie a unei 
fiinţe active, precum reiese din secţiunea a 8-a. Din aceasta reiese clar că 
întinderea, figura, mişcarea nu pot fi cauza senzatiilor noastre. Trebuie deci 
să fie cu siguranţă fals atunci când se spune că acestea sunt efecte rezultând 
din configuraţia, numărul, mişcarea şi mărimea corpusculelor. 

26. — Noi percepem o succesiune continuă a ideilor, dintre care unele se 
repetă, altele apar într-o formă schimbată sau dispar cu totul. Există, deci, o 
anumită cauză, de care aceste idei depind şi sunt produse sau schimbate. Că 
această cauză nu poate să fie o calitate sau o idee sau o combinaţie de idei, 
reiese clar din secţiunea precedentă. Trebuie dar să fie o substanţă; dar s-a 
arătat că nu există o substanţă corporală sau materială; rămâne deci că o 
substanţă activă necorporală sau un spirit este cauza ideilor. 

27. — Un spirit este o fiinţă simplă, indivizibilă, activă; întrucât el percepe 
idei, se numeşte intelect, iar întrucât produce idei sau operează asupra lor, se 
numeşte voinţă. Deci, nu se poate forma o idee despre suflet sau spirit; căci 
toate ideile de orice fel, fiind pasive şi inerte (v. secţiunea 25), nu pot să ne 
prezinte printr-o imagine sau o asemănare ceea ce e activ. Putina atenţie va 
face evident oricui că e absolut imposibil să avem o idee care să semene acestui 
principiu activ al mişcării şi schimbării ideilor. Căci natura spiritului sau a 
principiului care acţionează este astfel încât nu poate fi perceput de el însuşi, 
ci numai prin efectele produse de el. Dacă cineva s-ar îndoi de adevănul celor 
spuse aici, atunci să mediteze el şi să încerce a-şi forma o idee despre o putere 
oarecare sau o fiinţă activă; totodată să-şi dea seama şi dacă are idei despre 
două puteri principale, desemnate prin termenii voință şi intelect şi deosebite 
nu numai una de alta, ci şi de o a treia idee, cea de substanţă sau fiinţă în 
general, însoţită de noţiunea relativă că această substanţă poartă sau este 
subiectul celor două puteri sus-numite şi semnifică prin numele: spirit sau 
suflet. Aceasta e părerea unora; dar, după cum pot eu vedea, cuvintele voință, 
suflet şi spirit nu sunt expresii pentru diferite idei sau, în realitate, pentru nici 
o idee, ci pentru ceva ce e foarte deosebit de idei şi care, fiind ceva activ (agent), 
nu poate să fie asemănător sau să fie reprezentat de nici o idee, oricare ar fi 
aceasta. Deşi trebuie mărturisit, în acelaşi timp, că noi avem o anumită noţiune 
despre suflet, spirit şi operaţiunile minţii, cum sunt voirea, iubirea şi ura, 
întrucât cunoaştem sau înţelegem sensul acestor cuvinte. 

28. - Eu văd că după voie pot evoca idei în sufletul meu şi pot mişca si 
schimba scena, ori de câte ori găsesc de cuviinţă; trebuie numai să vreau, şi 
imediat apare în imaginaţia mea cutare sau cutare idee, şi în acelaşi fel ea 
dispare si face loc altor idei. Această producere şi înlăturare a ideilor ne 
indreptateste, într-adevăr, să numim sufletul activ. Atât e sigur şi se bazează 
pe experienţă; însă, dacă vorbim despre lucruri active necugetătoare sau despre 
altceva ce evocă idei decât voinţa noastră, atunci ne jucăm numai cu cuvintele. 

29. - Dar, oricât de mare e puterea ce o am asupra gândurilor mele proprii, 
totuşi găsesc că ideile întipărite în mod real în simţurile mele nu au aceeaşi 
atârnare de voinţa mea. Dacă în plină lumină a soarelui îmi deschid ochii, 
atunci nu stă în puterea mea de alegere să văd sau sâ nu văd, sau să determin 

ce obiecte particulare se prezintă ochilor mei; şi tot aşa stau lucrurile în ce 
priveşte auzul sau alte senzaţii; ideile imprimate în simţurile mele nu sunt 
creaţiile voinţei mele. Deci, există o altăvoinţă sau un alt suflet care le creează. 

30. — Ideile simţurilor sunt mai intense, mai vif şi: mai clare decât ideile 
imaginaţiei; ele au, de asemenea, o anumită statornicie, ordine şi coerenţă şi 
nu sunt produse la întâmplare, ca acele idei care sunt produse deseori de 
voinţa omenească, ci într-o inlanfuire sau serie regulată, având o conexiune 
admirabilă, care arată în mod suficient înţelepciunea şi bunăvoința autorului 
lor. lar regulile fixe sau metodele stabilite, după care spiritul de care depindem 
produce în noi ideile simţurilor, se numesc legile naturii; pe acestea le învăţăm 
prin experienţă, care ne arată că ideea cutare sau cutare e însoţită de ideea 
cutare în ordinea obişnuită a lucrurilor. 

31. — Aceasta ne pune la îndemână un fel de prevedere în virtutea căreia 
suntem în stare a dirigui acţiunile noastre spre folosul vieţii. Iar fără experienţă 
am fl în veci neajutorati; noi n-am şti cum să producem ceva ce ne-ar putea 
procura cea mai mică plăcere sau să înlăturăm cea mai mică durere. Ştim că 
hrana ne hrăneşte, somnul ne reconfortează, focul ne încălzeşte, că a semăna 
toamna e calea de a secera vara şi că, în general, avem nevoie de anumite 
mijloace pentru a obţine anumite scopuri; dar nu prin descoperirea unei 
conexiuni necesare între ideile noastre ştim toate acestea, ci doar prin 
observarea legilor nestrămutate ale naturii, fără de care am fi cu totul în 
nesiguranţă şi confuzie; altminteri, un om adult n-ar şti mai bine decât un 
copil abia născut cum să se descurce în treburile vieţii. [...] 

33. - ideile întipărite în simţurile noastre de către Autorul naturii sunt 
numite lucruri reale; iar cele produse în imaginaţie fiind mai putin regulate, vii 
şi constante, sunt numite într-un mod mai potrivit ideisau inagini ale lucrurilor, 
pe care ideile le copiază şi reprezintă. Dar şi senzațiile noastre, oricât de vii si 
distincte ar fi ele, nu sunt altceva decât idei, cu alte cuvinte, ele există în 
suflet sau sunt percepute de el tot aşa de sigur, cum sunt percepute ideile pe 
care sufletul însuşi le formează. Se admite îndeobşte că ideile simţurilor au 
mai multă realitate, adică sunt de obicei mai intense, mai ordonate şi mai 
coerente decât creaţiile minţii, dar acesta nu e un argument pentru a afirma 
că ele există în afară de minte. Ele depind mai puţin de spirit sau de substanţa 
cugetătoare care le percepe, pentru că sunt produse de către voinţa unui alt 
spirit, mai puternic, dar totuşi sunt idei, şi e cert că nici o idee, fle ea slabă 
sau intensă, nu poate să existe altundeva decât în sufletul care o percepe. 

34. - Înainte de a trece mai departe, e necesar să ne ocupăm de obiecțiile 
care s-ar putea face împotriva principiilor expuse până aici. [...] Întâi s-ar 
putea obiecta că, după principiile mele, dispare din lume tot ceea ce este real 
şi substanţial şi locul îl ocupă un sistem himeric de idei. Toate lucrurile care 
există, există numai în minte, adică sunt creaţii pur mintale. Deci, ce devin 
Soarele, Luna şi stelele? Ce trebuie să gândim despre case, râuri, munţi, copaci, 
pietre? Mai mult încă, ce să gândim despre corpul nostru propriu? Sunt toate 
acestea numai atâtea himere sau iluzii ale fanteziei noastre? La aceste obiecţii 

şi la oricare alta de acelaşi fel, eu răspund că prin principiile mele nu suntem 
deposedati de nici un lucru din natură. Tot ce vedem, simţim, auzim sau 
concepem şi înţelegem rămâne la fel de cert ca şi înainte şi e la fel de real ca şi 
înainte. Există o rerum natura şi distincţia dintre realitate şi himere îşi menţine 
întreaga ei valoare. Aceasta reiese din secţiunile a 29-a, a 30-a şi a 33-a, unde 
am arătat care este deosebirea între noţiunile lucruri reale şi himere, sau idei 
real formate de noi înşine. Dar ambele categorii există deopotrivă în suflet, şi 
în acest sens ambele sunt deopotrivă idei 

35, —- Eu nu tăgăduiesc existenţa lucrurilor pe care putem să le percepem, 
sau prin simţurile noastre, sau prin reflecţie. Nu pun la îndoială faptul că 
lucrurile pe care le văd cu ochii mei şi le pipăi cu mâinile mele există cu 
adevărat. Singurul lucru a cărui existenţă noi o negăm este ceea ce filosofii 
numesc materie sau substanţă corporală. Şi prin aceasta nu se aduce nici o 
pagubă omenirii, care - aş spune - nu va simţi vreodată lipsa ei. [...] 

37. — Se va întâmpla că cel puţin aceasta se vede clar, şi anume că noi 
eliminăm orice substanţă corporală. La aceasta răspund că, dacă termenul 
substanţă e luat în sensul obişnuit, pentru a semnifica o combinație de calităţi 
sensibile, cum sunt extensiunea, soliditatea, greutatea şi alte însuşiri asemă- 
nătoare, atunci nu putem fi acuzaţi că o eliminăm; dar, dacă e luat într-un 
sens filosofic — ca bază a accidentelor sau calităţilor în afara minţii —, atunci 
într-adevăr recunosc că o suprimăm, dacă se poate spune „suprimăm“ despre 
ceea ce n-are existenţă nici măcar în imaginaţie. 

38. - Dar, veţi spune, cu toate acestea ar suna foarte ciudat dacă am zice: 
noi mâncăm şi bem idei şi suntem îmbrăcaţi cu idei. Eu recunosc aceasta, 
căci termenul „idee“ nu se întrebuinţează în limba zilnică pentru a semnifica 
numeroasele combinaţii ale calităţilor perceptibile care se numesc lucruri; şi 
este cert că orice expresie care diferă de uzul familiar al limbii apare ciudată şi 
ridicolă. Dar aceasta nu atinge adevărul sus-amintitei propoziţii, care, în caz 
că intrebuintam alte cuvinte, ne spune că suntem hrăniţi şi îmbrăcaţi în acele 
lucruri pe care le percepem în mod nemijlocit prin simţurile noastre. Tăria şi 
moliciunea, culoarea, gustul, căldura, figura sau alte calităţi asemănătoare, 
care împreună constituie diferitele feluri ale merindelor sau straielor, există, 
precum s-a arătat, numai în mintea care le percepe; şi aceasta este tot ceea ce 
se urmăreşte numindu-le idei; şi, dacă acest cuvânt s-ar întrebuința aşa de 
des ca termenul lucru, atunci n-ar suna mai ciudat şi mai ridicol decât cel din 
urmă. Eu nu discut asupra oportunității, ci asupra adevărului expresiei. Deci, 
dacă veţi fi de acord cu mine, că noi mâncăm, bem şi suntem îmbrăcaţi cu 
obiecte pe care le percepem prin simţurile noastre în mod nemijlocit şi care 
nu pot exista nepercepute sau în afara minţii, eu voi admite cu uşurinţă că 
este mai corespunzător şi mai potrivit obiceiurilor să le numim mai curând 
lucruri, decât idei 

39. — Dacă cineva ar întreba pentru ce mă folosesc de cuvântul idee şi nu 
mă conformez obiceiului, intrebuintand mai degrabă denumirea lucruri, eu 
răspund că fac aceasta din două motive: întâi. fiindcă se presupune în general, 

spre deosebire de termenul idee, că termenul lucru denotă ceva ce există în 
afară de minte; în al doilea rând, fiindcă lucru are o semnificaţie mai 
cuprinzătoare decât idee, căci împlică atât spiritul sau fiinţele cugetătoare, 
cât şi ideile. Dar, dat fiind că obiectele simţurilor există numai în minte şi 
sunt necugetătoare şi inactive, eu prefer să le numesc idei, denumire care 
implică aceste două însuşiri. [...] 

45. - În al patrulea rând, se va obiecta că, după principiile stabilite de 
mine, lucrurile se suprimă în orice moment şi se creează din nou. Obiectele 
simţurilor există numai când sunt percepute; prin urmare, arborii din grădină 
sau scaunele din odaie există numai atât timp cât le percepe cineva. Dacă 
închid ochii, toate mobilele din cameră sunt reduse la nimic, şi numai dacă îi 
deschid iarăşi sunt create din nou. Drept răspuns la toate acestea trimit pe 
cititor la ceea ce s-a spus în secţiunile a 3-a, a 4-a etc. şi doresc să-şi dea 
seama dacă prin existenţa actuală a unei idei înțelege altceva decât a fi perceput. 
În ce mă priveşte, după cercetarea cea mai exactă pe care am putut-o face, nu 
pot găsi un alt înţeles pentru expresia în cauză decât cel amintit; iar eu mai 
rog o data pe cititor să examineze gândurile sale proprii şi să nu se lase ademenit 
de cuvinte. Dacă poate considera posibil ca ideile sale sau arhetipurile lor să 
existe fără a fi percepute, atunci eu renunţ la cauza mea; dar, dacă nu poate, 
atunci va admite că e nesocotit a apăra ceva necunoscut şi a-mi reproşa 
comiterea unei absurditati, dacă nu admit acele propoziţii, care în fond nu 
conţin în ele nici o semnificaţie. 

46. - Nu va fi nepotrivit a constata cat de mult principiile acceptate în 
filosofie sunt impregnate şi ele cu pretinsele absurditati. Se consideră ca ceva 
foarte absurd părerea că la închiderea ochilor mei toate lucrurile vizibile 
dimprejurul meu sunt reduse la nimic; oare nu e tocmai aceasta părerea pe 
care filosofii o recunosc în general, dacă sunt întru totul de acord că lumina şi 
culorile, care singurele sunt obiecte proprii şi imediate ale văzului, sunt pure 
senzaţii, care există numai atât timp cât sunt percepute? Presupunerea că 
lucrurile sunt create în fiecare moment, poate că unora le va părea ca ceva de 
necrezut; totuşi această noţiune se învaţă în general în şcoli. Căci şi scolasticii, 
deşi recunosc existenţa materiei şi că întregul univers e alcătuit din ea, sunt 
totuşi de părere că acesta nu poate exista fără ajutorul divin; ceea ce ei 
interpretează a fi o creaţie continuă. 

47. - De asemenea, puţină meditare ne va arăta ca, deşi admitem existenţa 
materiei sau substanţei corporale, urmează totuşi, în mod necesar, din 
principiile care sunt în general admise, că nici unul dintre corpurile particulare 
de orice fel nu există, dacă nu sunt percepute. Căci din secţiunea a 11-a, ca şi 
din cele următoare, reiese că materia, pentru care se luptă filosofii, e un ce 
incomprehensibil, care nu are nici una dintre acele calităţi particulare prin 
care sunt distinse unele de altele obiectele senzatiilor noastre. Pentru a face 
însă mai evident aceasta, trebuie amintit că divizibilitatea infinită a materiei e 
o părere admisă de toţi, cel putin de cei mai recunoscuţi şi stimati filosofi, 
care pe baza principiilor acceptate o dovedesc fără excepţie. Din aceasta rezultă 

că în fiecare particulă a materiei este un număr infinit de parti, care nu sunt 
percepute de simţuri. Deci, dacă un anumit corp pare a fi de o mărime finită 
sau arată simțului un număr finit al părţilor, atunci aceasta nu provine din 
faptul că acel corp nu conţine mai multe părţi, ci pentru că simţul nu este 
destul de ager ca să le discearnă. Deci, cu cât simţul e mai ager, cu atât el 
percepe mai multe părţi din obiectul respectiv. [...] Şi, în fine, după diferitele 
schimbări de mărime şi formă, când simţul devine infinit de ager, obiectul va 
apărea înfinit. Dar în tot acest timp nu se petrece în obiect nici o schimbare, ci 
numai în simţ. Fiecare corp, deci, considerat în sine însuşi, e infinit de întins 
şi, prin urmare, trece peste orice formă sau figură. Din aceasta rezultă că, 
chiar dacă admitem că existenţa materiei e ceva îndeajuns de dovedit, tot aşa 
de dovedit e faptul - şi materialiştii înşişi sunt nevoiţi a recunoaşte, dupa 
principiile lor proprii — că nici obiectele particulare percepute de simţuri, nici 
altceva de acelaşi fel nu există în afara minţii. Conform părerii lor, materia şi 
fiecare parte din ea este infinită şi fără formă, şi sufletul e acela care creează 
toată varietatea corpurilor care compun lumea vizibilă, aşa că fiecare dintre 
ele există numai atât timp cât e perceput. 

48. - Dacă luăm în considerare cele spuse, vom constata că obiectia făcută 
în secţiunea a 45-a nu poate fi ridicată cu drept cuvânt impotriva principiilor 
mele mai sus expuse, aşa că nu va exista într-adevăr nici o obiectie împotriva 
concepţiei mele. Căci, deşi noi susţinem că obiectele simţurilor nu sunt altceva 
decât idei care nu pot exista nepercepute, totuşi nu putem trage concluzia că 
ele n-au existenţă decât atât timp cât sunt percepute de noi, căci se poate să 
existe şi alte suflete care le percep, atunci când noi nu le percepem. Dacă, aşa 
cum am spus, corpurile n-au existenţă în afară de suflet, aceasta nu trebuie 
înţeles ca şi când aş zice cutare sau cutare suflet particular, ci toate sufletele, 
oricare ar fi ele. Prin urmare, nu reiese din principiile mai sus stabilite că 
corpurile se desfiinţează şi se creează din nou în fiecare moment sau că nu 
există deloc în intervalele ce se scurg între percepțiile noastre despre ele. [...] 

89. - Pentru stabilirea unui sistem ferm al cunoaşterii temeinice şi reale, 
care ar putea să servească drept dovadă împotriva scepticismului, nimic nu 
pare a fi de o mai mare importanţă decât a începe cu o explicare exactă a ceea 
ce se înțelege prin cuvintele lucru, realitate, existență. Căci în zadar am 
discuta despre „existenţa reală“ a lucrurilor sau am pretinde să ajungem la o 
cunoaştere despre aceasta, dacă n-am fixat înainte sensul acestor cuvinte. 
Lucru sau fiinţă este numele cel mai general dintre toate; el cuprinde în sine 
două clase cu totul distincte şi eterogene, care n-au comun între ele decât 
numele: spirite şi idei. Cele dintâi sunt substanţe active şi indivizibile; cele din 
urmă sunt existente inerte, trecătoare şi dependente, care nu subzistă prin 
sine, ci sunt susţinute sau există în suflete sau substanţe spirituale. Ne dăm 
seama de existenţa noastră proprie prin introspectie sau reflecţie, iar existenţa 
altor suflete o cunoaştem prin rațiune. Se poate zice că avem o anumită 
cunoaştere sau noțiune despre sufletul nostru propriu, precum şi despre alte 
spirite şi fiinţe active, despre care însă nu avem idei în sensul riguros al 

cuvântului. În acelaşi fel cunoaştem şi avem o noţiune despre relaţiile dintre 
lucruri şi idei, relaţii care se deosebesc de ideile sau lucrurile însele, fiindcă 
cele din urmă pot fi percepute de noi fără să le percepem pe cele dintâi. Îmi 
pare că ideile, spiritele şi relaţiile în toate speciile lor sunt unicele obiecte ale 
cunoaşterii omeneşti şi ale discuţiilor şi că termenului idee i s-ar da o sferă 
prea extinsă dacă l-am întrebuința pentru a semnifica tot ceea ce cunoaştem 
şi despre care avem o noţiune. 


GEORGE BERKELEY, Trei dialoguri 
intre Hylas şi Philonous' 


[...] Phil: [...] Pentru mine este evident, din motive pe care tu le impartasesti, 
că lucrurile sensibile nu pot exista altfel decât într-o minte sau spirit. De 
unde conchid nu că ele nu au existenţă reală, ci, văzând că ele nu depind de 
gândirea mea şi că au o existenţă distinctă de faptul de a fi percepute de mine, 
că trebuie să existe o altă minte în care ele să existe. Prin urmare, pe cât de 
sigur lumea sensibilă există în realitate, pe atât de sigur există un Spirit infinit, 
omniprezent, care o conţine şi o susţine. 

Hyl: Hei, dar nu este altceva decât ceea ce eu şi toţi creştinii susţinem! 
Ba mai mult, asta susţin chiar şi ceilalţi care cred că există un Dumnezeu şi 
că el cunoaşte şi înţelege toate lucrurile. 

Phil.: Într-adevăr, dar uite în ce constă diferenţa. Oamenii cred în mod 
obişnuit că toate lucrurile sunt cunoscute sau percepute de către Dumnezeu, 
deoarece ei cred în existenţa unui Dumnezeu, câtă vreme eu, din contră, deduc 
în chip imediat şi necesar existenţa lui Dumnezeu din faptul că toate lucrurile 
sensibile trebuie percepute de către el. 

Hyl.: Dar, de vreme ce toţi credem acelaşi lucru, ce contează cum ajungem 
la acea opinie? 

Phil: Dar nu e adevărat nici că suntem de acord cu aceeaşi opinie. Căci 
filosofii, deşi admit că toate lucrurile corporale sunt percepute de către 
Dumnezeu, cu toate acestea ei le atribuie o subsistenta absolută, distinctă de 
faptul de a fi percepute de vreo minte, oricare ar fi aceea, ceea ce eu nu admit. 
Mai mult decât atât, nu există nici o diferenţă între a spune Există Dumnezeu, 
prin urmare el percepe toate lucrurile şi a spune Lucrurile sensibile există în 
realitate: iar dacă ele există în realitate, ele sunt cu necesitate percepute de o 
minte infinită: prin urmare, există o minte infinită sau Dumnezeu. Asta iti oferă 
o demonstraţie imediată şi directă, din cel mai evident principiu, a existenței 
lui Dumnezeu. Teologii şi filosofii au dovedit, mai presus de orice îndoială, 
pornind de la frumuseţea şi folosul mai multor părţi ale universului, că acesta 
a fost opera lui Dumnezeu. Dar, lăsând deoparte orice ajutor din partea 

astronomiei şi a filosofiei naturii, orice contemplare a mecanismului, ordinii şi 
potrivirii lucrurilor, faptul că o minte infinită trebuie să fie cu necesitate dedusă 
din simpla existenţă a lumii sensibile, iată un avantaj exclusiv al celor care au 
făcut această constatare simplă: aceea că lumea sensibilă este ceea ce percepem 
prin diferitele noastre simţuri, că noi nu percepem nimic prin simţuri în afara 
ideilor şi că nici o idee sau arhetip al vreunei idei nu poate exista în alt mod 
decât într-o minte. Poţi acum, fără nici o cercetare ştiinţifică laborioasă, fără 
nici o subtilitate a raţiunii sau întindere obositoare a discursului, să infrunti şi 
să ridiculizezi pe cel mai inversunat avocat al ateismului. Acele jalnice refugieri 
într-o succesiune eternă de cauze şi efecte gândite fără noimă sau în mulţimea 
accidentală a atomilor, acele închipuiri smintite ale lui Vanini!, Hobbes şi 
Spinoza, într-un cuvânt, întreg sistemul ateismului, nu este el nimicit în 
totalitate prin această unică constatare a contradicţiei incluse în ipoteza 
existenţei fără o minte a lumii vizibile în totalitatea sa sau chiar doar a vreunei 
parti din aceasta, fie ea cea mai brută si mai amorfă? [...] 

Hyl: Dar, prin ce spui, nu imbratisezi şi tu opinia că vedem toate lucrurile 
în Dumnezeu? Dacă nu mă înşel, ceea ce ai propus se apropie de asta. 

Phil: Puţini oameni gândesc, dar toţi vor avea opinii. În consecinţă, acestea 
vor fi superficiale şi confuze. Nu este nimic neobişnuit ca teze (tenets) care în 
sine sunt foarte diferite să fie, cu toate acestea, confundate unele cu celelalte 
de aceia care nu le examinează cu grijă. Nu voi fi, de aceea, surprins dacă unii 
îşi vor închipui că sunt cuprins de avântul lui Malebranche, cu toate că eu 
sunt foarte depărtat de acesta. El se bazează pe ideile cele mai general-abstracte, 
pe care eu le resping întru totul. El afirmă existenţa unei lumi complet 
exterioare, ceea ce eu neg. El susţine că suntem inselati de simţurile noastre şi 
că nu cunoaştem naturile reale sau formele şi figurile adevărate ale obiectelor 
ce posedă întindere - despre toate acestea eu susţin total opusul. Astfel încât, 
per total, nu există principii mai opuse în mod fundamental decât cele ale lui şi 
ale mele. Trebuie admis că sunt întru totul de acord cu ceea ce spune Sfânta 
Scriptură: „Trăim, ne mişcăm şi fiintam în Dumnezeu“. Dar sunt departe de a 
crede [...] că noi vedem lucrurile în esenţa lui. Iată pe scurt cele ce vreau să 
spun. Este evident că lucrurile pe care le percep sunt propriile mele idei şi că 
nici o idee nu poate exista în afara unei minţi. Nu este mai puţin evident că 
aceste idei sau lucruri percepute de către mine, ele însele sau arhetipurile lor, 
există independent de mintea mea, de vreme ce ştiu că nu eu sunt autorul lor, 
fiind în afara puterii mele de a hotări după bunul plac de ce idee particulară să 
fiu afectat atunci când imi deschid ochii sau urechile. Ele trebuie deci să existe 
într-o altă minte, a cărei voinţă este de a mi le infatisa. Lucrurile, afirm, pe care 
le percepem în mod direct, sunt idei sau senzaţii, numeşte-le cum vei dori. Dar 
cum poate vreo idee sau senzaţie să existe în sau să fie produsă de altceva decât 
de o minte sau un spirit? Aceasta este într-adevăr de neconceput; iar a afirma 
ceea ce este de neconceput înseamnă a susţine un nonsens, nu-i aşa? 

Hyl: Fără îndoială. 

Phil.: Dar, pe de altă parte, este foarte raţional (conceivable) că ele trebuie 
să existe în şi să fie produse de un spirit, de vreme ce asta nu este altceva 
decât ceea ce experimentez zilnic în mine însumi, în măsura în care percep 
nenumărate idei -iar printr-un act al voinţei mele pot forma o mare diversitate 
a lor, închipuindu-le în mintea mea; deşi, trebuie recunoscut, aceste făpturi 
ale imaginaţiei nu sunt în totalitate la fel de distincte, la fel de puternice, vii şi 
durabile precum cele percepute de simţurile mele, acestea din urmă fiind 
numite lucruri reale. Din toate acestea deduc că există o minte care mă afectează 
în fiecare moment prin toate impresiile sensibile pe care le percep. lar din 
diversitatea, ordinea şi aspectul acestora, conchid că autorul lor trebuie să fie 
înțelept, puternic şi bun, mai presus de orice înţelegere. Observă cu atenţie: nu 
spun că văd lucruri percepând ceea ce reprezintă ele în substanţa inteligibilă 
a lui Dumnezeu - această afirmaţie eu nu o înţeleg. Dar spun că lucrurile 
percepute de mine sunt cunoscute de intelectul şi produse de voinţa unui 
Spirit infinit. Şi nu sunt toate acestea foarte clare şi evidente? [...] 

Hyl.: Presupunând că eşti nimicit ca om, nu poţi să admiti posibilitatea 
ca lucrurile percepute de simţuri să mai existe în continuare? 

Phil.: Ba pot. Dar atunci acestea trebuie să fie într-o altă minte. Atunci 
când neg existenţa lucrurilor sensibile în afara minţii, nu mă refer la mintea 
mea în particular, ci la toate minţile. Acum, este evident că ele au o existenţă 
exterioară minţii mele, întrucât experienţa mi le arată ca fiind independente 
de ea [de minte - n.n.]. Există, prin urmare, o altă minte în care ele există, în 
tot timpul intervalelor dintre momentele în care eu le percep - tot la fel cum a 
fost şi înainte de naşterea mea sau cum va fi după moartea mea. îar, cum 
acelaşi lucru este valabil şi cu privire la toate celelalte spirite create, finite, 
urmează cu necesitate că există o Minte omniprezentă, eternă, care cunoaşte 
şi înţelege toate lucrurile şi care le înfăţişează vederii noastre într-o atare 
manieră, în conformitate cu acele reguli pe care ea însăşi le prescrisese, reguli 
numite de noi legi ale naturii, 

Hyl.: Răspunde-mi, Philonous: sunt toate ideile noastre existente întru 
totul inerte? Sau cuprind ele în sine vreo putere de a acţiona (agency)? 

Phil: Ele sunt cu totul pasive şi inerte. 

Hyl.: Şi nu este Dumnezeu un agent, o fiinţă pur activa? 

Phil.: Recunosc. 

Hyl.: Nici o idee. prin urmare, nu se poate asemui sau nu poate reprezenta 
natura lui Dumnezeu. 

Phil.: Într-adevăr. nu poate. 

Hyl.: Dacă deci tu nu ai nici o idee despre mintea lui Dumnezeu, cum poţi 
să concepi (conceive) posibilitatea ca lucrurile să existe în mintea sa? Sau, 
dacă poţi concepe mintea lui Dumnezeu fără să ai vreo idee despre ea, de ce 
nu mi-ar fi permis să concep existenţa materiei, în ciuda faptului că nu am 
nici o idee a ei? 

Phil: În privinţa primei tale întrebări: recunosc că nu am, în sensul propriu 
al cuvântului. nici o idee despre Dumnezeu sau despre alt spirit - acestea 

fiind active, ele nu pot fi reprezentate prin ceva întru totul inert, aşa cum sunt 
ideile noastre. Cu toate acestea, ştiu că eu, care sunt spirit sau substanţă 
cugetătoare, exist la fel de sigur cum ştiu că există ideile mele. Apoi, eu ştiu ce 
semnifică pentru mine termenii de eu şi [eu] insumi (myself), şi ştiu asta într-un 
mod imediat sau intuitiv, deşi nu îi percep aşa cum percep un triunghi, o 
culoare sau un sunet. Mintea, spiritul sau sufletul este acel lucru indivizibil, 
fără întindere, care gândeşte, acţionează şi percepe. Spun indivizibil întrucât 
este fără întindere; iar fără întindere, pentru că lucrurile întinse, care posedă 
figură şi se mişcă, sunt idei, iar ceea ce percepe ideile, care gândeşte şi voieşte, 
nu este, în mod evident, o idee, şi nici asemenea unei idei. Ideile sunt lucruri 
inactive şi care sunt percepute, iar spiritele, un soi de fiintari întru totul diferite 
de ele. Nu spun, aşadar, că sufletul meu este o idee sau asemănător unei idei. 
Totuşi, luând cuvântul idee în sens larg, se poate spune că sufletul meu imi 
procură o idee, adică o imagine sau o înfăţişare (likeness) a lui Dumnezeu, 
deşi într-un mod extrem de inadecvat. Căci orice noţiune pe care o am despre 
Dumnezeu este obţinută reflectând asupra sufletului meu, sporindu-i puterile 
şi înlăturându-i imperfectiunile. Am, prin urmare, in mine, deşi nu o idee 
inactivă, totuşi un fel de imagine activă, cugetătoare a lui Dumnezeu. Şi, deşi 
nu îl percep cu ajutorul simţurilor, am totuşi o noţiune despre el sau îl cunosc 
prin reflecţie şi rationare (reasoning). Despre propria mea minte şi propriile 
mele idei am o cunoaştere imediată; iar cu ajutorul acestora concep (appre- 
hend) în mod mediat posibilitatea existenţei altor spirite sau idei. Apoi, pornind 
de la propria mea existenţă şi de la dependenţa pe care o întâlnesc în mine şi 
in ideile mele, deduc in mod necesar, printr-un act al raţiunii, existenţa lui 
Dumnezeu şi a tuturor lucrurilor create în mintea acestuia. Atât în ceea ce 
priveşte prima întrebare. Relativ la a doua, cred că acum poţi sa răspunzi şi 
singur la ea. Căci materia nici nu este percepută în mod obiectiv, aşa cum faci 
cu o fiintare sau idee inactivă, şi nici nu este cunoscută printr-un act al 
reflectiei: nici nu o concepi în mod mediat, prin similitudine cu una sau cu 
alta, şi nici nu ajungi la ea prin rationare, pornind de la ceea ce cunoşti in 
mod imediat. Toate acestea fac cazul materiei total diferit de cel al Divinitdtii. 


IMMANUEL KANT, Critica raţiunii pure’ 


INTRODUCERE 
[Ediţia a II-a] 


Despre diferenţa dintre cunoaşterea pură şi cea empirică 


Nu încape nici o îndoială că orice cunoaştere a noastră începe cu 
experienţa; căci prin ce altceva ar putea fi deşteptată spre funcţionare facultatea 
noastră de cunoaştere, dacă nu prin obiecte care exercită influenţe asupra 
simţurilor noastre şi care, pe de o parte, produc ele însele reprezentări, pe de 
altă parte, pun în mişcare activitatea noastră intelectuală, pentru a le compara, 
ale lega sau a le separa, prelucrând astfel materialul brut al impresiilor sensibile 
într-o cunoaştere a obiectelor care se numeşte experienţă? Astfel, cronologic, 
nici o cunoaştere nu precede în noi experienţa, şi cu ea începe orice cunoaştere. 

[...] Dar dacă orice cunoaştere a noastră începe cu experienţa, aceasta nu 
înseamnă totuşi că ea provine întreagă din experienţă. Căci s-ar putea prea 
bine ca tocmai cunoaşterea noastră prin experienţă să fie un compositum din 
ceea ce primim noi prin impresii şi ceea ce facultatea noastră proprie de 
cunoaştere (nefiind provocată decât de impresii sensibile) produce din ea însăşi, 
adaos pe care noi nu-l distingem de acea materie primă mai înainte ca un 
lung exerciţiu să ne fi făcut atenţi asupra-i şi abili de a-l separa. 

Este deci cel puţin o problemă care reclamă încă o cerecetare mai înde- 
aproape şi care nu poate fi rezolvată imediat la prima vedere: problema dacă 
există o astfel de cunoştinţă independentă de experienţă şi chiar de orice 
impresii ale simţurilor. Astfel de cunoştinţe se numesc a priori şi se deosebesc 
de cele empirice. care isi au izvoarele lor a posteriori, adică în experienţă. [...] 

În cele ce urmează vom înţelege deci prin cunoştinţe a priori nu pe acelea 
care au loc independent de cutare sau cutare experienţă, ci pe acelea care 
sunt independente absolut de orice experienţă. Acestora le sunt opuse 

cunoştinţele empirice sau acelea care sunt posibile numai a posteriori, adică 
prin experienţă. Dar printre cunoştinţe a priori se numesc pure acelea în care 
nu este amestecat absolut nimic empiric. Astfel, de exemplu, judecata: orice 
schimbare îşi are cauza ei, este o judecată a priori, dar nu pură, fiindcă 
schimbarea este un concept care nu poate fi scos decât din experienţă. 


II 


Noi suntem in posesiunea unor anumite cunostinte a priori, 
şi însuşi simţul comun nu este niciodată lipsit de astfel de cunoştinţe 


Avem nevoie aici de un criteriu cu ajutorul căruia să putem distinge sigur 
o cunoştinţă pură de una empirică. Experienţa ne învaţă, în adevăr, că ceva 
are o însuşire sau alta, dar nu şi că nu poate fi altfel. Dacă, deci, în primul 
rând, se găseşte o judecată care este gândită în acelaşi timp cu necesitatea ei, 
ea este o judecată a priori, iar dacă, pe lângă aceasta, nu este derivată decât 
din una care este ea însăşi valabilă ca judecată necesară, ea este absolut a 
priori. În al doilea rând: experienţa nu dă niciodată judecăților ei universalitate 
adevărată sau strictă, ci numai una presupusă şi relativă (prin inducţie), astfel. 
încât propriu-zis trebuie să se spună: pe cât am observat până acum, nu se 
găseşte nici o excepţie la cutare sau cutare regulă. Dacă deci o judecată e 
gândită cu universalitate strictă, adică astfel încât absolut nici o excepţie nu 
e ingaduita ca posibilă, atunci ea nu e dedusă din experienţă, ci e valabilă 
absolut a priori. Universalitatea empirică nu este deci decât o inaltare arbitrară 
a valabilitatii, de la ceea ce e valabil in cele mai multe cazuri, la ceea ce e 
valabil în toate cazurile, ca de exemplu, în judecata: toate corpurile sunt grele; 
când, dimpotrivă, universalitatea strictă aparţine esenţial unei judecăţi, atunci 
această universalitate indică un izvor special de cunoaştere a judecății, anume 
o facultate de cunoaştere a priori. Necesitatea şi universalitatea strictă sunt 
deci criterii sigure ale unei cunoştinţe a priori şi sunt inseparabil unite între 
ele. Dar fiindcă în folosirea lor e mai uşor uneori să se arate limitarea lor 
empirică decât contingenta în judecăţi sau fiindcă uneori e mai convingător 
să se arate universalitatea nelimitată pe care o atribuim unei judecăţi decât 
necesitatea ei, atunci e recomandabil să ne servim separat de cele două criterii 
amintite, fiecare din ele fiind prin el însuşi infailibil. 

Se poate uşor arăta că există într-adevăr în cunoaşterea omenească astfel 
de judecăţi necesare şi, în cel mai strict înţeles, universale, prin urmare judecăţi 
pure a priori. Dacă vrem un exemplu din ştiinţe, atunci nu avem decât să 
privim toate judecatile matematicii; dacă vrem un exemplu din cea mai comună 
folosire a intelectului, atunci pentru aceasta poate servi judecata că orice 
schimbare trebuie să aibă o cauză: ba, în cea din urmă, însuşi conceptul de 
cauză conţine atât de evident conceptul unei legături necesare cu un efect şi 
pe cel al unei stricte universalitati a regulii, încât acest concept de cauză s-ar 


Critica raţiunii pure 293 


pierde cu totul, dacă l-am deduce, aşa cum a făcut Hume, dintr-o asociaţie 
frecventă a ceea ce se întâmplă cu ceea ce precedă şi dintr-o obisnuinta izvorâtă 
din aceasta (prin urmare dintr-o necesitate numai subiectivă) de a lega 
reprezentări. Fără a avea nevoie de astfel de exemple pentru a dovedi realitatea 
unor principii pure a priori în cunoaşterea noastră, am putea de asemenea 
demonstra că aceste principii sunt indispensabile pentru posibilitatea 
experienţei insesi, prin urmare că sunt a priori. Căci de unde ar putea lua 
experienţa însăşi certitudinea ei, dacă toate regulile potrivit cărora procedează 
ar fi la rându-le empirice, prin urmare contingente; de aceea, acestea cu greu 
pot fi considerate ca având valabilitate de prime principii. Totuşi ne putem 
mulţumi aici de a fi expus folosirea pură a facultăţii noastre de cunoaştere ca 
fapt împreună cu criteriile ei. Dar nu numai în judecăţi, ci şi în unele concepte 
se revelă o origine a priori a unora dintre ele. Dacă suprimati din conceptul 
vostru de corp dobândit cu ajutorul experienţei în mod succesiv tot ce este în 
el empiric: culoarea, duritatea sau moliciunea, greutatea, chiar impenetrabili- 
tatea, rămâne totuşi spaţiul, pe care corpul (care a dispărut acum cu totul) îl 
ocupă, şi pe acesta nu-l puteţi suprima. Tot astfel, dacă suprimati din conceptul 
vostru empiric despre orice obiect corporal sau necorporal toate însuşirile pe 
care vi le face cunoscute experienţa, totuşi nu-i veţi putea lua pe aceea prin 
care îl gândiţi ca substanţă sau ca inerent unei substanţe (deşi acest concept 
cuprinde mai multă determinare decât acela al unui obiect în genere). Trebuie 
deci să marturisiti, convinşi de necesitatea cu care acest concept vi se impune, 
că el îşi are sediul în facultatea voastră de cunoaştere a priori. 


III 


Filosofia are nevoie de o ştiinţă care să determine posibilitatea, 
principiile şi întinderea luturor cunoştinţelor a priori 


Ceea ce e cu mult mai important decât tot ceea ce precede este că anumite 
cunoaşteri părăsesc până şi câmpul tuturor experienţelor posibile, şi prin 
concepte, cărora nicăieri nu le poate fi dat un obiect corespunzător în expe- 
rienta, au aparenta de a extinde sfera judecăților noastre dincolo de orice 
limite ale experienţei. 

Şi tocmai în aceste cunoaşteri din urmă, care depăşesc lumea sensibilă, 
în care experienţa nu poate servi de călăuză, nici de control, se află cercetările 
raţiunii noastre. pe care, din punctul de vedere al importanţei, le considerăm 
cu mult mai de preferat. şi ţinta lor finală cu mult mai sublimă decât tot ceea 
ce intelectul ne poate învăţa în domeniul fenomenelor; astfel că noi, chiar cu 
riscul de a ne insela. mai curând cutezăm totul decât să abandonăm cercetări 
atât de importante pentru un motiv oarecare de îndoială sau de dispreţ şi 
indiferență. Aceste probleme inevitabile ale raţiunii pure insesi sunt Dumnezeu, 
libertatea şi nemunrea. lar ştiinţa al cărei scop final este indreptat, cu toate 
pregătirile ei. propriu-zis numai spre rezolvarea acestor probleme, se numeşte 

metafizică. Metoda ei este la început dogrnatică. adică îşi asumă cu încredere 
executarea operei fără a examina în prealabil dacă raţiunea poate sau nu 
duce la bun sfârşit o întreprindere atât de mare. 

Pare fără îndoială natural că, de îndată ce am părăsit terenul experienţei, 
vom înălța repede, cu cunoştinţe pe care le posedăm fără să ştim de unde şi 
pe creditul unor principii a căror origine nu o cunoaştem, o clădire, fără a ne 
fi asigurat mai dinainte, prin investigaţii făcute cu grijă, de temeliile ei, că deci 
ne vom fi pus cu mult mai înainte întrebarea: cum poate ajunge intelectul la 
toate aceste cunoştinţe a priori şi ce sferă, valabilitate şi valoare pot avea ele? 
De fapt nu este nimic mai natural, dacă prin cuvântul natural se înţelege ceea 
ce ar trebui să se întâmple în mod just şi raţional; dar dacă prin acest cuvânt 
se înţelege ceea ce se întâmplă de obicei, atunci, dimpotrivă, nimic nu e mai 
natural şi mai inteligibil decât că această cercetare a trebuit să fie multă 
vreme omisă. Căci o parte a acestor cunoştinţe, ca cele matematice, posedă de 
mult certitudinea, şi prin aceasta dă o bună speranţă şi pentru altele, deşi 
acestea ar putea fi de natură cu totul diferită. Mai mult, după ce am depăşit 
sfera experienţei, suntem siguri că nu vom fi contrazişi de experienţă. Imboldul 
de a extinde cunoştinţele noastre este atât de mare, încât numai când ne 
izbim de o contradicţie clară putem fi opriţi în înaintarea noastră. Contradictia 
poate fi însă evitată, dacă facem fictiunile noastre cu prudenţă, fără ca, din 
această cauză, ele să rămână mai putin ficțiuni. Matematica ne dă un strălucit 
exemplu cât de departe putem ajunge în cunoaşterea a priori, independent de 
experienţă. E drept că ea se ocupă cu obiecte şi cunoaşteri numai întrucât 
acestea pot fi reprezentate în intuiţie. Dar această împrejurare e lesne trecută 
cu vederea, fiindcă amintita intuiţie însăşi poate fi dată a priori, prin urmare 
abia se distinge de un simplu concept pur. Încurajat de o astfel de dovadă 
despre puterea raţiunii, impulsul de a extinde cunoştinţele noastre nu mai 
vede limite. Porumbelul uşor, lovind în zbor liber aerul a cărui rezistenţă o 
simte, şi-ar putea imagina că el ar reuşi şi mai bine în spaţiul vid. Tot astfel 
Platon a părăsit lumea sensibilă, fiindcă ea pune intelectului limite prea înguste 
şi s-a aventurat dincolo de ea pe aripile Ideilor în spaţiul vid al intelectului 
pur. El nu a observat că prin eforturile sale nu câştigă drum, căci nu avea nici 
un suport aşa-zicând ca bază, pe care să se fixeze şi la care să poată aplica 
forțele sale, pentru a urni intelectul din loc. Dar e soarta obişnuită a raţiunii 
umane, în speculație, de a termina edificiul ei cât mai repede posibil şi de a 
cerceta abia după aceea dacă şi temelia ei a fost bine pusă. lar apoi se caută 
tot felul de pretexte pentru a ne mângâia asupra soliditatii ei sau mai curând 
pentru a respinge o astfel de examinare tardivă şi primejdioasă. Ceea ce însă 
ne dispensează în cursul construcţiei de orice grijă şi bănuială şi ne dă iluzia 
unei aparente temeinicii este lucrul urmâtor: O mare parte şi poate cea mai 
mare din activitatea raţiunii constă în analizele conceptelor pe care le avem 
despre obiecte. Aceasta ne procură o mulţime de cunoştinţe care deşi nu sunt 
nimic mai mult decât lămuriri sau explicări a ceea ce a fost gândit deja în 
conceptele noastre (deşi încă în mod confuz), dar cel puţin cu privire la formă 

sunt apreciate la fel cu noile cunoştinţe. cu toate că în ce priveşte materia sau 
conţinutul ele nu extind conceptele pe care le avem, ci numai le analizează. 
Fiindcă această metodă dă o reală cunoştinţă a priori, care reprezintă un 
progres sigur şi util, raţiunea, sub puterea acestor iluzii, înşală, fără a observa 
ea însăşi, cu afirmaţii de cu totul altă natură, în care raţiunea adaugă, şi 
anume a priori, la concepte date alte concepte cu totul străine, fără să se ştie 
cum ajunge ea la ele şi fără a-şi pune nici măcar în gând o astfel de întrebare. 
De aceea, voi trata chiar la început despre diferenţa dintre aceste două moduri 
de cunoaştere. 


IV 
Despre diferenţa dintre judecăţile analitice şi judecdatile sintetice 


În toate judecatile în care este gândit raportul dintre un subiect şi un 
predicat (nu consider decât judecăţile afirmative, căci la cele negative aplicarea 
este apoi uşoară), acest raport este posibil în două feluri. Sau predicatul B 
aparţine subiectului A ca ceva ce e cuprins (implicit) în acest concept, sau B 
se găseşte cu totul în afara conceptului A, deşi stă în legătură cu el. În cazul 
dintâi numesc judecata analitică, în celălalt, sintetică. Judecatile analitice 
(afirmative) sunt deci acelea în care legătura predicatului cu subiectul este 
gândită prin identitate, iar acelea în care această legătură este gândită fara 
identitate trebuie să fie numite judecăţi sintetice. Pe cele dintâi le-am putea 
numi şi judecăţi explicative, pe celelalte judecăţi extensive, fiindcă cele dintâi 
nu adaugă prin predicat nimic la conceptul subiectului, ci numai îl descompun 
prin analiză în conceptele lui parţiale, care erau deja gândite în el (deşi confuz); 
pe când cele din urmă adaugă la conceptul subiectului un predicat care nu 
era deloc gândit în el şi nu putea fi scos prin descompunerea lui. De exemplu, 
când zic: toate corpurile sunt întinse, aceasta e o judecată analitică. Căci eu 
n-am nevoie să depăşesc conceptul pe care-l leg de cuvântul corp pentru a 
găsi unită cu el întinderea, ci numai să descompun acest concept, adică să 
devin conştient de diversitatea pe care o gândesc totdeauna în el, pentru a 
întâlni în cuprinsul lui acest predicat: această judecată este deci analitică. 
Dimpotrivă. dacă zic: toate corpurile sunt grele, atunci predicatul e cu totul 
altceva decât ceea ce gândesc în simplul concept de corp în genere. Adăugarea 
unui astfel de predicat dă deci o judecată sintetică. 

De aici rezultă clar: 1) că judecatile analitice nu extind deloc cunoştinţa 
noastră. ci că conceptul, pe care îl am, este descompus şi îmi este făcut 
inteligibil mie însumi: 2) că în judecatile sintetice trebuie să am, afară de 
conceptul de subiect, încă ceva (X) pe care se sprijină intelectul, pentru a 
cunoaşte că un predicat, care nu se află în acest concept, îi aparţine totuşi. 

Judecătile empirice sau de experienţă nu prezintă în această privinţă nici 
o dificultate. Căci acest X este experienţa completă despre obiectul pe care-l 
gândesc printr-un concept A, care constituie numai o parte a acestei experienţe. 


296 Immanuel Kant 


Căci deşi în conceptul de corp în genere nu includ deloc predicatul greutăţii, 
totuşi el desemnează experienţa completă prinur-o parte a ei, la care deci eu 
mai pot adăuga alte parti ale aceleiaşi experienţe, ca aparţinând aceluiasi 
concept. Eu pot cunoaşte conceptul de corp mai dinainte în mod analitic, prin 
notele întinderii, impenetrabilitatii, formei etc., care toate sunt gândite în acest 
concept. Acum însă îmi lărgesc cunoştinţa şi, întorcându-mi privirea spre 
experienţă, din care scosesem acest concept de corp, găsesc unită cu notele 
de mai sus totdeauna şi greutatea. Experienţa deci e acel X care stă în afara 
conceptului A şi pe care se întemeiază posibilitatea sintezei predicatului 
greutăţii B cu conceptul A. 

Judecăţile de experienţă, ca atare, sunt toate sintetice. Căci ar fi absurd să 
întemeiez o judecată analitică pe experienţă, fiindcă nu mi-e îngăduit să ies 
din conceptul meu pentru a formula judecata şi deci nu am nevoie pentru 
aceasta de o mărturie a experienţei. Că un corp este întins e o judecată care e 
certă a priori şi nu e o judecată de experienţă. Căci, înainte de a trece la 
experienţă, eu am toate condiţiile pentru judecata mea în conceptul din care 
pot scoate predicatul potrivit principiului contradictiei, şi prin aceasta pot 
totodată deveni conştient de necesitatea judecății, necesitate asupra căreia 
experienţa nu m-ar putea instrui. Dimpotrivă, deşi în conceptul de corp în 
genere nu includ predicatul greutăţii, acel concept indică totuşi un obiect al 
experienţei printr-o parte a ei, la care eu deci mai pot adăuga alte părţi ale 
aceleiaşi experienţe decât cele aparţinând acelui concept de obiect. Eu nu pot 
cunoaşte mai dinainte conceptul de corp în mod analitic prin notele întinderii, 
impenetrabilităţii, formei ş.a.m.d., care toate sunt gândite în acest concept. 
Dar dacă acum îmi lărgesc cunoştinţa şi imi întorc privirea spre experienţa, 
din care scosesem acest concept de corp, atunci găsesc unită cu notele de mai 
sus totdeauna şi greutatea, şi adaug deci sintetic pe aceasta ca predicat la 
acel concept. Pe experienţă deci se întemeiază posibilitatea sintezei predicatului 
greutăţii cu conceptul de corp, fiindcă ambele concepte, deşi unul nu e cuprins 
în celălalt, totuşi îşi aparţin, deşi numai întâmplător, unul altuia, şi anume ca 
parti ale unui tot, adică ale experienţei, care ea însăşi este olegătură sintetică 
a intuitiilor. : 

Dar acest mijloc de explicare lipseşte cu totul la judecatile sintetice a 
priori. Dacă trebuie să ies din conceptul A pentru a cunoaşte pe un altul Bca 
unit cu el, pe ce să mă sprijin şi prin ce sinteza devine posibilă, fiindcă aici eu 
nu am avantajul de a căuta acest ceva în domeniul experienţei? Fie judecata: 
Tot ce se întâmplă îşi are cauza sa. În conceptul de ceva ce se întâmplă gândesc 
desigur o existenţă pe care o precede un timp etc., şi din aceasta pot fi scoase 
judecăţi analitice. Dar conceptul de cauză arată ceva diferit de ceea ce se 
întâmplă şi nu e deloc cuprins în această reprezentare din urmă. Cum ajung 
eu să afirm despre ceea ce se întâmplă în genere ceva cu totul diferit si să 
cunosc că deşi conceptul de cauză nu e cuprins în conceptul de ceea ce se 
întâmplă, totuşi îi aparţine? Ce este aici X-ul, pe care se sprijină intelectul, 
când crede a găsi în afara conceptului A un predicat B care îi este străin şi pe 

care totuşi îl consideră unit cu el? Nu poate fi experienţa, fiindcă principiul 
amintit nu numai că adaugă această a doua reprezentare la cea dintâi cu mai 
mare generalitate decât o poate da experienţa, ci şi cu expresia necesităţii, 
prin urmare cu totul a priori şi din simple concepte. Pe astfel de principii 
sintetice, adică extensive, se bazează însă întregul scop final al cunoaşterii 
noastre speculative a priori; căci judecatile analitice sunt desigur foarte 
importante şi necesare, dar numai pentru a ajunge la acea claritate a 
conceptelor, care e necesară pentru o sinteză sigură şi întinsă ca o achiziţie 
într-adevăr nouă. 


vV 


În toate ştiinţele teoretice ale raţiunii sunt cuprinse, ca principii, 
judecăţi sintetice a priori 


1. Toate judecăţile matematice sunt sintetice. Această judecată pare să fi 
scăpat până acum observaţiilor analiştilor raţiunii omeneşti, ba chiar pare să 
fie direct opusă tuturor presupunerilor lor, deşi ea e incontestabil certă şi. în 
consecinţele ei foarte importantă. Căci găsindu-se că rationamentele matemati- 
cienilor procedează toate conform principiului contradictiei (ceea ce e cenut de 
natura oricărei certitudini apodictice), s-a ajuns la convingerea că şi principiile 
ar fi cunoscute pe baza principiului contradictiei; în aceasta ei se inselau, căci 
o judecată sintetică poate fi cunoscută fără îndoială potrivit principiului 
contradictiei, dar numai cu condiţia de a se presupune o altă judecată sintetică 
din care să poată fi dedusă, dar niciodată în sine. 

Trebuie să se observe mai întâi că judecatile matematice autentice sunt 
totdeauna judecăţi a priori şi nu empirice, deoarece contin in sine necesitate, 
care nu poate fi scoasă din experienţă. Dacă însă nu se va admite aceasta, ei 
bine, atunci ei restrâng judecata mea la matematica pură, al cărei concept cere 
ca ea să nu conţină cunoştinţă empirică, ci numai cunoştinţă pură a priori. 

S-ar putea crede fără îndoială la început că judecata 7 + 5 este o judecată 
pur analitică, care rezultă din conceptul sumei de şapte şi cinci în virtutea 
principiului contradictiei. Totuşi, dacă o privim mai îndeaproape, găsim că 
conceptul sumei de 7 şi 5 nu conţine nimic mai mult decât unirea celor două 
numere într-unul singur, prin care nu se gândeşte catusi de putin care este 
acel număr unic care le cuprinde pe amândouă. Conceptul de doisprezece nu 
este catusi de putin gandit prin faptul că eu gândesc pur şi simplu acea reunire 
de şapte si cinci. şi oricât de mult aş analiza conceptul pe care-l am despre o 
astfel de sumă posibilă. totuşi nu voi găsi în el pe cel de doisprezece. Trebuie 
să depasim aceste concepte. luând în ajutor intuiţia care corespunde unuia 
din cele Gouda ccrcepte. de exemplu cele cinci degete ale mâinii noastre sau 


(ca Segre: in amumztca lui) cinci puncte şi adăugând astfel una câte una uni- 
tatile Lu carca cate în untiuție la conceptul de şapte. Eu iau mai întâi numărul 7, 
şi ajulémcu-m.4. enuu conceptul de 5, de degetele mâinii mele ca intuiţie, 

adaug atunci una câte una la numărul 7, cu acel procedeu figurativ, unităţile 
pe care mai înainte le reunisem pentru a forma numărul 5, şi văd astfel 
rezultând numărul 12. Că 5 trebuia să fie adăugat la 7 am gândit, ce-i drept, 
în conceptul de sumă: 7 + 5, dar nu că această sumă este egală cu numărul 12. 
Judecata aritmetică este deci totdeauna sintetică, convingându-ne de acest 
lucru cu atât mai clar când luăm numere ceva mai mari, căci atunci este 
evident că, oricum am învârti şi răsuci conceptele noastre, nu am putea 
niciodată găsi suma cu ajutorul simplei analize a conceptelor noastre, fără a 
recurge la intuiţie. 

Tot atât de puţin analitic este vreun principiu al geometriei pure. Că linia 
dreaptă este cea mai scurtă între două puncte e o judecată sintetică. Căci 
conceptul meu de drept nu conţine nimic cantitativ, ci numai o calitate. 
Conceptul „cea mai scurtă” se adaugă deci pe de-a-ntregul şi nu poate fi scos 
cu ajutorul nici unei analize din conceptul de linie dreaptă. Trebuie să se 
recurgă deci la intuiţie, cu ajutorul căreia, numai, e posibilă sinteza. 

Câteva puţine principii, pe care le presupun geometrii, sunt într-adevăr 
analitice şi se întemeiază pe principiul contradictiei; dar ele servesc totuşi, ca 
şi judecatile identice, numai la inlantuirea metodei si nu ca principii; de 
exemplu a = a, întregul este egal cu sine însuşi, sau (a + b) > a, adică întregul 
este mai mare decât partea. Dar chiar şi acestea, deşi valabile numai prin 
concepte, sunt admise în matematică numai fiindcă pot fi prezentate în intuiţie. 
Ceea ce ne face aici să credem de obicei că predicatul unor astfel de judecăţi 
apodictice ar fi cuprins deja în conceptul nostru şi că judecata ar fi deci analitică 
este numai ambiguitatea expresiei. Noi trebuie anume să adăugăm prin gândire 
la un concept dat un anumit predicat, şi această necesitate e deja inerentă 
conceptului. Dar chestiunea nu este de a şti ce trebuie să adăugăm la un 
concept dat, ci ce gândim realmente în el, deşi în mod confuz, şi atunci se 
vadeste că predicatul tine de acele concepte ce-i drept in mod necesar, dar nu 
ca gândit în conceptul însuşi. ci cu ajutorul unei intuitii care trebuie să fie 
adăugată conceptului. 

2. Ştiinţa naturii (physica) cuprinde, ca principii, judecăţi sintetice a priori. 
Voi aduce ca exemplu numai două judecăţi, cum este judecata: că în toate 
schimbările lumii corporale cantitatea materiei rămâne aceeaşi, sau: că în 
orice comunicare a mişcării acţiunea şi reacţiunea trebuie să fie totdeauna 
egale între ele. In amândouă este clară nu numai necesitatea, prin urmare 
originea lor a priori, ci este clar şi că sunt judecăţi sintetice. Căci în conceptul 
de materie eu nu gândesc permanenta, ci numai prezenţa ei în spaţiu prin 
umplerea lui. Astfel, eu depăşesc în realitate conceptul de materie pentru a-i 
adăuga a priori prin gândire ceva ce nu gândeam în el. Judecata nu este deci 
analitică, ci sintetică, şi totuşi gândită a priori; şi la fel stau lucrurile şi cu 
celelalte judecăţi ale partii pure a fizicii. 

3. În metafizică, chiar dacă nu o considerăm decât ca o ştiinţă până acum 
in faza de constituire, totuşi indispensabilă prin natura raţiunii omeneşti, 
trebuie să fie cuprinse cunoştinţe sintetice a priori; ea nu urmăreşte nicidecum 
numai să descompună concepte pe care ni le formăm a priori despre lucruri şi 

nici să le expliciteze analitic, ci vrem să extindem cunoştinţele noastre a priori, 
în care scop trebuie să ne servim de astfel de principii care adaugă conceptului 
dat ceva ce nu era cuprins în el şi, cu ajutorul judecăților sintetice a priori, să 
mergem chiar atât de departe, încât experienţa însăşi să nu ne mai poată 
urma, de exemplu, în judecata: lumea trebuie să aibă un prim-început etc.; şi 
astfel metafizica constă, cel puţin în ce priveşte scopul ei, numai din judecăţi 
sintetice a priori. 


VI 


Problema generală a [Criticii] raţiunii pure 


Se câştigă deja foarte mult când o mulţime de cercetări pot fi reduse la 
formula unei singure probleme. Căci prin aceasta nu numai că ne înlesnim 
chiar nouă propria noastră muncă, determinându-ne-o precis, ci şi oricui 
altuia, care vrea s-o examineze, judecata dacă am împlinit sau nu satisfăcător 
proiectul nostru. Adevărata problemă a raţiunii pure e cuprinsă în întrebarea: 


Cum sunt posibile judecăţi sintetice a priori? 


Dacă Metafizica a rămas până acum într-o stare atât de şovăitoare de 
incertitudine şi contradicții, trebuie să atribuim faptul pur şi simplu cauzei că 
această problemă şi poate chiar diferenţa dintre judecatile analitice şi judecatile 
sintetice nu i-a trecut nimănui mai devreme prin minte. Salvarea şi ruina 
Metafizicii depinde de soluţionarea acestei probleme sau de o dovadă suficientă 
că posibilitatea, pe care vrea s-o ştie explicată, nu există în realitate. David 
Hume, care dintre toţi filosofii se apropiase cel mai mult de această problemă, 
dar nu o gândise nici pe departe destul de determinată şi în generalitatea ei, ci 
se oprise numai la judecata sintetică a legăturii efectului cu cauzele lui 
(principium causalitatis). crezu a fi stabilit că o astfel de judecată este cu totul 
imposibilă a priori, şi după raţionamentul lui, tot ce numim Metafizică nu 
s-ar întemeia decât pe simpla iluzie a unei cunoaşteri pretinse raţionale a 
ceea ce de fapt e împrumutat numai din experienţă şi care, datorită obisnuintei, 
a dobândit aparenţa necesităţii; el nu ar fi ajuns niciodată la această afirmaţie, 
care distruge orice filosofie pură, dacă ar fi avut înaintea ochilor problema 
noastră în generalitatea ei: căci atunci ar fi sesizat că, după argumentul său, 
nu ar putea exista nici matematica pură, fiindcă aceasta conţine în mod cert 
judecăţi sintetice a priori, şi atunci bunul lui simţ l-ar fi ferit desigur să facă 
această afirmaţie. 

În soluționarea problemei de mai sus este totodată inclusă şi posibilitatea 
folosini pure a râuunii în constituirea şi dezvoltarea tuturor ştiinţelor care 
contin o cunosunta teoretică a priori despre obiecte, adică e cuprins râspunsul 
la intrebânie: 

Cum este posibilă matematica pură? 
Cum este posibilă fizica pură? 


Fiindcă aceste ştiinţe sunt real date, se cuvine să se pună întrebarea: cum 
sunt ele posibile? că trebuie să fie posibile e dovedit de realitatea lor’. Dar in 
ce priveşte Metafizica, slabul ei progres de până acum şi fiindcă despre nici 
una, expusă până acum, nu se poate spune, în ce priveşte scopul ei esenţial, 
că există de fapt, pot face pe oricine să se îndoiască cu drept cuvânt de 
posibilitatea ei. 

Dar într-un anumit sens, această specie de cunoştinţă trebuie considerată 
totuşi ca dată, şi Metafizica este reală, deşi nu ca ştiinţă, totuşi ca dispoziţie 
naturală (metaphysica naturalis). Căci raţiunea omenească înaintează 
irezistibil, fără a fi împinsă de simpla vanitate de a şti multe, ci mânată de 
propria nevoie, până la astfel de probleme, care nu pot fi soluționate prin nici 
o folosire empirică a raţiunii şi principii împrumutate din experienţă; şi astfel 
la toţi oamenii, de îndată ce in ei raţiunea se înalţă până la speculație, a fost 
de fapt o metafizică oarecare în toate timpurile şi va rămâne totdeauna. Si, şi 
despre aceasta se pune întrebarea: 


Cum este posibilă metafizica ca dispoziţie naturală? 


cum se nasc adică din natura raţiunii generale omeneşti întrebările pe care şi 
le pune raţiunea pură şi la care ea e mânată, de propria ei nevoie, să răspundă 
cât poate mai bine? 

Dar cum în toate încercările de până acum de a răspunde la aceste întrebări 
naturale, de exemplu, dacă lumea are un început, sau există din eternitate 
etc., s-au găsit totdeauna contradicții inevitabile, nu ne putem opri la simpla 
dispoziţie naturală pentru metafizică, adică la însăşi facultatea raţională pură, 
din care ce-i drept se naşte totdeauna o oarecare metafizică (fie cum ar fi), ci 
trebuie să fie posibil de a ajunge cu ea la certitudine: fie la cunoaşterea 
obiectelor, fie la ignorarea lor, adică de a se pronunţa fie asupra obiectelor 
întrebărilor ei, fie asupra capacităţii sau incapacității raţiunii de a judeca 
ceva cu privire la ele, deci fie de a extinde cu încredere raţiunea noastră pură, 
fie de a-i pune limite determinate şi sigure. Întrebarea din urmă, care izvorăşte 
din problema generală de mai sus, ar fi cu drept cuvânt aceasta: 


Cum este posibilă metafizica ca ştiinţă? 


Multi ar putea pune la îndoială existenţa fizicii pure. Dar nu avem decât să privim 
diferitele judecăţi care sc găsesc la începutul fizicii propriu-zise (empirice), cum e 
cea despre permanenta aceleiaşi cantităţi de materie, despre inerție, despre 
egalitatea acţiunii şi reacţiunii etc., şi ne vom convinge repede că ele constituie o 
physicam puram (sau rationalem). care merită desigur, ca ştiinţă specială, să fie 
expusă separat în toată intinderea ei. mai mare sau mai mică. 

Critica raţiunii duce deci în cele din urmă în mod necesar la ştiinţă; 
folosirea ei dogmatică fără critică duce dimpotrivă la asertiuni neintemeiate, 
cărora li se pot opune altele tot atât de verosimile, prin urmare la scepticism. 

Această ştiinţă nici nu poate avea o vastă întindere intimidantă, fiindcă 
ea nu are a face cu obiectele raţiunii, a căror varietate este infinită, ci numai 
cu sine însăşi, cu probleme care provin în întregime din sânul ei şi care nu-i 
sunt puse de natura lucrurilor, care sunt diferite de ea, ci de propria ei natură; 
aşa încât, dacă ea a cunoscut mai dinainte complet propria ei capacitate cu 
privire la obiectele pe care le poate întâlni în experienţă, trebuie să-i vină uşor 
a determina, complet şi sigur, întinderea şi limitele folosirii ei, încercate de ea 
dincolo de orice limite ale experienţei. 

Putem deci şi trebuie să considerăm ca neavenite toate tentativele făcute 
până acum de a constitui dogmatic o metafizică; căci ceea ce este în una sau 
alta analitic, adică simplă descompunere a conceptelor cuprinse în raţiunea 
noastră, nu e nicidecum scop, ci numai o pregătire pentru adevărata metafizică, 
adică de a extinde sintetic cunoaşterea noastră a priori; această analiză este 
improprie acestui scop, fiindcă ea arată numai ce este cuprins în aceste 
concepte, dar nu cum ajungem a priori la astfel de concepte, pentru a putea 
determina apoi şi folosirea lor valabilă cu privire la obiectele oricărei cunoştinţe 
în genere. Pentru a renunţa la toate aceste pretenţii nu e nevoie de prea multă 
abnegatie, căci contradicţiile incontestabile ale raţiunii cu sine însăşi şi chiar 
inevitabile în metoda dogmatică au distrus de mult prestigiul tuturor Metafi- 
zicilor de până acum. Va fi necesară mai multă fermitate pentru a nu ne lăsa 
împiedicaţi de dificultatea intrinsecă şi de rezistenţa din afară, pentru a 
promova, în sfârşit, printr-un tratament cu totul opus celui de până acum, 
creşterea prosperă şi rodnică a unei ştiinţe indispensabile raţiunii omeneşti, 
căreia îi putem desigur tăia orice creangă crescută sălbatic, dar nu-i putem 
extirpa rădăcina. 


VII 


Ideea şi diviziunea unei ştiinţe speciale având numele 
de Critică a raţiunii pure 


Din toate acestea rezultă ideea unei ştiinţe speciale care poate fi numită 
Critica raţiunii pure. Se numeşte pură orice cunoştinţă care nu este amestecată 
cu nimic strain. Dar îndeosebi se numeşte absolut pură o cunoştinţă în care 
nu se amestecă deloc nici o experienţă sau senzaţie, care, prin urmare, este 
posibilă complet a priori. Căci raţiunea este facultatea care ne procură principiile 
cunostintei a priori. Prin urmare, raţiunea pură este aceea care conţine 
principiile de a cunoaşte ceva absolut a priori. Un organon al raţiunii pure ar 
fi ansamblul acelor principii conform cărora toate cunoştinţele pure a priori 
pot fi dobândite şi realizate de fapt. Aplicarea detaliată a unui astfel de orga- 
non ar procura un sistem al raţiunii pure. Dar fiindcă acest sistem este foarte 

mult dorit şi fiind încă problematic dacă şi aici, în genere, este posibilă o astfel 
de extindere a cunostintei noastre, şi în care cazuri putem considera o ştiinţă 
care se mărgineşte să examineze raţiunea pură, izvoarele şi limitele ei, ca 
fiind propedeutica la sistemul raţiunii pure. O astfel de ştiinţă nu ar trebui să 
se numească doctrină, ci numai critică a raţiunii pure, şi folosul ei ar fi din 
punctul de vedere al speculatiei în realitate numai negativ; ea ar servi nu la 
extinderea, ci numai la clarificarea raţiunii noastre, şi ar feri-o de erori, ceea 
ce ar reprezenta un mare câştig. Numesc transcendentală orice cunoaştere 
care se ocupă în genere nu cu obiecte, ci cu modul nostru de cunoaştere a 
obiectelor, întru cât acesta este posibil a priori. Un sistem de astfel de concepte 
s-ar numi filosofie transcendentală. Dar aceasta este pentru început prea mult. 
Cum o astfel de ştiinţă ar trebui să cuprindă integral atât cunoaşterea analitică 
cât şi pe cea sintetică a priori, ea este, întrucât se referă la intenţia noastră, de 
o întindere prea largă, fiindcă noi nu trebuie să împingem analiza decât până 
la punctul unde ea ne este absolut necesară pentru a sesiza, în toată întinderea 
lor, principiile sintezei a priori, singurul obiect cu care avem a face. Această 
cercetare, pe care propriu-zis nu o putem numi doctrină, ci numai critică 
transcendentală, fiindcă nu intenţionează lărgirea însăşi a cunoştinţelor, ci 
numai corectarea lor, şi trebuie să ofere piatra de încercare a valorii sau a 
non-valorii tuturor cunoştinţelor a priori, este problema cu care ne ocupăm 
acum. O astfel de critică este prin urmare pe cât posibil o preparare pentru un 
organon, şi dacă aceasta n-ar reuşi, cel puţin pentru un canon al raţiunii 
pure, potrivit căruia în orice caz ar putea fi expus cândva, atât analitic cât şi 
sintetic, sistemul întreg al filosofiei raţiunii pure fie că ar consta în lărgirea, fie 
numai în limitarea cunoaşterii ei. Că acesta e posibil, ba chiar că un astfel de 
sistem nu poate fi de mare întindere pentru a spera să-l terminăm în întregime, 
se poate prevedea din faptul că aici obiectul nu-l constituie natura lucrurilor, 
care este inepuizabilă, ci intelectul, care judecă asupra naturii lucrurilor, dar 
şi acesta numai cu privire la cunoaşterea lui a priori: fiindcă bogăţia lui, nefiind 
nevoie să fie căutată în afară, nu poate rămâne ascunsă, deoarece, pe cât se 
poate presupune, e destul de mică pentru a putea fi cuprinsă în întregime, ea 
poate fi judecată după valoarea sau non-valoarea ei şi apreciată în mod just. 

Mai puţin încă trebuie să ne aşteptăm aici la o critică a cărţilor şi sistemelor 
raţiunii pure, ci numai la o critică a facultăţii înseşi a raţiunii pure. Numai 
intemeindu-ne pe această critică avem o piatră sigură de încercare pentru a 
aprecia, în această ramură, conţinutul filosofic al lucrărilor vechi şi noi; în caz 
contrar, istoricul şi judecătorul incompetent judecă afirmaţiile neintemeiate 
ale altora cu ale lor proprii, care sunt tot atât de neîntemeiate. 

Filosofia transcendentală este Ideea unei ştiinţe pentru care Critica raţiunii 
pure trebuie să schiteze întregul plan în mod arhitectonic, adică din principii, 
cu garanţia deplină că toate părţile care constituie acest edificiu sunt com- 
plete şi solide. Ea este sistemul tuturor principiilor raţiunii pure. Că această 
Critică nu se numeşte ea însâşi încă filosofie transcendentală se datoreşte 
pur şi simplu faptului că ea, pentru a fi un sistem complet, ar trebui să cuprindă 

şi o analiză amănunţită a întregii cunoştinţe omeneşti a priori. Critica noastră 
trebuie să pună negreşit in lumina şi o enumerare completă a tuturor 
conceptelor originare care constituie amintita cunoştinţă pură. Dar de la analiza 
amănunţită a acestor concepte însele, precum şi de la recensământul complet 
al celor derivate din ele, ea se abtine cu drept cuvânt, pe de o parte, fiindcă 
această analiză nu ar fi conformă cu scopul criticii, întrucât ea nu e supusă 
îndoielilor ce le întâlnim în sinteză, pentru care se face propriu-zis întreaga 
critică, pe de altă parte, fiindcă ar fi contrar unităţii planului ca să ne ocupăm 
cu justificarea deplinatatii unei astfel de analize şi de deductii, de care putem 
fi scutiţi, avându-se în vedere planul nostru. Această deplinătate a analizei 
precum şi a deductiei din conceptele a priori care vor fi date ulterior se poate 
totuşi uşor completa, dacă aceste concepte există întâi ca principii detaliate 
ale sintezei şi nu le lipseşte nimic în raport cu acest scop esenţial. 

Criticii raţiunii pure îi aparţine prin urmare tot ce constituie filosofia 
transcendentală, şi ea este Ideea integrală a filosofiei transcendentale, dar nu 
încă această ştiinţă însăşi; fiindcă ea nu înaintează în analiză decât atât cât 
este necesar pentru aprecierea completă a cunoaşterii sintetice a priori. 

Trebuie să fim foarte atenţi în împărţirea unei astfel de ştiinţe ca să nu se 
admită în ea concepte care să conţină în ele ceva empiric sau ca cunoştinţa a 
priori să fie total pură. Prin urmare, deşi principiile supreme ale moralității 
precum şi conceptele ei fundamentale sunt cunoştinţe a priori, ele nu aparţin 
totuşi filosofiei transcendentale, căci conceptele de plăcere şi suferinţă, de 
dorinţe şi înclinații etc., care sunt toate de origine empirică, ar trebui să fie 
presupuse. De aceea, filosofia transcendentală nu este decât o filosofie a raţiunii 
pure speculative. Căci tot ce este practic, întrucât conţine mobile, se raportează 
la sentimente, care aparţin izvoarelor empirice ale cunoaşterii. 

Dacă vrem acum să facem împărţirea acestei ştiinţe din punctul de vedere 
universal al unui sistem în genere, atunci ştiinţa pe care o prezentăm trebuie 
să cuprindă: întâi o teorie a elementelor, al doilea, o teorie a metodei raţiunii 
pure. Fiecare din aceste două părţi principale ar avea subdiviziunile ei, ale 
căror principii nu pot fi încă expuse aici. Numai atât pare necesar să amintim, 
în introducere sau precuvântare, că există două tulpini ale cunoaşterii omeneşti 
care provin poate dintr-o rădăcină comună. dar necunoscută nouă, anume 
sensibilitatea şi intelectul: prin cea dintâi obiectele ne sunt date, iar prin cel 
de-al doilea ele sunt gândite. Întrucât sensibilitatea urmează să conţină 
reprezentări a priori, care constituie condiţia în care obiecte ne sunt date, ea 
ar aparţine filosofiei transcendentale. Teoria transcendentală a sensibilităţii 
ar trebui să aparţină părţii întâi a ştiinţei elementelor, deoarece condiţiile în 
care numai sunt date obiectele cunoaşterii omeneşti preced pe acelea în care 
aceste obiecte sunt gândite. 

I. TEORIA TRANSCENDENTALĂ A ELEMENTELOR 


Partea întâi 


ESTETICA TRANSCENDENTALĂ 
§ 1 


in orice chip si prin orice mijloace s-ar raporta o cunoaştere la obiecte, 
totuşi modul prin care ea se raportează la ele nemijlocit şi spre care tinde 
orice gândire ca mijloc este intuiţia. Dar această intuiţie are loc numai dacă ne 
este dat obiectul; ceea ce însă, la rândul său, nu e posibil, cel puţin pentru noi 
oamenii, decât dacă obiectul afectează simţirea într-un anumit mod. Capaci- 
tatea (receptivitatea) de a primi reprezentări prin felul cum suntem afectaţi de 
obiecte se numeşte sensibilitate. Prin intermediul sensibilităţii deci ne sunt 
date obiecte, şi ea singură ne procură intuitii, dar ele sunt gândite cu ajutorul 
intelectului şi din el provin conceptele. Dar, orice gândire trebuie să se raporteze 
în cele din urmă, fie direct (directe), fie pe ocolite (indirecte), cu ajutorul unor 
anumite caractere, la intuitii, prin urmare, la noi, la sensibilitate, fiindcă altfel 
nici un obiect nu ne poate fi dat. 

Efectul unui obiect asupra facultăţii reprezentative, întrucât suntem 
afectaţi de el, este senzaţia. Intuitia care se raportează la obiect cu ajutorul 
senzatiei se numeşte empirică. Obiectul nedeterminat al unei intuitii empirice 
se numeşte fenomen. 

Numesc materia fenomenului ceea ce corespunde, în fenomen, senzatiei, 
iar formalui ceea ce face ca diversul fenomenului să poată fi ordonat în anumite 
raporturi. Cum acel ce, în care, numai, senzațiile se ordonează si pot fi puse 
într-o anumită formă, nu poate fi senzaţie, urmează că dacă materia oricărui 
fenomen nu ne este dată, ce-i drept, decât a posteriori, forma ei trebuie să se 
afle a priori in simtire, gata pentru a se aplica la toate fenomenele, că deci 
trebuie să poată fi considerată independent de orice senzaţie. 

Numesc pure (in sens transcendental) toate reprezentările în care nu se 
găseşte nimic care să aparţină senzatiei. Prin urmare, forma pură a intuitiilor 
sensibile în genere se va găsi a priori în simtire, în care tot diversul fenomenelor 
este intuit în anumite raporturi. Această formă pură a sensibilităţii se va numi 
şi ea intuiţie pură. Astfel, dacă îndepărtez din reprezentarea de corp ceea ce 
intelectul gândeşte despre el, ca substanţă, forţă, divizibilitate etc., tot astfel 
ceea ce în el aparţine senzatiei, ca impenetrabilitate, duritate, culoare etc., 
îmi mai rămâne ceva din această intuiţie empirică, anume întinderea şi figura. 
Acestea aparţin intuitiei pure, care are loc a priori în simtire, chiar indepen- 
dent de un obiect real al simţurilor sau al senzatiei, ca o simplă formă a 
sensibilităţii. 

Numesc Estetică transcendentală ştiinţa despre toate principiile sensibili- 
tatii a priori. Trebuie să existe deci o astfel de ştiinţă care constituie întâia 
parte a teoriei transcendentale a elementelor, în opoziţie cu aceea care cuprinde 
principiile gândirii pure şi care se numeşte Logică transcendentală. 

În Estetica transcendentală deci vom izola, în primul rând, sensibilitatea, 
făcând abstracţie de tot ce intelectul gândeşte aici prin conceptele lui, pentru 
ca să nu rămână nimic decât intuiţie empirică. În al doilea rand, vom îndepărta 
de la această intuiţie si tot ce aparţine senzatiei, pentru ca să nu rămână 
decât intuiţia pură şi simpla formă a fenomenelor, singurul lucru pe care 
sensibilitatea îl poate oferi a priori. În această cercetare se va găsi că există 
două forme pure de intuiţie sensibilă ca principii ale cunostintei a priori, anume 
spaţiul şi timpul, cu a căror examinare ne vom ocupa acum. [...] 


Concluzii trase din conceptele precedente 


a. Spaţiul nu reprezintă o insusire a vreunor lucruri în sine, nici pe acestea 
în raporturile lor reciproce, adică nici o determinare a lor care ar fi inerentă 
obiectelor însele şi care ar subzista, chiar dacă am face abstracţie de toate condiţiile 
subiective ale intuitiei. Căci nu pot fi intuite nici determinări absolute, nici rela- 
tive anterior existenţei lucrurilor cărora le aparţin, prin urmare a priori. 

b. Spaţiul nu este nimic altceva decât forma tuturor fenomenelor simţurilor 
externe, adică condiţia subiectivă a sensibilităţii, sub care numai ne este 
posibilă o intuiţie externă. Cum receptivitatea subiectului de a fi afectat de 
obiecte precedă în mod necesar toate intuitiile acestor obiecte, se poate înţelege 
cum forma tuturor fenomenelor poate fi data în simtire înaintea tuturor percep- 
ţiilor reale, deci a priori, şi cum ea, ca o intuiţie pură în care trebuie determi- 
nate toate obiectele, poate cuprinde, anterior oricărei experienţe, principii ale 
raporturilor lor. 

Nu putem deci vorbi de spaţiu, de existente întinse etc. decât din punctul 
de vedere al omului. Dacă nu ţinem seama de condiţia subiectivă fără care nu 
putem primi intuiţie externă, anume aşa cum am putea fi afectaţi de obiecte, 
reprezentarea de spaţiu nu înseamnă nimic. Acest predicat este atribuit 
lucrurilor numai întru cât ele ne apar nouă, adică sunt obiecte ale sensibilităţii. 
Forma constantă a acestei receptivitati, pe care o numim sensibilitate, este o 
condiţie necesară tuturor raporturilor în care sunt intuite obiecte ca fiind în 
afara noastră, şi dacă facem abstracţie de aceste obiecte, ea este o intuiţie 
pură care poartă numele de spaţiu. Fiindcă nu putem face din condiţiile 
particulare ale sensibilităţii condiţii ale posibilităţii lucrurilor, ci numai ale 
fenomenelor lor, putem spune desigur că spaţiul cuprinde toate lucrurile care 
ne apar exterior, dar nu toate lucrurile în sine, fie că sunt intuite sau nu, 
oricare ar fi subiectul. Ne este imposibil să judecăm despre intuitiile pe care le 
pot avea alte fiinţe gânditoare şi să ştim dacă ele sunt legate de aceleaşi condiţii 
care limitează intuiţia noastră şi care sunt pentru noi universal valabile. Dacă 
adăugăm limitarea unei judecăţi la conceptul subiectului, atunci judecata 
este necondiţionat valabilă. Judecata: toate lucrurile sunt juxtapuse în spaţiu 

este valabilă numai cu restricţia ca aceste lucruri să fie luate ca obiecte ale 
intuitiei noastre sensibile. Dacă adaug condiţia la concept si spun: toate 
lucrurile, ca fenomene externe, sunt juxtapuse în spaţiu, această regulă e 
universal valabilă si fără restricţie. Explicatiile noastre ne învaţă, prin urmare, 
realitatea (adică valabilitatea obiectivă) a spaţiului cu privire la tot ce putem 
întâlni exterior ca obiect, dar în acelaşi timp idealitatea spaţiului cu privire la 
obiecte când ele sunt considerate in ele însele de rațiune, adică fără a tine 
seamă de structura sensibilităţii noastre. Noi afirmăm deci realitatea empirică 
a spaţiului (cu privire la orice experienţă externă posibilă) şi în acelaşi timp 
idealitatea lui transcendentală, cu alte cuvinte, că el nu este nimic de îndată 
ce eliminăm condiţia posibilităţii oricărei experienţe şi-l considerăm ca ceva 
care se află la baza lucrurilor în sine. 

Dar nici nu există în afară de spaţiu altă reprezentare subiectivă şi 
raportată la ceva exterior, care ar putea fi numită a priori obiectivă. Căci din 
nici una din ele nu se pot deriva judecăţi sintetice a priori, ca intuiţia în 
spaţiu (8 3). Prin urmare, la drept vorbind, lor nici nu li se poate atribui 
idealitate, deşi ele concordă cu reprezentarea spaţiului prin aceea că aparţin 
numai structurii subiective a simțului specific, de exemplu a văzului, auzului, 
pipăitului, prin senzațiile culorilor, sunetelor şi căldurii, care însă, fiindcă 
sunt numai senzaţii şi nu intuitii, nu ne fac prin ele însele să cunoaştem 
vreun obiect, cel puţin a priori. 

Scopul acestei observaţii urmăreşte numai să împiedice ca nu cumva să 
ne treacă prin minte de a explica idealitatea, afirmată de noi, a spaţiului cu 
exemple prea insuficiente, deoarece se consideră cu drept cuvânt, de exemplu 
culorile, gustul etc., nu ca însuşiri ale obiectelor, ci numai ca modificări ale 
subiectului nostru, care la diferiţi oameni pot fi chiar diferite. În acest caz, 
ceea ce originar nu e decât fenomen, de exemplu un trandafir e valabil, în 
sens empiric, ca obiect în sine, care totuşi fiecărui ochi cu privire la culoare îi 
poate apărea altfel. Dimpotrivă, conceptul transcendental al fenomenelor în 
spaţiu este un avertisment critic că în genere nimic din ceea ce e intuit în 
spaţiu nu este o formă a lucrurilor care le-ar fi cumva proprie în ele însele, ci 
că obiectele în sine ne sunt cu totul necunoscute şi că ceea ce numim obiecte 
externe nu sunt altceva decât simple reprezentări ale sensibilităţii noastre, a 
cărei formă este spaţiul, dar al cărei adevărat corelat, adică lucrul în sine, nu 
este cunoscut deloc prin aceasta, nici nu poate fi cunoscut. Dar, în experienţă 
el nici nu constituie vreodată o problemă. [...] 


§ 6. Concluzii trase din aceste concepte 


a. Timpul nu este ceva care ar exista în sine sau care ar fi inerent lucrurilor 
ca determinare obiectivă şi care deci ar subzista, dacă facem abstracţie de toate 
condiţiile subiective ale intuirii lor; căci, în primul caz, el ar fi ceva care ar fi 
totuşi real fără un obiect real. Iar în al doilea caz, ca o determinare sau ordine 
inerentă lucrurilor însele, n-ar putea fi dat anterior lucrurilor ca condiţie a lor, 
nici n-ar putea fi cunoscut şi intuit a priori prin judecăţi sintetice. Lucrul din 

urmă, dimpotrivă, poate foarte bine să aibă loc, dacă timpul nu este decât condiţia 
subiectivă sub care se pot produce toate intuitiile in noi. Căci atunci aceasta 
forma a intuitiei interne poate fi reprezentata anterior obiectelor, deci a priori. 

b. Timpul nu este altceva decat forma simtului intern, adica a intuirii 
noastre înşine şi a stării noastre interne. Căci timpul nu poate fi o determinare 
a unor fenomene externe: el nu aparţine nici unei figuri, nici unei poziţii etc.; 
dimpotrivă, el determină raportul reprezentărilor în starea noastră internă. 
Şi, tocmai fiindcă această intuiţie internă nu dă nici o figură, noi căutăm să 
suplinim această lipsă prin analogii şi reprezentăm succesiunea de timp 
printr-o linie care se prelungeşte la infinit, ale cărei părţi diverse constituie o 
serie care nu are decât o dimensiune, şi conchidem din însuşirile acestei linii 
toate însuşirile timpului, cu singura excepţie că părţile primei linii sunt 
simultane, în timp ce ale celei de-a doua sunt totdeauna succesive. De aici 
rezultă clar că chiar reprezentarea de timp însuşi este intuiţie, fiindcă toate 
raporturile lui se pot exprima printr-o intuiţie externă. 

c. Timpul este condiţia formală a priori a tuturor fenomenelor în genere. 
Spaţiul, ca formă pură a tuturor fenomenelor externe, este limitat, ca condiţie 
a priori, numai la fenomene externe. Dimpotrivă, cum toate reprezentările, fie 
că au sau nu ca obiect lucruri externe, aparţin totuşi în ele însele stării in- 
terne ca determinări ale simtirii, iar această stare internă aparţine condiţiei 
formale a intuitiei interne, deci timpului: timpul este o condiţie a priori a 
tuturor fenomenelor în genere şi anume condiţia nemijlocită a fenomenelor 
interne (a sufletelor noastre) şi prin aceasta, şi condiţia mijlocită a fenomenelor 
externe. Dacă pot spune a priori: toate fenomenele externe sunt în spaţiu şi 
sunt determinate a priori după raporturile spaţiului, atunci pot spune într-un 
mod cu totul general, pornind de la principiul simțului intern: toate fenomenele 
în genere, adică toate obiectele simţurilor sunt în timp şi stau necesar în 
raporturi de timp. 

Dacă facem abstracţie de modul nostru de a ne intui intern pe noi înşine 
şi de modul de a cuprinde, cu ajutorul acestei intuiri, şi toate intuiţiile externe 
în facultatea noastră de reprezentare, dacă prin urmare luăm obiectele aşa 
cum ar putea fi în sine, atunci timpul nu e nimic. El nu are valoare obiectivă 
decât cu privire la fenomene, fiindcă acestea sunt lucruri pe care le privim ca 
obiecte ale simturilor noastre; dar el nu mai este obiectiv, dacă facem abstracţie 
de sensibilitatea intuitiei noastre, prin urmare de acel mod de reprezentare 
care ne este propriu, şi dacă vorbim de lucruri în genere. Timpul nu este deci 
decât o condiţie subiectivă a intuitiei noastre (omeneşti), intuiţie (care este 
totdeauna sensibilă, adică întrucât suntem afectaţi de obiecte) şi în sine, în 
afara subiectului, el nu este nimic. Cu toate acestea, el este, cu privire la toate 
fenomenele, deci şi la toate lucrurile care ne pot fi date în experienţă, în mod 
necesar obiectiv. Noi nu putem spune: toate lucrurile sunt în timp, fiindcă la 
conceptul de lucruri în genere se face abstracţie de orice mod al intuitiei lor, 
iar intuiţia este adevărata condiţie sub care timpul aparţine reprezentării 
obiectelor. Dacă se adaugă la concept condiţia şi se spune: toate lucrurile ca 

fenomene (obiecte ale intuitiei sensibile) sunt în timp, atunci principiul are 
adevărata lui exactitate obiectivă şi universalitatea lui a priori. 

Afirmațiile noastre învaţă prin urmare realitatea empirică a timpului, adică 
valabilitatea lui obiectivă în raport cu toate obiectele care ar putea fi date cândva 
simţurilor noastre. Şi cum intuiţia noastră este totdeauna sensibilă, în experienţă 
nu ne poate fi dat nicicând un obiect care nu ar fi supus condiţiei timpului. Din 
contră, noi contestăm timpului orice pretenţie la realitatea absolută, ca şi când 
el, fără a lua în considerare forma intuitiei noastre sensibile, ar aparţine absolut 
lucrurilor ca condiţie sau insusire. Astfel de însuşiri care aparţin lucrurilor în 
sine nu ne pot fi date vreodată prin simţuri. În aceasta constă deci idealitatea 
transcendentală a timpului, după care, dacă se face abstracţie de condiţiile 
subiective ale intuitiei sensibile, nu este nimic şi nu poate fi atribuit lucrurilor în 
sine (independent de raportul lor cu intuiţia noastră) nici ca subzistente, nici ca 
inerente lor. Totuşi, această idealitate, tot atât de putin ca şi aceea a spaţiului, 
nu are nimic comun cu proprietăţile ascunse ale senzatiei, pentru că în acest 
caz noi presupunem despre fenomenul însuşi, căruia îi sunt inerente aceste 
predicate, că are realitate obiectivă, în timp ce această realitate dispare cu totul 
aici, afară de cazul când e vorba de o realitate numai empirică, cu alte cuvinte 
care consideră obiectul însuşi numai ca fenomen. [...] 


Partea a doua 


LOGICA TRANSCENDENTALĂ 


Introducere 
IDEEA UNEI LOGICI TRANSCENDENTALE 
I 
DESPRE LOGICA IN GENERE 


Cunoasterea noastra provine din doua izvoare fundamentale ale simtirii: 
primul este capacitatea de a primi reprezentari (receptivitatea impresiilor), al 
doilea este capacitatea de a cunoaşte un obiect cu ajutorul acestor reprezentări 
(spontaneitatea conceptelor); prin cel dintâi ne este dat un obiect, prin cel 
de-al doilea el este gândit în relaţie cu acea reprezentare (ca simplă determinare 
a simţirii). intuiţia şi conceptele constituie deci elementele întregii noastre 
cunoaşteri, astfel că nici conceptele fără o intuiţie care să le corespundă într-un 
mod oarecare, nici intuiţia fără concepte nu pot da o cunoaştere. Ambele sunt 
sau pure, sau empirice. Empirice. când în ele e cuprinsă senzaţia (care presu- 
pune prezenţa reală a obiectului): iar pure, când în reprezentare nu este 

amestecată nici o senzaţie. Senzatia poate fi numită materia cunoaşterii 
sensibile. Prin urmare, intuiţia pură conţine numai forma sub care ceva este 
intuit, iar conceptul pur, numai forma gândirii unui obiect în genere. Numai 
intuitiile sau conceptele pure sunt posibile a priori, cele empirice nu sunt 
posibile decât a posteriori. 

Dacă numim sensibilitate receptivitatea simtirii noastre de a primi repre- 
zentări, întrucât este afectată într-un mod oarecare, atunci, dimpotrivă, trebuie 
să numim intelect capacitatea de a produce noi înşine reprezentări sau 
spontaneitatea cunoaşterii. Natura noastră este astfel făcută că intuitia nu 
poate fi niciodată altfel decât sensibilă, adică ea nu conţine decât modul cum 
suntem afectaţi de obiecte. Din contră, capacitatea de a gândi obiectul intuitiei 
sensibile este intelectul. Nici una din aceste două proprietăţi nu este de preferat 
celeilalte. Fără sensibilitate nu ne-ar fi dat nici un obiect şi fără intelect n-ar 
fi nici unul gândit. Idei (Gedanken) fără conţinut sunt goale, intuitii fara con- 
cepte sunt oarbe. De aceea este deopotrivă de necesar să ne facem conceptele 
sensibile (adică să le adăugăm obiectul în intuiţie), precum şi de a ne face 
intuiţiile inteligibile (adică să le supunem conceptelor). Aceste două facultăţi 
sau capacităţi nu-şi pot schimba funcțiunile lor. Intelectul nu poate nimic 
intui, iar simţurile nu pot nimic gândi. Numai din faptul că ele se unesc poate 
izvori cunoaştere. Dar din această cauză nu e îngăduit totuşi a amesteca 
contribuţia lor, ci avem puternice motive să le separăm şi să le distingem cu 
grijă una de alta. De aceea distingem ştiinţa regulilor sensibilităţii în genere, 
adică estetica, de ştiinţa regulilor intelectului în genere, adică logica. 

Logica, la rândul ei, poate fi considerată, dintr-un îndoit punct de vedere, 
sau ca logică a folosirii generale a intelectului, sau ca logică a folosirii lui 
particulare. Cea dintâi cuprinde regulile absolut necesare ale gândirii, fără care 
nici o folosire a intelectului nu are loc şi se raportează deci la acesta, făcând 
abstracţie de diversitatea obiectelor spre care poate fi el îndreptat. Logica folosirii 
particulare a intelectului cuprinde regulile pentru a gândi exact o anumită specie 
de obiecte. Pe cea dintâi o putem numi logică elementară, iar pe cea din urmă 
organon al cutărei sau cutărei ştiinţe. Cea din urmă se predă în şcoli cel mai 
mult ca propedeutică a ştiinţelor, deşi, după dezvoltarea raţiunii omeneşti, ea 
este ultima etapă la care se ajunge, când ştiinţa e de mult terminată şi nu are 
nevoie decât de un ultim efort pentru corectarea şi perfectarea ei. Căci trebuie să 
cunoaştem obiectele într-un grad destul de mare, dacă vrem să indicăm regulile 
după care poate fi constituită o ştiinţă despre ele. 

Logica generală este sau logică pură, sau logică aplicată. În cea dintâi 
facem abstracţie de toate condiţiile empirice sub care se exercită intelectul 
nostru, de exemplu de influenţa simţurilor, de jocul imaginaţiei, de legile 
memoriei, de puterea obisnuintei, de înclinaţie etc., prin urmare si de izvoarele 
prejudecatilor, ba chiar în genere de toate cauzele din care provine sau pot fi 
presupuse că izvorăsc anumite cunoştinţe, fiindcă aceste cauze privesc numai 
intelectul în anumite împrejurări ale aplicării lui şi pentru cunoaşterea cărora 
este necesară experienţă. O Logică generală, dar pură, se ocupă deci numai cu 
principii a priori şi este un canon al intelectului şi al raţiunii, dar numai cu 

privire la ceea ce-i formal în folosirea lor, oricare ar fi conţinutul (empiric sau 
transcendental). O Logică generală se numeşte apoi aplicată, atunci când se 
ocupă cu regulile folosirii intelectului în condiţiile empirice subiective pe care ni 
le predă psihologia. Ea are deci principii empirice, deşi este în adevăr generală 
într-atât, întru cât se raportează la folosirea intelectului, fără a distinge obiectele. 
Din această cauză ea nu este nici un canon al intelectului în genere, nici un 
organon al unor ştiinţe particulare, ci numai un catharcticon al intelectului comun. 

Prin urmare, în logica generală partea care urmează să formeze doctrina 
pură a raţiunii trebuie separată cu totul de cea care constituie logica aplicată 
(deşi încă tot generală). Numai cea dintâi este propriu-zis ştiinţă, deşi scurtă şi 
aridă, şi aşa cum o cere expunerea metodică a unei teorii elementare a intelectului. 
În aceasta deci logicienii trebuie să aibă totdeauna în vedere două reguli: 

1. Ca logică generală, ea face abstracţie de orice conţinut al cunoaşterii 
intelectului şi al diversităţii obiectelor ei şi nu are a face decât cu simpla 
formă a gândirii. 

2. Ca logică pură, ea nu are principii empirice, prin urmare ea nu scoate 
nimic (cum s-a crezut uneori) din psihologie, care deci nu are nici o influenţă 
asupra canonului intelectului. Ea este o doctrină demonstrată, şi în ea totul 
trebuie să fie complet cert a priori. 

Ceea ce numesc logică aplicată (contrar sensului comun al acestui cuvânt, 
după care ea ar urma să cuprindă anumite exerciţii pentru care logica pură 
dă regula) este o reprezentare a intelectului şi a regulilor folosirii lui necesare 
in concreto, adică el este supus condiţiilor contingente ale subiectului, care 
pot împiedica şi promova această folosire şi care toate nu sunt date decât 
empiric. Ea tratează despre atenţie, despre piedicile şi efectele ei, despre origi- 
nea erorii, despre starea îndoielii, a scrupulului, a convingerii etc., şi, în raport 
cu ea, logica generală şi pură este ceea ce este morala pură, care conţine numai 
legile morale necesare ale unei voințe libere în genere, fata de teoria propriu-zisă 
a virtuţilor, care consideră aceste legi în luptă cu obstacolele sentimentelor, 
înclinațiilor şi pasiunilor, cărora oamenii le sunt supuşi mai mult sau mai putin 
Şi care nu poate constitui niciodată o ştiinţă adevărată şi demonstrată, fiindcă 
ea are nevoie, ca şi logica aplicată, de principii empirice şi psihologice. 


II 
DESPRE LOGICA TRANSCENDENTALA 


Logica generală face abstracţie, aşa cum am arătat, de orice conţinut al 
cunostintei, adică de orice relaţie a ei cu un obiect, şi nu consideră decât 
forma logică în raportul cunoştinţelor între ele, adică forma gândirii în genere. 
Dar fiindcă există atât intuitii pure cât şi empirice (cum demonstrează estetica 
transcendentală), atunci ar putea exista desigur şi o diferenţă între gândirea 
pură şi empirică a obiectelor. in acest caz, ar exista o logică în care nu s-ar 
face abstracţie de orice conţinut al cunostintei; căci aceea care ar cuprinde 
numai regulile gândirii pure ale unui obiect ar exclude toate acele cunoştinţe 


Critica raţiunii pure 311 


al căror conţinut ar fi empiric. Ea s-ar ocupa şi cu originea cunoştinţelor 
noastre despre obiecte, întrucât această origine nu poate fi atribuită obiectelor; 
dimpotrivă, logica generală nu are nimic a face cu această origine a cunostintei, 
ci consideră reprezentările, fie că sunt originar a priori în noi înşine sau că 
sunt date numai empiric, după legile conform cărora intelectul le foloseşte, 
când gândeşte, în raportul lor unele faţă de altele; el nu tratează deci decât 
despre forma intelectului care poate fi procurată reprezentărilor, indiferent, 
de altfel, de unde ar putea proveni ele. 

Şi aici fac o observaţie, care îşi extinde influenţa asupra tuturor considera- 
ţiilor ce vor urma şi pe care nu trebuie s-o pierdem din vedere, anume: că nu 
trebuie numită transcendentală (adică posibilitatea cunoaşterii sau folosirea 
ei a priori) orice cunoştinţă a priori, ci numai aceea prin care noi cunoaştem 
că şi cum anumite reprezentări (intuitii sau concepte) sunt aplicate sau sunt 
posibile exclusiv a priori. De aceea, nici spaţiul, nici vreo determinare 
geometrică a priori a lui nu este o reprezentare transcendentală, ci poate fi 
numită transcendentală numai cunoaşterea că aceste reprezentări nu sunt 
câtuşi de puţin de origine empirică, precum şi posibilitatea pe care o au ele 
totuşi de a se putea raporta a priori la obiecte ale experienţei. Tot astfel, ar fi 
transcendentală şi folosirea spaţiului la obiecte în genere; dar dacă este 
restrânsă numai la obiecte ale simţurilor, ea se numeşte empirică. Deosebirea 
dintre transcendental şi empiric nu aparţine deci decât criticii cunoştinţelor 
şi nu priveşte raportul acestora cu obiectul lor. 

În aşteptarea, deci, că ar putea să existe eventual concepte capabile să se 
raporteze a priori la obiecte nu ca intuiţii pure sau sensibile, ci numai ca 
acţiuni ale gândirii pure, care sunt prin urmare concepte, dar nici de origine 
empirică, nici de origine estetică, ne formăm de mai înainte Ideea despre o 
ştiinţă a intelectului pur şi a cunoaşterii raţiunii, prin care noi gândim obiecte 
pe de-a întregul a priori. O astfel de ştiinţă care ar determina originea, sfera şi 
valabilitatea obiectivă a unor astfel de cunoasteri ar trebui să se numească 
logică transcendentală, fiindcă are a face numai cu legile intelectului şi raţiunii, 
dar numai întrucât se raportează la obiecte a priori, şi nu, ca logica generală, 
la cunoştinţele raţiunii atât empirice cât şi pure, fără deosebire. 


IN 


DESPRE ÎMPĂRŢIREA LOGICII GENERALE ÎN ANALITICĂ 
ŞI DIALECTICĂ 


Vechea şi celebra întrebare prin care se pretindea a-i incolti pe logicieni, 
incercandu-se a-i obliga, sau de a se lăsa constransi să rămână într-o jalnică 
dialelă, sau de a trebui să-şi mărturisească ignoranta lor, prin urmare vanitatea 
întregii lor arte, este aceasta: Ce este adevărul? Definiţia nominală a adevărului, 
anume că el este acordul cunostintei cu obiectul ei, este aici admisă şi 
presupusă; se cere însă a se şti care este criteriul universal şi cert al adevărului 
oricărei cunoştinţe. [...] 


312 Immanuel Kant 


Dacă adevărul constă în acordul unei cunoştinţe cu obiectul ei, atunci, 
prin aceasta, acest obiect trebuie distins de altele; căci o cunoştinţă e falsă 
dacă nu concordă cu obiectul la care e raportată, deşi ea conţine ceva care ar 
putea fi valabil despre alte obiecte. Un criteriu universal al adevărului ar fi 
acela care ar fi valabil pentru toate cunoştinţele, fără deosebire de obiectele 
lor. Dar e clar că — fiindcă se face abstracţie in el de orice conţinut al cunostintei 
(al relaţiei cu obiectul ei) şi adevărul priveşte tocmai acest conţinut — e cu totul 
imposibil şi absurd să se ceară un indiciu distinctiv al adevărului acestui 
conţinut al cunostintei şi că, prin urmare, e imposibil să se dea un criteriu 
suficient şi totodată universal al adevărului. Dat fiind că mai sus am numit 
conţinutul unei cunoştinţe materia ei, va trebui să spunem: nu se poate cere 
un criteriu universal despre adevărul cunostintei în ce priveşte materia ei, 
fiindcă este contradictoriu în sine. 

Dar în ce priveşte cunoştinţa considerată numai după formă (cu înlăturarea 
oricărui conţinut), este tot atât de clar că o logică, întrucât tratează regulile 
universale şi necesare ale intelectului, trebuie să expună în aceste reguli însele 
criteriile adevărului. Căci ceea ce le contrazice este fals, fiindcă intelectul 
contrazice regulile universale ale gândirii lui, prin urmare se contrazice pe 
sine însuşi. Aceste criterii privesc însă numai forma adevărului, adică a gândirii 
în genere, şi dacă sunt, ca atare, foarte juste, ele nu sunt suficiente. Căci o 
cunoştinţă poate să fie total conformă cu forma logică, adică să nu se contrazică 
pe sine însăşi, şi totuşi să fie în contradicţie cu obiectul. Astfel, criteriul pur 
logic al adevărului, adică acordul unei cunoştinţe cu legile universale şi formale 
ale intelectului şi raţiunii, este, ce-i drept, conditio sine qua non, prin urmare 
condiţia negativă a oricărui adevăr; dar logica nu poate merge mai departe: 
prin nici o piatră de încercare logica nu poate descoperi eroarea care nu atinge 
forma, ci conţinutul. 

Logica generală descompune deci întreaga activitate formală a intelectului 
şi raţiunii în elementele ei şi le prezintă ca principii ale întregii aprecieri logice 
a cunostintei noastre. Această parte a logicii poate fi deci numită Analitica şi 
ea este tocmai prin aceasta piatra de încercare, cel puţin negativă, a adevărului, 
întrucât trebuie să examinăm şi să apreciem mai întâi toate cunoştinţele în ce 
priveşte forma lor, după aceste reguli, înainte de a le cerceta în ce priveşte 
conţinutul lor, pentru a stabili dacă, în raport cu obiectul, cuprind adevăr 
pozitiv. Dar fiindcă simpla formă a cunostintei, oricât ar concorda cu legile 
logice, este încă departe de a constitui adevărul material (obiectiv) al cunostintei, 
nimeni nu poate cuteza să judece numai cu ajutorul logicii despre obiecte şi 
să afirme ceva, fără a fi întreprins în prealabil un studiu temeinic, în afara 
logicii, pentru a încerca apoi numai utilizarea şi legarea lor într-un întreg 
sistematic după legi logice, mai mult încă, pentru a le verifica pur şi simplu 
după ele. Totuşi, e ceva atât de seducător în posesiunea unei arte atât.de 
înşelătoare de a da tuturor cunoştinţelor noastre forma intelectului, deşi cu 
privire la conţinutul lor poate fi încă foarte gol şi sărac, încât acea logică 
generală, care e numai un canon de judecare, a fost folosită oarecum ca un 

organon pentru a produce real cel puţin iluzia unor afirmaţii obiective, şi, prin 
urmare, prin aceasta s-a abuzat în realitate de ea. Logica generală, ca pretins 
organon, se numeşte Dialectică. 

Oricât de diversă este semnificaţia denumirii unei ştiinţe sau arte de care 
s-au servit cei vechi, totuşi se poate conchide cu certitudine din folosirea ei 
reală că, pentru ei, ea n-a fost altceva decât logica aparentei: arta sofistică de 
a da ignoranței proprii, ba chiar şi iluziilor premeditate, aspectul adevărului, 
imitându-se metoda temeiniciei pe care o prescrie logica în genere şi folosindu-se 
de topica ei pentru justificarea oricărei asertiuni goale. Se poate remarca, ca 
avertizare sigură şi utilă, că logica generală, considerată ca organon, este 
totdeauna o logică a aparentei, adică e dialectică. Deoarece ea nu ne învaţă 
absolut nimic asupra conţinutului cunostintei, ci ne arată numai condiţiile 
formale ale acordului cu intelectul, condiţii care, de altfel, cu privire la obiecte, 
sunt total indiferente, cererea de a ne folosi de ea ca de un instrument (orga- 
non) pentru a extinde şi inmulti cunoştinţele noastre, cel putin după pretenţii, 
nu poate duce la nimic decât la flecăreala de a afirma orice cu oarecare 
aparenţă, sau şi de a contesta după bunul plac. 

O astfel de învăţătură nu este în nici un fel conformă cu demnitatea filosofiei. 
De aceea, această denumire a dialecticii a fost atribuită logicii mai degrabă ca o 
Critică a aparentei dialectice, şi ca atare vrem să fie înţeleasă si aici. 


IV 


DESPRE ÎMPĂRŢIREA LOGICII TRANSCENDENTALE 
ÎN ANALITICĂ ŞI DIALECTICĂ TRANSCENDENTALĂ 


Într-o logică transcendentală izolăm intelectul (ca mai sus, în estetica 
transcendentală, sensibilitatea) şi relevăm din cunoaşterea noastră numai 
acea parte a gândirii care-şi are originea exclusiv în intelect. Dar folosirea 
acestei cunoştinţe pure se întemeiază pe condiţia ca în intuiţie să ne fie date 
obiecte la care să poată fi aplicate acele cunoştinţe. Căci, fără intuiţie, întregii 
noastre cunoştinţe îi lipsesc obiecte şi, în acest caz, ea rămâne cu totul goală. 
Deci partea logicii transcendentale, care expune elementele cunostintei pure 
ale intelectului şi principiile fără care nici un obiect nu poate fi gândit, este 
Analitica transcendentală şi totodată o logică a adevărului. Nici o cunoştinţă 
nu o poate contrazice fără să piardă în acelaşi timp orice conţinut, adică orice 
relaţie cu un obiect oarecare, prin urmare orice adevăr. Dar fiindcă este foarte 
ademenitor şi seducător să ne servim numai de aceste cunoştinţe intelectuale 
şi principii pure chiar dincolo de limitele experienţei, care, totuşi, exclusiv ea 
ne poate procura materia (obiecte) la care acele concepte pure intelectuale pot 
fi aplicate, intelectul cade în primejdia ca, prin sofisticării goale, să dea o 
utilizare materială principiilor exclusiv formale ale intelectului pur şi de a 
judeca, fără deosebire, despre unele obiecte, care totuşi nu ne sunt date, ba 
chiar poate că nu ne pot fi date în nici un fel. Deci, pentru că logica nu ar 

trebui să fie propriu-zis decât un canon pentru a aprecia folosirea empirică, 
abuzăm de ea, dacă îi atribuim valoare de organon al unei folosiri universale 
şi nelimitate şi cutezăm numai cu intelectul pur să judecam sintetic asupra 
obiectelor în genere, să afirmăm şi să decidem. Folosirea intelectului pur ar fi 
deci atunci dialectică. A doua parte a logicii transcendentale trebuie să fie 
deci o critică a acestei aparente dialectice şi se numeşte Dialectica transcenden- 
tală, nu ca o artă de a provoca dogmatic o astfel de aparenţă (o artă din nefericire 
foarte practicată a diverselor scamatorii metafizice), ci ca o critică a intelectului 
şi a raţiunii cu privire la folosirea ei hiperfizică, pentru a descoperi falsa 
aparenţă a pretențiilor ei neintemeiate şi pentru a reduce ambițiile ei cu privire 
la invenţie şi extindere, pe care ea crede a le dobândi numai cu ajutorul 
principiilor transcendentale, la simpla funcţie de a judeca intelectul pur şi de 
a-l preveni contra iluziilor sofistice. 


Diviziunea întâi 
ANALITICA TRANSCENDENTALĂ 


Această analitică este descompunerea întregii noastre cunoştinţe a priori în 
elementele cunostintei pure intelectuale. Aici trebuie să se tina seamă de punctele 
următoare: 1) ca conceptele să fie pure şi nu empirice; 2) ca ele să nu aparţină 
intuitiei şi sensibilităţii, ci gândirii şi intelectului; 3) ca ele să fie concepte 
elementare şi să se distingă bine de cele derivate sau de cele compuse din acestea; 
4) ca tabelul lor să fie complet şi ele să imbrăţişeze în întregime tot câmpul 
intelectului pur. Dar această integralitate a unei ştiinţe nu poate fi admisă cu 
certitudine pe baza calculului aproximativ al unui agregat efectuat prin simple 
tatonări; ea nu e posibilă decât cu ajutorul unei Idei a întregului cunostintei 
intelectuale a priori şi prin diviziunea precisă a conceptelor care o constituie, 
prin urmare numai prin coordonarea lor intr-un sistem. Intelectul pur se separă 
cu totul nu numai de orice este empiric, ci si de orice sensibilitate. El este deci o 
unitate care subzistă prin ea însăşi, care isi este suficientă sie insesi şi care nu 
poate fi mărită prin adaosuri venite din afară. Ansamblul cunostintei lui va 
constitui deci un sistem care trebuie cuprins şi determinat sub o singură Idee şi 
a căror integralitate şi articulaţie poate oferi totodată o piatră de încercare pentru 
exactitatea şi autenticitatea tuturor elementelor cunostintei care se armonizează 
în el. Toată aceasta parte a logicii transcendentale este alcătuită din două cărți, 
dintre care una cuprinde conceptele, iar cealaltă principiile intelectului pur. 


Cartea intâi 


ANALITICA CONCEPTELOR 


Înţeleg prin analitica conceptelor nu analiza lor sau obişnuitul procedeu în 
cercetările filosofice de a descompune, după continutul lor, şi de a face clare 
conceptele care se prezintă. ci descompunerea, încă puţin încercată, a facultății 

înseşi a intelectului, pentru a examina posibilitatea conceptelor a priori printr-un 
procedeu care constă în a le căuta numai în intelect, ca locul lor de naştere, şi 
a analiza folosirea pură a intelectului în genere; căci aceasta este problema 
specifică a unei filosofii transcendentale; restul este tratarea logică a conceptelor 
în filosofia în genere. Vom urmări deci conceptele pure până la primii lor germeni 
şi primele lor predispozitii în intelectul omenesc, în care ele stau pregătite, pana 
ce, cu prilejul experienţei, se dezvoltă în sfârşit şi, eliberate de acelaşi intelect 
de condiţiile empirice care le sunt inerente, vor fi expuse în puritatea lor. 


Capitolul întâi 


Despre firul conducător în descoperirea tuturor conceptelor pure 
ale intelectului 


Când punem în funcţiune o facultate de cunoaştere, atunci, după diferitele 
împrejurări, se impun diverse concepte care fac să se cunoască această 
facultate şi care se pot aduna într-un studiu mai mult sau mai puţin amănunţit, 
după ce observarea lor se va fi făcut mai multă vreme sau cu o mai mare 
perspicacitate. Momentul în care această cercetare va fi terminată nu se poate 
decide niciodată cu certitudine după acest procedeu aşa-zicând mecanic. La 
fel, conceptele, pe care nu le descoperim decât ocazional, nu se prezintă într-o 
ordine şi unitate sistematică, ci sunt grupate ulterior numai după asemănări 
şi sunt dispuse, după mărimea conţinutului lor, începând de la cele mai simple 
până la cele mai compuse, în serii care nu sunt efectuate deloc sistematic, 
deşi într-un anumit fel metodic. 

Filosofia transcendentală are avantajul, dar şi obligaţia de a căuta 
conceptele ei după un principiu, pentru că ele izvorăsc din intelect, ca unitate 
absolută, pure şi neamestecate, şi prin urmare trebuie să fie coordonate între 
ele după un concept sau o Idee. O astfel de coordonare ne oferă însă o regulă 
după care fiecărui concept pur al intelectului i se poate determina a priori 
locul lui şi tuturora împreună integralitatea, pe când altfel aceste două lucruri 
ar depinde de bunul plac sau de hazard. 


Secţia întâi 


Despre folosirea logică a intelectului în genere 


Intelectul nu a fost definit mai sus decât negativ: o facultate de cunoaştere 
nesensibilă. Dar independent de sensibilitate, noi nu putem participa la nici o 
intuiţie. Prin urmare, intelectul nu este o facultate a intuitiei. Dar, în afară de 
intuiţie, nu există un alt mod de a cunoaşte decât prin concepte. Prin urmare, 
cunoaşterea oricărui intelect, cel puţin a celui omenesc, este o cunoaştere 
prin concepte, nu intuitivă, ci discursivă. Toate intuitiile, ca sensibile, se 
întemeiază pe afecţiuni. iar conceptele pe funcţii. Înţeleg însă prin funcție 

unitatea acţiunii de a ordona reprezentări diverse sub una comună. Conceptele 
se întemeiază deci pe spontaneitatea gândirii, aşa cum intuitiile sensibile se 
întemeiază pe receptivitatea impresiilor. De aceste concepte intelectul nu poate 
face altă utilizare, decât să judece cu ajutorul lor. Cum nici o altă reprezentare 
nu se raportează nemijlocit la obiect decât intuiţia, un concept nu se va raporta 
niciodată direct la un obiect, ci la o altă reprezentare oarecare despre el (fie ea 
intuiţie sau chiar deja concept). Judecata este deci cunoaşterea mijlocită a 
unui obiect, prin urmare reprezentarea unei reprezentări a acestuia. În orice 
judecată este un concept care e valabil pentru multe altele şi prin aceste multe 
altele cuprinde şi o reprezentare dată, care se raportează nemijlocit la obiect. 
Astfel, de exemplu, în judecata: toate corpurile sunt divizibile, conceptul de 
divizibil se raportează la diferite alte concepte; dar, între acestea, el este raportat 
aici îndeosebi la conceptul de corp, iar acesta la anumite fenomene ce ni se 
prezintă. Astfel, aceste obiecte sunt reprezentate mijlocit prin conceptul 
divizibilitatii. Toate judecatile sunt deci funcţii ale unităţii în reprezentările 
noastre, fiindcă în locul unei reprezentări nemijlocite se întrebuinţează, pentru 
cunoaşterea obiectului, una superioară, care o cuprinde în sine pe prima şi pe 
mai multe altele, astfel încât multe cunoştinţe posibile sunt reunite în una 
singură. Dar putem reduce la judecăţi toate actele intelectului, astfel încât 
intelectul în genere poate fi reprezentat ca o facultate de a judeca. Căci el este, 
după cele de mai sus, o facultate de a gândi. Gândirea este cunoaşterea prin 
concepte. Conceptele însă se raportează, ca predicate ale unor judecăţi posibile, 
la o reprezentare oarecare despre un obiect încă nedeterminat. Astfel, conceptul 
de corp înseamnă ceva, de exemplu metal, care poate fi cunoscut prin acel 
concept. El este deci concept numai prin faptul că în el sunt cuprinse alte 
reprezentări cu ajutorul cărora el se poate raporta la obiecte. El este deci 
predicatul unei judecăţi posibile: de exemplu, orice metal este un corp. Toate 
functiile intelectului pot fi deci găsite, dacă reuşim să expunem complet funcţiile 
unităţii în judecăţi. Că acest lucru este foarte realizabil va arăta secţia 
următoare. 


Secţia a doua 


§ 9. Despre funcţia logică a intelectului în judecăţi 


Dacă facem abstracţie de orice conţinut al unei judecăţi în genere şi nu 
considerăm decât simpla formă a intelectului, găsim că funcţia gândirii în 
judecată poate fi redusă la patru titluri, fiecare din ele cuprinzând trei momente. 
Ele pot fi reprezentate convenabil în următorul tabel: 

1 
Cantitatea judecăților 
Universale 
Particulare 
Singulare 
2 3 
Calitatea Relaţia 
Afirmative Categorice 
Negative Ipotetice 
Infinite i Disjunctive 
4 
Modalitatea 
Problematice 
Asertorice 
Apodictice 


Fiindcă această împărţire pare să se abată în unele puncte, deşi nu 
esenţiale, de la tehnica obişnuită a logicienilor, următoarele observaţii nu vor 
fi inutile împotriva unei neliniştitoare neînţelegeri. 

l. Logicienii spun cu drept cuvânt că dacă ţinem seama de folosirea 
judecăților în raționamente, putem trata judecatile singulare la fel cu cele 
universale. Din cauză că ele n-au nici o sferă, predicatul lor nu poate fi raportat 

«numai la ceva care este cuprins în conceptul de subiect, iar de la rest să fie 
exclus. El e valabil deci despre acel concept fără excepţie, ca şi când ar fi 
vorba de un concept universal valabil, care ar avea o sferă pentru al cărei 
întreg înţeles ar fi valabil predicatul. Dacă, dimpotrivă, comparăm o judecată 
singulară cu una universală, numai cu titlul de cunoaştere şi din punctul de 
vedere al cantităţii, atunci ea se raportează la aceasta ca unitatea la infinitate 
şi este deci în sine însăşi esenţial distinctă de ea. Prin urmare, dacă consider 
o judecată singulară (judicium singulare), nu numai cu privire la valabilitatea 
ei internă, ci şi ca cunoştinţă în genere, din punctul de vedere al cantităţii pe 
care o are în comparaţie cu alte cunoştinţe, ea este fără îndoială diferită de 
judecatile universale (judicia communia) şi merită un loc special într-un tabel 
complet al momentelor gândirii în genere (deşi, desigur, nu în logica limitată 
numai la folosirea judecăților considerate în raporturile lor reciproce). 

2. Tot astfel, intr-o logică transcendentală trebuie să mai distingem 
judecăţile infinite de cele afirmative, deşi in logica generală cele dintâi sunt 
puse cu drept cuvânt la un loc cu cele din urmă şi nu constituie o subdiviziune 
specială. Logica generală face abstracţie de orice conţinut al predicatului (chiar 
dacă e negativ) şi consideră numai faptul, dacă el este atribuit subiectului 
sau îi este opus. Logica transcendentală însă consideră judecata şi după 
valoarea sau conţinutul acestei afirmaţii logice cu ajutorul unui predicat numai 
negativ, şi cercetează avantajul pe care-l procură această afirmaţie cu privire 
la întreaga cunoştinţă. Dacă aş fi spus despre suflet că nu este muritor, aş fi 
împiedicat printr-o judecată negativă cel puţin o eroare. Dar prin judecata: 

sufletul este nemuritor am afirmat de fapt, ce-i drept din punctul de vedere al 
formei logice, pentru că am pus sufletul în sfera nelimitată a fiinţelor 
nemuritoare. Cum din toată sfera de fiinţe posibile ceea ce e muritor cuprinde 
o parte, iar ceea ce e nemuritor cealaltă parte, prin judecata mea nu am spus 
decât că sufletul este unul din mulţimea infinită de lucruri care rămân după 
ce am dat la o parte tot ce e muritor. Prin aceasta însă sfera infinită a întregului 
posibil este într-atât limitată, încât ceea ce e muritor e separat de ea şi sufletul 
este pus în restul spaţiului din cuprinsul ei. Dar acest spaţiu rămâne, după 
această excludere, încă tot infinit, şi multe părţi pot fi încă luate, fără ca prin 
aceasta conceptul de suflet să crească câtuşi de puţin şi să fie determinat 
afirmativ. Aceste judecăţi, infinite cu privire la sfera logică, sunt deci în realitate 
numai limitative cu privire la conţinutul cunostintei în genere, şi ca atare ele 
trebuie omise din tabelul transcendental al tuturor momentelor gândirii în 
judecăţi, fiindcă funcţia pe care intelectul o exercită aici poate eventual să fie 
importantă în câmpul cunostintei lui pure a priori. 

3. Toate raporturile gândirii în judecăţi sunt raporturi: a) ale predicatului 
faţă de subiect; b) ale principiului faţă de consecinţă; c) ale cunoaşterii divizate 
şi ale tuturor membrilor diviziunii între ei. În prima specie de judecăţi sunt 
considerate numai două concepte, in a doua, două judecăţi, in a treia, mai 
multe judecăţi în raportul lor reciproc. Judecata ipotetică: dacă există o dreptate 
perfectă, răufăcătorul incorigibil va fi pedepsit, conţine propriu-zis raportul a 
două judecăți: există o dreptate perfectă şi răufăcătorul incorigibil va fl pedepsit. 
Rămâne nedecis dacă aceste două judecăţi sunt adevărate în sine. În această 
judecată nu e gândită decât consecinţa. În sfârşit, judecata disjunctivă cuprinde 
un raport între două sau mai multe judecăţi între ele, dar nu un raport de 
consecinţă, ci unul de opoziţie logică, întrucât sfera uneia exclude pe cea a 
celeilalte; dar ea cuprinde totodată un raport de comunitate, întrucât împreună 
ele umplu sfera cunostintei propriu-zise; această judecată implică deci un 
raport între părţile sferei unei cunoştinţe, fiindcă sfera fiecărei părţi este 
complementară sferei celeilalte pentru tot ansamblul cunostintei divizate; dacă 
spun, de exemplu lumea există fie printr-o întâmplare oarbă, fie printr-o 
necesitate internă, fie printr-o cauză externă, fiecare din aceste judecăţi ocupă 
o parte din sfera cunostintei posibile despre existenţa unei lumi în genere, iar 
toate împreună întreaga sferă. A exclude cunoştinţa din una din aceste sfere 
înseamnă a o pune în una din celelalte, şi, dimpotrivă, a o pune într-o sferă 
înseamnă a o exclude din celelalte. Într-o judecată disjunctivă există deci o 
anumită comunitate a cunoştinţelor, care constă în faptul că ele se exclud 
reciproc unele pe altele, dar totuşi determină prin aceasta în întreg (im Ganzen) 
cunoştinţa adevărată prin faptul că, luate împreună, ele constituie întregul 
conţinut al unei cunoştinţe unice date. Numai aceasta găsesc necesar să remarc 
aici cu privire la cele ce vor urma. 

4. Modalitatea judecăților este o funcţie a lor cu totul specială, care are 
caracterul distinctiv că nu contribuie cu nimic la conţinutul judecății (căci 
afară de cantitate, calitate şi relaţie nu mai este nimic care să formeze conţinutul 
unei judecăţi), ci priveşte numai valoarea copulei în raport cu gândirea în 

genere. Judecatile problematice sunt acelea in care afirmarea sau negarea se 
admite ca numai posibilă (arbitrară); asertorice — în care ele sunt considerate 
ca reale (adevărate); apodictice — în care ele sunt privite ca necesare”. Astfel 
cele două judecăţi, al căror raport constituie judecata ipotetică (antecedens şi 
consequens) şi în a căror acţiune reciprocă constă judecata disjunctivă (membri 
ai diviziunii), nu sunt ambele decât problematice. În exemplul de mai sus: 
există o dreptate perfectă, judecata nu e pronunţată asertoric, ci e gândită 
numai ca o judecată arbitrară, pe care e posibil ca cineva s-o accepte, şi numai 
consecinţa este asertorică. De aceea, astfel de judecăţi pot fi şi vădit false, şi 
totuşi, luate ca problematice, să fie condiţii ale cunoaşterii adevărului. Astfel 
judecata: lumea există printr-o întâmplare oarbă are în judecata disjunctivă o 
semnificaţie numai problematică, anume că cineva ar putea să accepte această 
judecată eventual pentru o clipă, şi serveşte totuşi (ca indicație a drumului 
greşit în numărul tuturor drumurilor care pot fi urmate) spre a găsi pe cea 
adevărată. Judecata problematică este deci aceea care nu exprimă decât 
posibilitatea logică (care nu e obiectivă), adică o alegere liberă de a admite 
valabilitatea unei astfel de judecăţi, o simplă admitere arbitrară a ei în intelect. 
Judecata asertorică exprimă realitatea sau adevărul logic; astfel, într-un 
raţionament ipotetic antecedentul este în majoră problematic, în minoră 
asertoric, şi arată că judecata este legată cu intelectul potrivit legilor acestuia. 
Judecata apodictică gândeşte pe cea asertorică determinată de aceste legi ale 
intelectului însuşi şi prin urmare ca afirmând a priori; ea exprimă astfel o 
necesitate logică. Fiindcă aici totul se încorporează gradat intelectului, aşa 
încât noi judecăm mai întâi ceva în mod problematic, apoi admitem acest 
ceva ca adevărat şi în mod asertoric, în sfârşit, afirmăm că e legat inseparabil 
cu intelectul, cu alte cuvinte ca necesar şi apodictic, putem numi aceste trei 
funcţii ale modalităţii şi tot atâtea momente ale gândirii în genere. 


Secţia a treia 


§ 10. Despre conceptele pure ale intelectului sau categorii 


Aşa cum s-a spus de mai multe ori, logica generală face abstracţie de 
întregul conţinut al cunostintei şi aşteaptă să i se dea de altundeva, fie de 
oriunde, reprezentări, pentru a le transforma mai întâi în concepte, ceea ce se 
face analitic. Dimpotrivă, Logica transcendentală are în faţa ei un divers al 
sensibilităţii a priori pe care i-l oferă Estetica transcendentală, pentru a da 
conceptelor pure ale intelectului o materie, fără care ele ar fi lipsite de orice 
conţinut, ar fi deci absolut goale. Spaţiul şi timpul contin un divers al intuitiei 
pure a priori, dar aparţin totuşi condiţiilor receptivitatii simtirii noastre, condiţii 


Ca şi când gândirea în primul caz ar fi o funcţie a intelectului, în al doilea, a judecății, 
în al treilea, a rațiunii. O observare care va fi clarificată abia în cele ce urmează. 

care numai ele îi permit să primească reprezentări despre obiecte şi care prin 
urmare trebuie să afecteze totdeauna şi conceptul lor. Dar spontaneitatea 
gândirii noastre reclamă ca acest divers să fie mai întâi, într-un anumit mod, 
parcurs, acceptat şi legat, pentru a face din el o cunoştinţă. Numesc această 
acţiune sinteză. 

Dar prin sinteză înţeleg, în sensul cel mai general al acestui cuvânt, 
acţiunea de a adăuga unele la altele diverse reprezentări şi de a concepe 
diversitatea lor într-o cunoştinţă. O astfel de sinteză este pură dacă diversul 
nu e dat empiric, ci a priori (ca cel care este dat în spaţiu şi timp). Anterior 
oricărei analize a reprezentărilor noastre, acestea trebuie să fie mai întâi date, 
şi, în ce priveşte conținutul, nici un concept nu se poate naşte analitic. Dar 
sinteza unui divers (dat empiric sau a priori) produce mai întâi o cunoştinţă 
care, ce-i drept, poate fi la început încă grosolană şi confuză şi deci are nevoie 
de analiză; sinteza este totuşi aceea care adună propriu-zis elementele în 
cunoştinţe şi le reuneşte într-un conţinut anumit; ea este deci primul lucru 
căruia trebuie să-i acordăm atenţie, când vrem să judecăm despre originea 
primă a cunoaşterii noastre. 

Sinteza în genere este, cum vom vedea mai târziu, simplul efect al 
imaginaţiei, al unei funcţii oarbe, dar indispensabile a sufletului, fără care nu 
am avea niciodată şi niciunde o cunoaştere, dar de care numai rareori suntem 
conştienţi. Dar a aduce această sinteză la concepte este o funcţie care aparţine 
intelectului şi prin care el ne procură mai întâi cunoştinţă în înţelesul propriu 
al acestui cuvânt. 

Sintezapură, reprezentată în mod general, dă conceptul pur al intelectului. 
Prin această sinteză înţeleg însă pe aceea care se întemeiază pe un principiu 
al unităţii sintetice a priori: astfel, numărarea noastră (aceasta se observă 
îndeosebi când e vorba de numere mai mari) este o sinteză care se efectuează 
după concepte, fiindcă are loc după un principiu comun al unităţii (de exemplu 
al decadicei). Sub acest concept, unitatea în sinteza diversului devine deci 
necesară. 

Diverse reprezentări sunt reduse analitic la un concept (problemă despre 
care tratează logica generală). Dar logica transcendentală ne învaţă nu cum 
să reducem reprezentările la concepte, ci sinteza pură a reprezentărilor. Primul 
lucru care trebuie să ne fie dat pentru ca cunoaşterea a priori a tuturor 
obiectelor să devină posibilă este diversul intuitiei pure; al doilea este sinteza 
acestui divers prin imaginaţie, dar ea nu dă încă nici o cunoştinţă. Conceptele 
care dau acestei sinteze pure unitate şi constau numai în reprezentarea acestei 
unităţi sintetice necesare adaugă al treilea lucru la cunoaşterea unui obiect 
care se prezintă: ele se întemeiază pe intelect. 

Aceeaşi funcţie care dă diferitelor reprezentări unitate într-o judecată dă 
unitate şi simplei sinteze de diferite reprezentări într-o intuiţie, unitate care, în 
general vorbind, se numeşte concept pur al intelectului. Acelaşi intelect deci, 
şi anume prin aceleaşi acte prin care a produs în concepte, cu ajutorul unităţii 
analitice, forma logică a unei judecăţi, introduce cu ajutorul unităţii sintetice 

a diversului care se găseşte în intuiţia în genere şi în reprezentările lui un 
conţinut transcendental; de aceea ele se numesc concepte pure ale intelectului, 
care se raportează a priori la obiecte, ceea ce nu poate face logica generală. 
În felul acesta, există exact atâtea concepte pure ale intelectului care se 
raportează a priori la obiecte ale intuitiei în genere câte funcţii logice existau 
în toate judecatile posibile în tabelul precedent: căci funcţiile amintite epuizează 
complet intelectul şi îi măsoară în întregime capacitatea. Vom numi aceste 
concepte, după Aristotel, categorii, întrucât intenţia noastră este la origini 
identică în totul cu a sa, deşi în realizare se îndepărtează foarte mult de ea. 


Tabelul categoriilor 


1 2 
ALE CANTITATII: ALE CALITATII: 
Unitate Realitate 
Multiplicitate Negatie 
Totalitate Limitatie 
3 
ALE RELAŢIEI: 


Ale Inerentei si Subzistentei (substantia et accidens) 
Ale Cauzalitatii si Dependentei (cauza si efect) 
Ale Comunităţii (acţiune reciprocă între activ şi pasiv) 


4 
ALE MODALITATII: 
Posibilitate — Imposibilitate 
Existenţă - Non-existenta 
Necesitate — Contingenta 


Aceasta este deci lista tuturor conceptelor originar pure ale sintezei pe 
care intelectul le cuprinde a priori în sine şi în temeiul cărora numai el este 
un intelect pur; pentru că numai cu ajutorul lor el poate înţelege ceva in 
diversul intuitiei, adică poate gândi un obiect al ei. Această diviziune este 
dedusă sistematic dintr-un principiu comun, anume din facultatea de a judeca 
(care este totuna cu facultatea de a gândi), şi nu s-a născut rapsodic dintr-o 
cercetare, întreprinsă la intamplare, a conceptelor pure, de a căror enumerare 
completă nu putem fi niciodată siguri, fiindcă sunt stabilite numai prin inducţie, 
fără a ne gândi că pe cale inductivă nu se concepe niciodată de ce tocmai 
aceste concepte şi nu altele aparţin intelectului pur. A fost un plan demn de 
un bărbat perspicace ca Aristotel acela de a căuta să stabilească aceste concepte 
fundamentale. Dar fiindcă nu avea nici un principiu, el le-a adunat în grabă, 
aşa cum i se prezentau. şi a adunat mai întâi zece din ele, pe care le-a numit 
categorii (predicamente). Pe urmă, a crezut să mai fi găsit alte cinci, pe care 
le-a adăugat la celelalte sub numele de postpredicamente. Totuşi, tabelul lui 

nu a rămas mai puţin incomplet. În afară de aceasta, se mai găsesc printre ele 
şi câţiva modi ai sensibilităţii pure (quando, ubi, situs, de asemenea prius, 
simul) şi unul empiric (motus), care nu aparţin catusi de putin acestui registru 
genealogic al intelectului; sau sunt enumerate în el şi conceptele derivate 
printre conceptele originare (actio, passio), iar unele dintre acestea din urmă 
lipsesc cu totul. 

În legătură cu acestea din urmă, trebuie să mai notăm: categoriile, ca 
adevăratele concepte originare ale intelectului pur, îşi au şi conceptele lor 
derivate tot atât de pure, care nu pot fi câtuşi de putin omise într-un sistem 
complet de filosofie transcendentala, dar eu pot fi mulţumit cu simpla lor 
menționare într-o încercare pur critică. 

Fie-mi îngăduit să numesc aceste concepte pure, dar derivate ale 
intelectului predicabilii intelectului pur (în opoziţie cu predicamentele). Dacă 
avem conceptele originare şi primitive, se pot adăuga uşor cele derivate şi 
subalterne, şi arborele genealogic al intelectului pur se poate zugrăvi complet. 
Cum eu am a face aici nu cu executarea integrală a sistemului, ci numai cu 
principiile necesare unui sistem, îmi rezerv completarea pentru o altă lucrare. 
Dar putem atinge destul de uşor acest scop, dacă luăm tratatele ontologice şi 
subordonăm, de exemplu, categoriei cauzalitatii predicabilii forţei, acţiunii, 
pasiunii; categoriei comunităţii — pe cei ai prezenţei, rezistenţei; predicamentelor 
modalităţii - predicabilii naşterii, morţii, schimbării etc. Categoriile combinate 
cu modurile (modis) sensibilităţii pure sau chiar între ele dau un mare număr 
de concepte derivate a priori; a le nota şi expune, pe cât posibil integral, ar fi 
o muncă utilă şi nu neplăcută, dar de care ne putem dispensa aici. 

Mă dispensez înadins de a da definițiile acestor categorii în acest tratat, 
deşi sunt în posesiunea lor. Voi analiza, în cele ce urmează, aceste concepte în 
măsura în care este necesar în legătură cu teoria metodei pe care o elaborez. 
Într-un sistem al raţiunii pure, ele mi-ar putea fi cerute cu tot dreptul; dar 
aici ele ar distrage atenţia de la problema principală a cercetării, provocând 
îndoieli şi obiecţii pe care le putem foarte bine amâna pentru altă ocazie, fara 
a dăuna ceva scopului esenţial. Din putinul pe care l-am spus in această 
privinţă, rezultă totuşi clar că un vocabular complet, cu toate explicaţiile 
necesare, nu numai că este posibil, dar este şi uşor de făcut. Acum rubricile 
există; e nevoie numai să le umplem, şi o topică sistematică, cum e cea de 
fata, nu îngăduie să greşim locul care se cuvine fiecărui concept, şi totodată 
să remarcăm uşor locul rămas încă gol. 


§ 11 


Asupra acestui tabel al categoriilor se pot face interesante observatii, care 
eventual ar putea avea consecinte considerabile cu privire la forma stiintifica 
a tuturor cunostintelor rationale. Caci faptul ca in partea teoretica a filosofiei 
acest tabel este foarte util, ba chiar indispensabil spre a schita complet planul 
pentru ansamblul unei ştiinţe, intrucat se întemeiază pe concepte a priori, si 

spre a o diviza matematic, după principii determinate, rezultă de la sine din 
aceea că amintitul tabel conţine complet toate conceptele elementare ale 
intelectului, ba chiar forma unui sistem al lor în intelectul omenesc, prin 
urmare ca dă direcţia, ba chiar ordinea tuturor momentelor unei plănuite ştiinţe 
speculative, cum am dat o probă despre aceasta în alta parte’. lată deci câteva 
din aceste observaţii. 

Cea dintâi este: că acest tabel, care cuprinde patru clase de concepte ale 
intelectului, poate fi divizat, în primul rând, în două secţii, dintre care cea 
dintâi este îndreptată spre obiecte ale intuitiei (atât pure cât şi empirice), iar 
cea de-a doua, spre existenţa acestor obiecte (fie în raportul unora faţă de 
altele, fie în raport cu intelectul). 

Aş numi prima clasă, clasa categoriilor matematice, pe cea de-a doua, 
clasa categoriilor dinamice. Prima clasă nu are, precum se vede, corelate; 
acestea se găsesc numai în clasa a doua. Această diferenţă trebuie să-şi aibă 
totuşi fundamentul în natura intelectului. 

Observatia a doua. Există un număr egal de categorii în fiecare clasă, 
anume trei, ceea ce dă de asemenea de gândit, fiindcă altfel toată diviziunea a 
priori prin concepte trebuie să fie o dihotomie. La aceasta se mai adaugă 
faptul că a treia categorie rezultă în fiecare clasă din unirea celei de-a doua cu 
cea dintâi. 

Astfel, totalitatea nu este altceva decât pluralitatea considerată ca unitate; 
limitatia — altceva decât realitatea unită cu negația; comunitatea nu este decât 
cauzalitatea unei substanţe determinată de o alta, pe care o determină la 
rândul ei; în sfârşit necesitatea nu este altceva decât existenţa care este dată 
prin posibilitatea însăşi. Dar să nu ne gândim cumva că din această cauză 
categoria a treia ar fi un simplu concept derivat şi nu un concept originar al 
intelectului pur. Căci unirea celei dintâi cu cea de-a doua, pentru a produce 
conceptul al treilea, reclamă un act special al intelectului, care nu e identic cu 
acela pe care-l efectuăm la conceptul întâi şi al doilea. Astfel, conceptul unui 
număr (care aparţine categoriei totalitatii) nu este totdeauna posibil acolo unde 
există conceptele de mulţime şi de unitate (de exemplu, în reprezentarea 
infinitului); sau din aceea că leg conceptul de cauză cu cel de substanţă încă 
nu pot înţelege îndată influența, cum adică o substanţă ar putea deveni cauză 
a ceva în altă substanţă. De aici rezultă că pentru aceasta e nevoie de un act 
particular al intelectului: la fel cu toate celelalte. 

Observatia a treia. La o singură categorie, anume la cea a comunității, 
care se află sub titlul al treilea, concordanța cu forma unei judecăţi disjunc- 
tive, care-i corespunde în tabelul funcţiilor logice, nu este atât de evidentă ca 
la celelalte. 

Pentru a ne asigura de această concordanţă trebuie să remarcăm că în 
toate judecatile disjunctive sfera (ansamblul a tot ce este cuprins în ea) este 
reprezentată ca un întreg divizat în părţi (conceptele subordonate), şi fiindcă 


Primele principii metafizice ale fizicii. 

una din aceste parti nu poate fi cuprinsă în cealaltă, ele sunt gândite ca fiind 
coordonate între ele, nu subordonate, astfel că se determină între ele, nu într-un 
singur sens, ca într-o serie, ci reciproc, ca într-un agregat (când un membru al 
diviziunii este pus, toate celelalte sunt excluse, şi invers). 

Când o asemenea legătură este gândită într-un ansamblu al lucrurilor, atunci 
unul din aceste lucruri nu este subordonat ca efect unui alt lucru, ca fiind 
cauză a existenţei lui, ci ele sunt în acelaşi timp şi reciproc coordonate ca 
cauze care se determină unele pe altele (de exemplu, într-un corp, ale cărui 
parti se atrag şi se şi resping reciproc). Avem aici un cu totul alt mod de 
legătură decât cel care se întâlneşte în simplul raport de la cauză la efect 
(de la principiu la consecinţă), în care consecinţa nu determină, la rândul ei, 
reciproc principiul şi de aceea nu constituie un întreg ca acesta (ca creatorul 
lumii cu lumea). Acelaşi procedeu pe care-l urmează intelectul, când isi 
reprezintă sfera unui concept divizat, îl observă şi când gândeşte un obiect ca 
divizibil; şi astfel aşa precum, în primul caz, membrii diviziunii se exclud unul 
pe altul şi sunt totuşi uniţi într-o sferă, tot astfel, în cazul al doilea, el isi 
reprezintă părţile ca fiind fiecare (ca substanţe) o existenţă independentă de 
aceea a celorlalte şi totuşi ca unită într-un tot. [...] 


Diviziunea a doua 


DIALECTICA TRANSCENDENTALĂ 


Introducere 
I. DESPRE APARENTA TRANSCENDENTALA 


Am numit mai sus dialectică in genere o logică a aparentei. Aceasta nu 
inseamnă că ea este o teorie aprobabilităţii; căci probabilitatea este un adevăr, 
dar un adevăr cunoscut prin principii insuficiente, a cărui cunoştinţă este în 
adevăr deficientă, dar din această cauză nu este totuşi inşelătoare şi deci nu 
trebuie să fie separată de partea analitică a logicii. Mai puţin încă se cuvine să 
fie considerate ca identice fenomenul şi aparenţa. Căci adevărul sau aparenţa 
nu sunt în obiect, întrucât e intuit, ci în judecata despre el, întrucât e gândit. 
Se poate deci spune fără îndoială în mod just că simţurile nu greşesc, dar nu 
din cauză că ele judecă totdeauna just, ci fiindcă nu judecă deloc. De aceea, 
adevărul precum şi eroarea, prin urmare şi aparenţa, ca inducere în eroare, 
nu se găsesc decât în judecată, adică numai în raportul obiectului cu intelectul 
nostru. Într-o cunoştinţă care se acordă în totul cu legile intelectului nu este 
eroare. Nu este eroare nici într-o reprezentare a simţurilor (fiindcă ea nu conţine 
nici o judecată). Nici o forţă a naturii însă nu poate devia prin ea însăşi de la 
legile ei proprii. De aceea, nici intelectul numai prin el insusi (fără influenţa 

unei alte cauze), nici simţurile prin ele însele n-ar greşi; intelectul nu ar greşi 
din cauză că, acţionând numai după legile lui, efectul (judecata) trebuie să se 
acorde necesar cu aceste legi. lar în acordul cu legile intelectului constă formalul 
oricărui adevăr. În simţuri nu este nici o judecată, nici adevărată, nici falsă. 
Fiindcă în afara acestor două izvoare de cunoaştere nu mai avem altele, 
urmează că eroarea nu este produsă decât prin influenţa neobservată a 
sensibilităţii asupra intelectului, prin care se întâmplă că principiile subiec- 
tive ale judecății se întâlnesc cu principiile obiective şi le fac să devieze de la 
menirea lor’. Se întâmplă aici ca şi cu un corp în mişcare: prin el însuşi el s-ar 
mişca totdeauna în linie dreaptă în aceeaşi direcţie, dar dacă asupra lui îşi 
exercită influenţa în acelaşi timp o altă forţă într-o altă direcţie, el descrie o 
mişcare curbă. Pentru a distinge actul propriu al intelectului de forţa care 
intervine, va fi necesar să se considere judecata eronată ca diagonala dintre 
două forţe care determină judecata în două direcţii diferite, formând oarecum 
un unghi, şi să se descompună acest efect compus în două efecte simple, în 
cel al intelectului şi cel al sensibilităţii. E ceea ce trebuie să se facă în judecatile 
pure a priori cu ajutorul reflexiei transcendentale, prin care (cum a fost arătat 
deja) fiecărei reprezentări i se indică locul ei adecvat în facultatea de cunoaştere, 
prin urmare este distinsă şi influenţa sensibilităţii asupra intelectului. 

Nu este treaba noastră aici să tratăm despre aparenţa empirică (de exem- 
plu, despre iluziile optice) care se găseşte în folosirea empirică a unor reguli, 
altfel juste, ale intelectului şi prin care judecata este sedusă de influenţa 
imaginaţiei; ci avem a face numai cu aparența transcendentală, care exercită 
influenţe asupra principiilor, a căror folosire nu este aplicată niciodată la 
experienţă, căci în acest caz am avea cel puţin o piatră de încercare pentru a 
le verifica valoarea, ci care ne duce, împotriva oricăror avertizări ale criticii, cu 
totul dincolo de limitele folosirii empirice a categoriilor şi ne înşală cu iluzia 
unei lărgiri a intelectului pur. Vom numi imanente principiile a căror aplicare 
se menţine cu totul în hotarele experienţei posibile, iar transcendente, pe acelea 
care trec de aceste hotare. Dar prin ele nu înţeleg folosirea transcendentală 
sau abuzul categoriilor, care este o simplă eroare a facultăţii de judecare, nu 
suficient ţinută în frâu de critică, şi care nu acordă destulă atenţie hotarelor 
domeniului pe care e îngăduit intelectului pur să se exercite; ci înţeleg prin- 
cipii reale care ne indeamna să doborâm toţi acei stâlpi de hotar şi îşi aroga 
un domeniu cu totul nou care nu cunoaşte nicăieri nici o demarcaţie. Trans- 
cendental şi transcendent nu sunt prin urmare termeni identici. Principiile 
intelectului pur, pe care le-am expus mai sus, nu trebuie să aibă decât o 
folosire empirică şi nu una transcendentală, care adică să depăşească limita 
experienţei. Dar un principiu care înlătură aceste limite, ba chiar porunceste 


Sensibilitatea supusă intelectului şi considerată ca obiect la care acesta îşi aplică 
funcţia este izvorul cunoştinţelor reale. Dar aceeaşi sensibilitate, intrucât exercită 
influenţe asupra acţiunii înseşi a intelectului si il determină să judece, este 
fundamentul erorii. 

să fie depăşite, se numeşte transcendent. Dacă critica noastră poate reuşi să 
descopere aparenţa acestor pretinse principii, atunci acele principii ale folosirii 
numai empirice vor putea fi numite, în opoziţie cu cele din urmă, principii 
imanente ale intelectului pur. 

Aparenta logică, care constă în simpla imitație a formei rationale (aparenţa 
paralogismelor), îşi are izvorul numai într-o lipsă de atenţie fata de regula logică. 
De aceea, de îndată ce această regulă este aplicată la cazul prezent, aparenţa 
dispare cu totul. Aparenta transcendentala, dimpotrivă, nu încetează totuşi, 
chiar după ce a fost descoperită, şi Critica transcendentală a arătat clar 
zădărnicia ei. (De exemplu, aparenţa din judecata: lumea trebuie să aibă un 
început în timp.) Cauza este că în raţiunea noastră (considerată subiectiv ca o 
facultate omenească de cunoaştere) se găsesc reguli fundamentale şi maxime 
ale folosirii ei, care au cu totul aspectul de principii obiective şi prin care se face 
că necesitatea subiectivă a unei anumite legături a conceptelor noastre, în 
favoarea intelectului, este considerată ca o necesitate obiectivă a determinării 
lucrurilor în sine. O iluzie care nu poate fi în nici un caz evitată, tot aşa cum nu 
putem evita ca marea să ni se pară în larg mai înaltă decât în apropiere de țărm, 
deoarece vedem largul prin raze mai înalte decât ţărmul; sau şi mai mult: tot 
aşa cum nici astronomul nu poate împiedica Luna, atunci când răsare, să nu-i 
pară mai mare, deşi el nu se lasă înşelat de această aparenţă. 

Dialectica transcendentală se va mulţumi deci să descopere aparenţa 
judecăților transcendente şi, în acelaşi timp, să împiedice ca ea să înşele; dar 
niciodată ea nu poate face ca această aparenţă să şi dispară (ca aparenţa 
logică) şi să înceteze a fi aparenţă. Căci avem a face cu o iluzie naturală şi 
inevitabilă, care se bazează ea însăşi pe principii subiective şi pe care le dă ca 
obiective, pe când dialectica logică, în soluţionarea paralogismelor, nu are a 
face decât cu o eroare în aplicarea principiilor sau cu o aparenţă artificială în 
imitarea lor. Există deci o dialectică naturală şi inevitabilă a raţiunii pure; nu 
e vorba de o dialectică în care să se încurce vreun diletant din lipsă de 
cunoştinţe sau pe care vreun sofist a născocit-o ingenios pentru a zăpăci 
oameni cu mintea întreagă, ci de una care este inseparabil legată de raţiunea 
omenească şi care, chiar după ce i-am descoperit iluzia, nu încetează totuşi 
de a o momi şi de a o arunca neîncetat în rătăciri momentane, care trebuie 
mereu înlăturate. 


II. DESPRE RAŢIUNEA PURĂ CA SEDIU 
AL APARENTEI TRANSCENDENTALE 


A. DESPRE RATIUNE IN GENERE 


Orice cunoastere a noastra incepe cu simturile, inainteaza de aici spre 
intelect şi sfârşeşte cu raţiunea, deasupra căreia nu se găseşte in noi nimic 
mai înalt pentru a prelucra materia intuitiei şi a o aduce sub cea mai înaltă 
unitate a gândirii. Fiindcă trebuie să dau acum o definiţie a acestei facultăţi 

supreme de cunoaştere, mă găsesc într-o anumită încurcătură. Ca şi intelectul, 
ea are o folosire numai formală, adică logică, fiindcă raţiunea face abstracţie 
de orice conţinut al cunostintei, dar are şi o folosire reală, fiindcă ea însăşi 
conţine originea anumitor concepte şi principii, pe care nu le împrumută nici 
de la simţuri, nici de la intelect. Prima dintre aceste facultăţi a fost fără îndoială 
definită de multă vreme de logicieni drept facultatea de a deduce mijlocit (spre 
deosebire de rationamentele nemijlocite, consequentiis immediatis); dar a doua, 
care creează ea însăşi concepte, nu e încă explicată prin aceasta. Cum raţiunea 
se prezintă aici impartita într-o facultate logică şi una transcendentală, trebuie 
căutat un concept superior al acestui izvor de cunoaştere, care să cuprindă 
sub sine ambele concepte; totuşi, noi ne putem aştepta, în analogie cu concep- 
tele intelectului, ca conceptul logic să ne dea, în acelaşi timp, cheia conceptului 
transcendental, şi ca tabelul funcţiilor conceptelor logice să ne procure în 
acelaşi timp tabelul genealogic al conceptelor raţiunii. 

În partea întâi a logicii noastre transcendentale am definit intelectul ca 
facultate a regulilor; aici distingem raţiunea de intelect, numind-o facultate a 
principiilor. 

Termenul de principiu este echivoc şi de obicei nu înseamnă decât o 
cunoştinţă care poate fi folosită ca principiu, deşi în el însuşi şi după originea 
lui proprie nu este un principiu. Orice judecată universală, fie ea scoasă chiar 
din experienţă (prin inducţie), poate servi ca premisă majoră într-un rationa- 
ment; dar, din cauza aceasta, ea nu este chiar un principiu. Axiomele matematice 
(de exemplu, că între două puncte nu poate fi decât o singură linie dreaptă) 
sunt chiar cunoştinţe universale a priori şi sunt deci numite cu drept cuvânt 
principii, în raport cu cazurile care le pot fi subsumate. Dar nu pot spune 
totuşi că eu cunosc în genere şi în sine, din principii, această proprietate a 
liniilor drepte; nu o cunosc decât în intuiţia pură. 

Aş numi deci cunoaştere din principii acea cunoaştere în care cunosc 
prin concepte particulare în general. Astfel, orice raţionament este o formă a 
derivatiei unei cunoasteri dintr-un principiu. Căci premisa majoră dă totdeauna 
un concept care face ca tot ce este subsumat sub condiţia acestui concept să 
fie cunoscut din el după un principiu. Cum fiecare cunoaştere universală 
poate servi ca premisă majoră într-un raţionament şi intelectul oferă a priori 
astfel de judecăţi universale, aceste judecăţi pot fi numite şi principii cu privire 
la folosirea lor posibilă. 

Dar dacă considerăm aceste principii ale intelectului pur în sine, după 
originea lor, ele nu sunt nimic mai puţin decât cunoştinţe din concepte. Căci 
ele nici n-ar fi măcar posibile a priori, dacă nu am introduce intuiţia pură 
(ca în matematică) sau condiţii ale unei experienţe posibile în genere. Că orice 
se întâmplă are o cauză nu poate fi dedus din conceptul a ceea ce se întâmplă 
în genere; principiul arată mai curând cum se poate obţine, din ceea ce se 
întâmplă, un concept de experienţă determinat. 

Intelectul nu poate deci procura cunoştinţe sintetice din concepte, şi aceste 
cunoaşteri sunt propriu-zis acelea pe care eu le numesc principii prin excelenţă, 

pe când toate judecatile universale în genere pot fi numite prin comparaţie 
principii. 

E o veche dorinţă care, cine ştie când?, se va împlini poate odată: să se 
descopere odată, în locul infinitei varietăţi a legilor civile, principiile lor, căci 
numai în aceasta poate consta secretul de a simplifica, cum se spune, legislaţia. 
Dar şi aici legile nu sunt decât restricţii ale libertăţii noastre la condiţii care o 
fac să se acorde pe de-a-ntregul cu ea însăşi; prin urmare, ele se raportează la 
ceva care este în întregime propria noastră operă şi a cărei cauză putem fi noi 
înşine cu ajutorul acelor concepte. Dar a cere ca obiectele în sine, natura 
lucrurilor, să fie supuse principiilor şi să trebuiască a fi determinate după 
simple concepte înseamnă a cere, dacă nu ceva imposibil, cel puţin ceva foarte 
absurd. Oricum ar sta însă lucrurile în această privinţă (căci asupra acestui 
punct cercetarea aşteaptă să fie făcută), rezultă cel putin de aici clar ca 
cunoştinţa din principii (în sine) este cu totul altceva decât simpla cunoaştere 
a intelectului; aceasta din urmă poate în adevăr precede şi alte cunoştinţe în 
forma unui principiu, dar în sine (întrucât e sintetică) nu se întemeiază pe 
simpla gândire, nici nu conţine în sine ceva universal după concepte. 

Dacă intelectul poate fi o facultate a unităţii fenomenelor cu ajutorul 
regulilor, atunci raţiunea este facultatea unităţii regulilor intelectului sub prin- 
cipii. Ea nu se raportează deci niciodată imediat la experienţă sau la un obiect 
oarecare, ci la intelect, pentru a da a priori, prin concepte, cunoştinţelor lor 
variate o unitate, care poate fi numită unitate raţională şi care este de cu totul 
altă natură decât aceea efectuată de intelect. [...] 


B. DESPRE FOLOSIREA LOGICĂ A RAŢIUNII 


Se face o distincţie între ceea ce este cunoscut nemijlocit şi ceea ce nu 
este decât dedus. Că într-o figură limitată de trei linii drepte se află trei unghiuri 
este cunoscut nemijlocit, dar că suma acestor unghiuri este egaiă cu două 
unghiuri drepte e numai dedusă. Fiindcă avem continuu nevoie să rationam 
şi ne obişnuim în-cele din urmă cu acest gen de cunoaştere, sfârşim prin anu 
mai remarca această distincţie şi luăm, deseori, cum e cazul cu aşa-numitele 
iluzii ale simţurilor, ceva ca nemijlocit perceput, ceea ce totuşi nu e decât dedus. 
În orice raţionament este o judecată care serveşte ca principiu şi o alta, anume 
concluzia, care e scoasă din cea dintâi, şi în sfârşit deductia (consecinţa) dupa 
care adevărul celei din urmă este legat indisolubil de adevărul celei dintâi. 
Dacă judecata dedusă este deja cuprinsă în prima, aşa încât ea poate fi dedusă 
din ea fără mijlocirea unei a treia reprezentări, atunci raţionamentul se numeşte 
nemijlocit (consequentia immediata); eu aş prefera să-l numesc raţionament 
intelectual. Dar dacă, în afară de cunoştinţă, care serveşte de fundament, mai 
este necesară o altă judecată pentru a efectua concluzia, raţionamentul se 
numeşte raţionament deductiv. În judecata: toţi oamenii sunt muritori sunt 
cuprinse deja judecatile: unii oameni sunt muritori, unii muritori sunt oameni, 

nimic din ce e nemuritor nu e om, şi aceste judecăţi sunt deci consecinţe 
imediate ale primei. Dimpotrivă, judecata: toţi savanții sunt muritori nu este 
cuprinsă în judecata pusă la bază (căci conceptul de savant nu se găseşte în 
ea), şi ea nu poate fi dedusă din aceasta decât cu ajutorul unei judecăţi 
intermediare. 

În orice raţionament deductiv eu gândesc mai întâi o regulă (major) cu 
ajutorul intelectului. Apoi subsumez o cunoaştere sub condiţia regulii (minor) 
cu ajutorul facultăţii de judecată. În sfârşit, determin cunoaşterea mea prin 
predicatul regulii (conclusio), prin urmare a priori prin rațiune. Raportul deci 
pe care-l reprezintă premisa majoră, ca regulă, între cunoaştere şi condiţia ei 
constituie diversele specii de raționamente deductive. Ele sunt deci exact trei, 
ca şi toate judecatile în genere, întrucât se disting în modul cum exprimă 
raportul cunoaşterii în intelect, anume: raționamente deductive categorice, 
ipotetice şi disjunctive. 

Dacă, precum se întâmplă adeseori, concluzia e dată ca o judecată, pentru 
a se vedea dacă această judecată nu decurge din judecăţi deja date, prin care 
este gândit un cu totul alt obiect, atunci caut în intelect asertiunea acestei 
concluzii, pentru a vedea dacă ea nu se găseşte în el, sub anumite condiţii, 
după o regulă generală. Dacă descopăr o astfel de condiţie şi dacă obiectul 
concluziei se lasă subsumat condiţiei date, atunci concluzia este dedusă din 
regula care e valabilă şi pentru alte obiecte ale cunoaşterii. Se vede de aici că 
raţiunea caută în raţionament să reducă marea diversitate a cunoaşterii 
intelectului la cel mai mic număr de principii (de condiţii generale) şi să 
efectueze astfel unitatea lor cea mai înaltă. 


C. DESPRE FOLOSIREA PURĂ A RAŢIUNII 


Se poate izola raţiunea şi mai este ea atunci un izvor propriu de concepte 
şi judecăţi care nu provin decât din ea şi prin care ea se raportează la obiect? 
sau ea nu este decât o facultate subalternă, menită să procure unor cunoştinţe 
date o anumită formă care se numeşte logică şi prin care toate cunoştinţele 
intelectului sunt coordonate între ele, şi regulile inferioare sunt subordonate 
altor reguli superioare (a căror condiţie cuprinde în sfera ei condiţia celor 
dintâi), în măsura în care poate fi realizată prin compararea lor? Aceasta este 
problema cu care ne vom ocupa acum numai în mod prealabil. În realitate, 
diversitatea regulilor şi unitatea principiilor sunt o exigenta a raţiunii pentru 
a pune intelectul în perfect acord cu el însuşi, la fel cum intelectul aduce 
diversul intuitiei sub concepte şi astfel efectuează legătura. Dar un astfel de 
principiu nu prescrie obiectelor nici o lege şi nu conţine fundamentul 
posibilităţii de a le cunoaşte şi a le determina ca atare în genere, ci nu este 
decât o lege subiectivă a gospodăririi bogățiilor intelectului nostru, pentru a 
reduce, prin compararea conceptelor lui, folosirea lor generală la numărul lor 
cel mai mic posibil, fără a fi autorizaţi prin aceasta să cerem de la obiectele 

însele o astfel de unitate, care este favorabilă comoditatii şi extinderii intelec- 
tului nostru, şi totodată să dăm acelei maxime valabilitate obiectivă. Cu un 
cuvânt, problema este: dacă raţiunea în sine, adică raţiunea pură, conţine a 
priori principii şi reguli sintetice şi în ce pot consta aceste principii? 

Procedeul formal şi logic al raţiunii in rationamentele deductive ne oferă 
deja o indicație suficientă, pentru a găsi fundamentul pe care se va sprijini 
principiul transcendental al acestei facultăţi în cunoaşterea sintetică prin 
raţiunea pură. 

Mai întâi, raţionamentul deductiv nu se referă la intuitii, pentru a le supune 
regulilor (cum face intelectul cu categoriile lui), ci la concepte şi judecăţi. 
Dacă deci raţiunea pură se raportează şi la obiecte, totuşi ea n-are nici un 
raport nemijlocit cu acestea şi cu intuiţia lor, ci numai cu intelectul şi judecatile 
lui, care se adresează în primul rând simţurilor şi intuitiilor lor, pentru a le 
determina obiectul lor. Unitatea raţională nu este deci unitatea unei experienţe 
posibile, ci se distinge esenţial de această unitate intelectuală. Principiul că 
tot ce se întâmplă are o cauză, nu este nicidecum cunoscut şi prescris de 
rațiune. El face posibilă unitatea experienţei şi nu împrumută nimic de la 
rațiune, care, fără această raportare la experienţa posibilă, nu ar fi putut 
impune din simple concepte o astfel de unitate sintetică. 

În aldoilea rând, raţiunea caută, în folosirea ei logică, condiţia generală a 
judecății ei (a concluziei) şi raţionamentul deductiv nu este el însuşi altceva 
decât o judecată pe care o formăm, subordonând condiţia ei unei reguli generale 
(majora). Cum această regulă e expusă, la rândul ei, aceleiaşi tentative a raţiunii 
şi cum trebuie astfel căutată (cu ajutorul unui prosilogism) condiţia condiţiei, 
pe cât de departe posibil, e clar că principiul propriu al raţiunii în genere 
(in folosirea logică) este de a găsi pentru cunoştinţa condiţionată a intelectului, 
neconditionatul prin care se completează unitatea lui. 

Dar aceasta maxima logica nu poate deveni un principiu al ratiunii pure 
decat daca se admite ca, daca conditionatul este dat, este data (adica e cuprinsa 
in obiect si in legatura lui) si intreaga serie de conditii subordonate unele 
altora, serie care prin urmare este ea insasi neconditionata. 

Un astfel de principiu al raţiunii pure este însă vădit sintetic, căci conditio- 
natul se raportează fără îndoială analitic la o condiţie oarecare, dar nu la 
necondiţionat. Din el trebuie să izvorască şi diferite judecăţi sintetice, despre 
care intelectul pur nu ştie nimic, fiindcă el nu are a face decât cu obiecte ale 
unei experienţe posibile, a căror cunoaştere şi sinteză este totdeauna conditio- 
nata. Dar neconditionatul, dacă are într-adevăr loc, poate fi examinat separat 
după toate determinările care îl disting de orice condiţionat, şi trebuie sa dea 
astfel materia pentru multe judecăţi sintetice a priori. 

Principiile fundamentale care provin din acest principiu suprem al raţiunii 
pure vor fi însă, faţă de toate fenomenele, transcendente, adică nu se va putea 
face niciodată de acest principiu o folosire empirică care să-i fie adecvată. El 
se va distinge deci cu totul de toate principiile intelectului (a căror folosire 
este total imanentă, pentru că nu au altă temă decât posibilitatea experienţei). 

Dacă acel principiu, care afirmă că seria condiţiilor (în sinteza fenomenelor 
sau chiar şi a gândirii lucrurilor în genere) se ridică până la necondiţionat, are 
sau nu valoare obiectivă; ce consecinţe decurg din aceasta pentru folosirea 
empirică a intelectului; sau, mai curând, dacă nu există nicăieri un astfel de 
principiu raţional obiectiv valabil, ci un precept numai logic de a ne apropia, 
în urcarea la condiţii tot mai înalte, de totalitatea acestor condiţii şi de a pune 
astfel cea mai înaltă unitate raţională posibilă pentru noi în cunoştinţa noastră; 
dacă, zic, această nevoie a raţiunii a fost considerată, dintr-o neînțelegere, ca 
un principiu transcendental al raţiunii pure, principiu care postulează pripit 
o astfel de totalitate absolută de la seria condiţiilor în obiectele însele; şi, în 
acest caz, ce fel de interpretări greşite şi iluzii se pot strecura în rationamentele 
deductive a căror premisă majoră a fost luată din raţiunea pură (şi care, poate, 
este mai mult petitio decât postulat) şi care se urcă de la experienţă spre 
condiţiile ei: aceasta va fi problema noastră în Dialectica transcendentală, 
pe care o vom dezvolta acum pornind de la izvoarele ei, care sunt adânc ascunse 
în raţiunea omenească. O vom împărţi în două capitole principale, dintre 
care cel dintâi va trata despre conceptele transcendente ale raţiunii pure, iar 
al doilea, despre rationamentele ei transcendente şi dialectice. 


Cartea întâi 


DESPRE CONCEPTELE RAŢIUNII PURE 


Oricum ar sta lucrurile cu posibilitatea conceptelor derivate din raţiunea 
pură, aceste concepte nu sunt totuşi numai reflectate, ci deduse. Conceptele 
intelectului sunt şi gândite a priori anterior experienţei şi în vederea ei; dar ele 
nu conţin nimic mai mult decât unitatea reflexiei asupra fenomenelor, întrucât 
ele trebuie să aparţină necesar unei conştiinţe empirice posibile. Numai prin 
ele este posibilă cunoaşterea şi determinarea unui obiect. Ele procură deci 
mai întâi materia pentru raţionamentul deductiv şi lor nu le precedă concepte 
a priori despre obiecte, din care ele să poată fi deduse. Dimpotrivă, realitatea 
lor obiectivă se întemeiază numai pe faptul că, fiindcă ele constituie forma 
intelectuală a oricărei experienţe, aplicarea lor trebuie să poată fi arătată 
oricând în experienţă. 

Dar denumirea de concept raţional arată deocamdată că el nu vrea să se 
lase limitat în hotarele experienţei, fiindcă priveşte o cunoştinţă din care orice 
cunoştinţă empirică nu este decât o parte (poate întregul experienţei posibile 
sau al sintezei ei empirice), cunoştinţă până la care, fara indoiala, nici o 
experienţă reală nu ajunge vreodată complet, deşi face totuşi totdeauna parte 
din ea. Conceptele raţionale servesc pentru a concepe, aşa cum conceptele 
intelectuale servesc pentru a intelege (percepțiile). Când contin neconditionatul, 
ele se raportează la ceva din care face parte orice experienţă, dar care el însuşi 
nu este niciodată un obiect al experienţei, ceva spre care conduce raţiunea în 
concluziile ei pe care le scoate din experienţă şi după care ea evaluează şi 

măsoară gradul folosirii ei empirice, dar care nu constituie niciodată un ele- 
ment al sintezei empirice. Dacă astfel de concepte au, cu toate acestea, o 
valabilitate obiectivă, ele pot fi numite conceptus ratiocinati (concepte riguros 
deduse); dacă nu, ele sunt dobândite pe furiş şi ilicit cel puţin printr-o aparenţă 
de deductie şi pot fi numite conceptus ratiocinantes (concepte sofistice). Dar 
fiindcă acest lucru nu poate fi explicat decât abia în capitolul despre rationa- 
mentele dialectice ale raţiunii pure, nu-l putem încă lua în considerare. Deo- 
camdată, aşa cum am numit categorii conceptele pure ale intelectului, vom 
denumi conceptele raţiunii pure cu un nou nume şi le vom numi Idei trans- 
cendentale. [...] 


Sectia a doua 


Despre ideile transcendentale 


Analitica transcendentala ne-a dat un exemplu al modului cum simpla 
forma logica a cunostintei noastre poate contine originea conceptelor pure a 
priori, care, anterior oricărei experienţe, reprezintă obiecte sau mai curând 
indică unitatea sintetică, care singură face posibilă o cunoştinţă empirică 
despre obiecte. Forma judecăților (transformată într-un concept al sintezei 
intuitiilor) a produs categoriile, care conduc, în experienţă, orice folosire a 
intelectului. Putem spera la fel că forma rationamentelor, dacă o aplicăm la 
unitatea sintetică a intuitiilor dupa regula categoriilor, va conţine originea 
unor concepte particulare a priori, pe care le putem numi concepte pure ale 
raţiunii sau Idei transcendentale şi care vor determina, după principii, folosirea 
intelectului în ansamblul întregii experienţe. 

Funcţia raţiunii, în rationamentele ei, constă in universalitatea cunoaşterii 
prin concepte, şi raţionamentul însuşi este o judecată care e determinată a 
priori în întreaga sferă a condiţiei ei. Judecata: Gaius este muritor, aş putea 
s-o scot din experienţă numai cu ajutorul intelectului. Dar eu caut un con- 
cept care să cuprindă condiţia în care e dat predicatul (asertiunea în genere) 
acestei judecăţi (adică aici conceptul de om); şi după ce l-am subsumat acestei 
condiţii, luată în întreaga ei sferă (toţi oamenii sunt muritori), determin în 
consecinţă cunoaşterea obiectului meu (Gaius e muritor). 

Prin urmare, noi restrângem în concluzia unui raționament un predicat 
la un anumit obiect, după ce înainte l-am gândit în premisa majoră în toată 
sfera lui sub o anumită condiţie. Această cantitate completă a sferei în raport 
cu o astfel de condiţie se numeşte universalitate (universalitas). Acesteia îi 
corespunde, în sinteza intuitiilor, totalitatea (universitas) condiţiilor. Astfel, 
conceptul raţional transcendental nu este decât acela despre totalitatea 
condiţiilor pentru un condiţionat dat. Dar fiindcă numai neconditionatul face 
posibilă totalitatea condiţiilor şi fiindcă, invers, totalitatea condiţiilor este ea 
însăşi totdeauna necondiționată, atunci un concept rational pur în genere 
poate fi definit prin conceptul neconditionatului, întrucât el conţine un principiu 
al sintezei conditionatului. 


Critica raţiunii pure 333 


Câte feluri de raporturi există, pe care intelectul şi le reprezintă cu ajutorul 
categoriilor, vor exista şi tot atâtea feluri de concepte raţionale pure şi va 
trebui deci să căutăm în primul rând un necondiționat al sintezei categorice 
într-un subiect; în al doilea rând, un necondiționat al sintezei ipotetice a 
membrilor unei serii; în al treilea rând, un necondiţionat al sintezei disjunc- 
tive a părţilor într-un sistem. 

Există, în adevăr, tot atâtea specii de raționamente, din care fiecare tinde 
prin prosilogisme spre necondiţionat: prima, spre un subiect care el însuşi nu 
mai e predicat; a doua, spre o supozitie care nu mai presupune nimic; a treia, 
spre un agregat al membrilor diviziunii, pentru care nu mai e nimic necesar 
spre a completa diviziunea conceptului. De aceea, conceptele raţionale pure 
ale totalitatii în sinteza condiţiilor sunt necesare, cel putin ca probleme, pentru 
a împinge pe cât posibil unitatea intelectului până la necondiţionat, şi ele 
sunt întemeiate în natura raţiunii omeneşti, chiar dacă de altfel acestor 
concepte transcendentale le-ar lipsi in concreto o folosire corespunzătoare lor 
şi deci ele nu ar avea alt folos decât să îndrepte intelectul în direcţia unde 
folosirea lui, extinsă până la extrem, rămâne în acelaşi timp de perfect acord 
cu ea însăşi. 

Dar vorbind aici de totalitatea condiţiilor şi de necondiţionat ca titlu comun 
al tuturor conceptelor raţionale, ne lovim iarăşi de o expresie, de care nu ne 
putem dispensa şi de care totuşi nu ne putem servi sigur din cauza unei 
ambiguitati, pe care o are în urma unui lung abuz care s-a făcut de ea. Cuvântul 
absolut este unul din puţinele cuvinte care, în sensul lor originar, au fost 
făcute conform unui concept căruia mai târziu nici un alt cuvânt al aceleiaşi 
limbi nu-i este exact adecvat şi a cărui pierdere sau, ceea ce-i acelaşi lucru, 
folosire imprecisă trebuie să atragă după sine şi pierderea conceptului însuşi, 
şi anume a unui concept de care, fiindcă ocupă mult raţiunea, noi nu ne 
putem dispensa fără mare pagubă pentru toate judecatile transcendentale. 
Cuvântul absolut este folosit acum adesea pentru a indica numai că ceva este 
considerat în sine şi că, deci, e valabil intrinsec. În acest sens, absolut posibil 
ar semnifica ceea ce e posibil în sine (interne), ceea ce de fapt e minimul ce se 
poate spune despre un obiect. Pe de altă parte, el e folosit uneori şi pentru a 
desemna că ceva este valabil sub toate raporturile (în mod nelimitat) (de exem- 
plu, puterea absolută) şi absolut posibil ar însemna în acest sens ceea ce-i 
posibil in toate privintele, sub toate raporturile, ceea ce, la rândul său, e 
maximul ce pot spune despre posibilitatea unui lucru. Aceste sensuri se 
întâlnesc fără îndoială de multe ori împreună. Astfel, de exemplu, ceea ce e 
intrinsec imposibil este imposibil sub orice raport, prin urmare absolut 
imposibil. Dar în cele mai multe cazuri, ele sunt infinit depărtate unul de 
altul, şi eu nu pot conchide în nici un fel că fiindcă ceva este posibil în sine 
este posibil şi sub orice raport, deci absolut posibil. În cele ce urmează voi 
arăta că chiar necesitatea absolută nu depinde nicidecum în toate cazurile de 
cea intrinsecă şi că deci nu trebuie să fie considerată ca echivalentă cu aceasta. 
Un lucru al cărui contrariu este intrinsec imposibil, contrariul lui este fără 

îndoială de asemenea imposibil în toate privintele, prin urmare lucrul însuşi 
este absolut necesar; dar reciproca nu este adevărată: din faptul că ceva este 
absolut necesar, eu nu pot conchide că contrariul lui este intrinsec imposibil, 
adică nu pot conchide că necesitatea absolută a lucrurilor este o necesitate 
intrinsecă; căci această necesitate intrinsecă este, în anumite cazuri, o expresie 
cu totul goală, cu care noi nu putem uni nici cel mai neînsemnat concept, pe 
când cea de necesitate a unui lucru sub toate raporturile (cu privire la tot ce-i 
posibil) implică determinări cu totul particulare. Fiindcă pierderea unui con- 
cept de mare aplicaţie în filosofia speculativă nu poate fi niciodată indiferentă 
unui filosof, sper că nu-i vor fi indiferente nici determinarea şi păstrarea 
scrupuloasă a expresiei de care depinde conceptul. 

Mă voi servi de cuvântul absolut în acest sens mai larg şi îl voi opune 
numai la ceea ce nu e valabil decât relativ sau sub un raport particular, căci 
valabilul relativ este restrâns la condiţii, pe când absolutul este valabil fără 
restricţii. 

Conceptul raţional transcendental nu se raportează totdeauna decât la 
totalitatea absolută în sinteza condiţiilor şi nu se opreşte niciodată decât la 
ceea ce este necondiţionat în mod absolut, adică sub orice raport. Căci raţiunea 
pură lasă totul pe seama intelectului, care se raportează în primul rând la 
obiectele intuitiei sau mai curând la sinteza lor în imaginaţie. Rațiunea isi 
rezervă numai totalitatea absolută în folosirea conceptelor intelectului şi 
încearcă să extindă unitatea sintetică, care e gândită în categorie, până la 
neconditionatul absolut. Această totalitate poate fi deci numită unitate rațională 
a fenomenelor, aşa cum aceea pe care o exprimă categoria poate fi numită 
unitate intelectuală. Astfel, raţiunea nu se raportează decât la folosirea 
intelectului, şi anume, nu întrucât el conţine principiul experienţei posibile 
(căci totalitatea absolută a condiţiilor nu este un concept utilizabil într-o 
experienţă, fiindcă nici o experienţă nu este necondiționată), ci pentru a-i 
prescrie direcţia spre o anumită unitate, despre care intelectul nu are nici un 
concept şi care urmăreşte să cuprindă într-un tot absolut toate actele 
intelectului cu privire la fiecare obiect. De aceea, folosirea obiectivă a concep- 
telor pure ale raţiunii este totdeauna transcendentă, pe când aceea a conceptelor 
pure ale intelectului trebuie să fie, după natura ei, totdeauna imanentă, fiindcă 
se mărgineşte numai la experienţa posibilă. 

Înţeleg prin Idee un concept raţional necesar căruia nu i se poate da în 
simţuri nici un obiect corespunzător. Prin urmare, conceptele raţionale pure, 
pe care le examinăm acum, sunt Idei transcendentale. Ele sunt concepte ale 
raţiunii pure, căci consideră orice cunoaştere prin experienţă ca determinată 
de o totalitate absolută a condiţiilor. Ele nu sunt născocite arbitrar, ci sunt 
date de natura însăşi a raţiunii şi se raportează deci necesar la întreaga folosire 
a intelectului. Ele sunt, în sfârşit, transcendente şi depăşesc limitele oricărei 
experienţe, în care deci nu se poate prezenta niciodată un obiect care să fie 
adecvat Ideii transcendentale. Când numim o Idee, spunem foarte mult cu 
privire la obiect (ca despre un obiect al intelectului pur), dar foarte puţin cu 

privire la subiect (cu privire adică la realitatea lui sub condiţie empirică), tocmai 
fiindcă, ca concept al unui maximum, nu poate fi dată niciodată in concreto în 
mod adecvat. Cum acesta este propriu-zis întregul scop al raţiunii în folosirea 
ei numai speculativă şi cum apropierea de un concept, care nu este însă atins 
niciodată prin executare, este la fel ca şi când conceptul ar eşua cu totul, 
despre un astfel de concept se spune: el nu este decâto Idee. Astfel, s-ar putea 
spune că totalitatea absolută a tuturor fenomenelor nu este decât o Idee, căci, 
cum nu putem realiza niciodată aşa ceva într-o imagine, ea rămâne o problemă 
fără nici o soluţionare. Dimpotrivă, fiindcă în folosirea practică a intelectului 
nu e vorba decât de aplicarea după reguli, Ideea raţiunii practice poate fi dată 
totdeauna real, deşi numai în parte in concreto, ba chiar ea este condiţia 
indispensabilă a oricărei folosiri practice a raţiunii. Realizarea acestei Idei 
este totdeauna mărginită şi deficientă, dar în limite nedeterminabile, prin 
urmare ea este totdeauna supusă influenţei conceptului unei totalitati abso- 
lute. Prin urmare, Ideea practică este totdeauna foarte rodnică şi absolut 
necesară cu privire la acţiunile reale. În ea, raţiunea pură găseşte chiar 
cauzalitatea de a produce real ceea ce conţine conceptul ei; de aceea, despre 
înţelepciune nu se poate spune oarecum dispretuitor: ea nu este decât o Idee, 
ci tocmai fiindcă este Ideea despre unitatea necesară a tuturor scopurilor 
posibile, ea trebuie să servească drept regulă pentru tot ce e practic ca condiţie 
originară, cel puţin restrictivă. 

Deşi despre conceptele raţionale transcendentale trebuie să spunem: ele 
nu sunt decât Idei, nu le vom considera totuşi nicidecum ca fiind de prisos şi 
zadarnice. Căci, deşi nici un obiect nu poate fi determinat prin ele, ele pot 
totuşi servi în fond şi fără să se observe intelectului ca un canon care să-i 
permită să-şi extindă folosirea lui şi s-o facă uniformă; prin aceasta, el nu 
cunoaşte, ce-i drept, un obiect mai mult decât ar cunoaşte după conceptele 
lui, dar este mai bine şi mai departe condus în această cunoaştere. Fără să 
mai spun că, poate, aceste Idei fac posibilă o trecere de la conceptele despre 
natură la cele practice şi, în felul acesta, pot procura Ideilor morale însele 
suport şi legătură cu cunoştinţele speculative ale raţiunii. Asupra tuturor 
acestor chestiuni trebuie să aşteptăm explicaţia în cele ce urmează. 

Dar în conformitate cu planul nostru, să lăsăm aici la o parte Ideile prac- 
tice şi să nu considerăm raţiunea decât în folosirea ei speculativă şi, mai 
restrâns încă, numai în folosirea transcendentală. Aici trebuie să urmăm 
aceeaşi cale pe care am urmat-o mai sus in deductia categoriilor, anume, să 
examinăm forma logică a cunoaşterii raţionale şi să vedem dacă nu cumva, 
prin aceasta, rațiunea nu devine şi un izvor de concepte, care să ne facă să 
considerăm obiecte în sine ca determinate sintetic a priori în raport cu o funcţie 
sau alta a raţiunii. 

Rațiunea, considerată ca facultate a unei anumite forme logice a cunoas- 
terii, este facultatea de a conchide, adică de a judeca in mod mijlocit (prin 
subordonarea condiţiei unei judecăţi posibile sub condiţia unei judecăţi date). 
Judecata dată este regula generală (premisa majoră, major). Subordonarea 

condiţiei altei judecăţi posibile sub condiţia regulii este premisa minoră 
(minor). Judecata reală care exprimă asertiunea regulii în cazul subsumat este 
concluzia (conclusio). Regula, anume, exprimă ceva general sub o anumită 
condiţie. Condiţia regulii se găseşte într-un caz dat. Deci, ceea ce era univer- 
sal valabil sub acea condiţie va fi considerat ca valabil şi în cazul dat (care 
conţine acea condiţie). Se vede uşor că raţiunea ajunge la o cunoştinţă cu 
ajutorul actelor intelectului care constituie o serie de condiţii. Dacă la judecata: 
toate corpurile sunt schimbătoare, eu nu ajung decât pornind de la cunoştinţa 
mai îndepărtată: tot ce este compus e schimbător (în care conceptul de corp 
nu se găseşte încă, dar care totuşi conţine condiţia lui); dacă trec de la această 
judecată la una mai apropiată, care stă sub condiţia celei dintâi: corpurile 
sunt compuse, şi de la aceasta la o a treia, care de acum înainte leagă cunoştinţa 
îndepărtată (schimbător) cu cea de faţă: deci corpurile sunt schimbătoare, am 
ajuns printr-o serie de condiţii (premise) la o cunoştinţă (concluzie). Dar orice 
serie, al cărei exponent (al judecății categorice sau ipotetice) e dat, poate fi 
continuată; prin urmare, acelaşi procedeu al raţiunii duce la ratiocinatio 
polysyllogistica, care este o serie de raționamente ce poate fi indefinit continu- 
ata, fie de partea condiţiilor (per prosyllogismos), fie de partea conditionatului 
(per episyllogismos). 

Dar se va observa îndată că lanţul sau seria prosilogismelor, adică a 
cunoştinţelor, urmărită de partea principiilor sau a condiţiilor unei cunoştinţe 
date, cu alte cuvinte: seria ascendentă a rationamentelor trebuie să se comporte 
totuşi altfel fata de facultatea raţiunii decât seria descendentă, adică progresia 
pe care o urmează raţiunea de partea conditionatului cu ajutorul episilogis- 
melor. Deoarece în primul caz cunoştinţa (conclusio) nu este dată decât ca 
condiţionată, nu se poate ajunge la ea cu ajutorul raţiunii altfel decât cel 
puţin sub supoziţia că sunt daţi toţi membrii seriei de partea condiţiilor 
(totalitatea în seria premiselor), fiindcă numai sub această supoziţie judecata 
în chestiune este posibilă a priori; dimpotrivă, de partea conditionatului sau a 
consecinţelor nu este gândită decât o serie în devenire şi nu o serie deja total 
presupusă sau dată, prin urmare este gândită numai o progresie potenţială. 
De aceea, când o cunoştinţă este considerată ca condiţionată, rațiunea este 
constrânsă să considere seria condiţiilor în linie ascendentă ca terminată şi 
ca dată în totalitatea ei. Dar dacă aceeaşi cunoştinţă este considerată totodată 
ca o condiţie a altor cunoştinţe care constituie între ele o serie de consecinţe 
în linie descendentă, raţiunea poate rămâne cu totul indiferentă faţă de 
problema de a şti până unde se întinde această progresie a parte posteriori şi 
dacă totalitatea acestei serii este în genere posibilă, fiindcă ea nu are nevoie 
de o astfel de serie pentru concluzia prezentă, întrucât aceasta e deja suficient 
determinată şi asigurată prin principiile ei a parte priori. Fie deci că de partea 
condiţiilor seria premiselor are un punct de plecare ca condiţie supremă, fie că 
nu, şi că, deci, este fără limite a parte priori, ea trebuie totuşi să conţină 
totalitatea condiţiilor, admițând că noi nu am putea reuşi niciodată s-o 
cuprindem, şi trebuie ca întreaga serie să fie necondiţionat adevărată, pentru 

ca conditionatul, care este privit ca o consecinţă rezultând din ea, să poată fi 
adevărat. Aceasta este o exigenta a raţiunii care prezintă cunoştinţa ei ca 
determinată a priori şi ca necesară, fie în sine, şi atunci nu e nevoie de prin- 
cipii, fie, in cazul când e derivată, ca un membru al unei serii de principii, care 
ea însăşi este necondiţionat adevărată. 


Secţia a treia 
Sistemul ideilor transcendentale 


Nu avem a face aici cu o dialectică logică, care face abstracţie de orice 
conţinut al cunostintei şi descoperă numai aparenţa falsă în forma ratio- 
namentelor, ci cu o dialectică transcendentală, care trebuie să conţină cu 
totul a priori originea anumitor cunoştinţe din raţiunea pură şi a unor concepte 
deduse prin raţionament, al căror obiect nu poate fi dat deloc empiric, care se 
găsesc deci cu totul în afara facultăţii intelectului pur. Din raportul natural pe 
care folosirea transcendentala a cunostintei noastre, atât în raționamente cât 
şi în judecăţi, trebuie să-l aibă cu folosirea logică am conchis că nu există 
decât trei specii de raționamente dialectice, care se raportează la cele trei 
specii de raționamente prin care raţiunea poate ajunge la cunoştinţe din prin- 
cipii şi că, în totul, problema ei este de a se ridica de la sinteza condiţionată, 
de care intelectul este totdeauna legat, la cea necondiționată, pe care intelectul 
niciodată n-o poate atinge. 

Toate raporturile pe care le pot avea reprezentările noastre sunt: 1) raportul 
cu subiectul; 2) raportul cu obiecte şi anume: fie mai întâi ca fenomene, fie ca 
obiecte ale gândirii în genere. Dacă unim această subdiviziune cu cea 
precedentă, atunci orice raport al reprezentărilor, despre care ne putem face 
sau un concept, sau o Idee, este triplu: 1. raportul cu subiectul; 2. raportul cu 
diversul obiectului în fenomen; 3. raportul cu toate lucrurile în genere. 

Toate conceptele pure în genere se ocupă cu unitatea sintetică a reprezen- 
tărilor, dar conceptele raţiunii pure (Ideile transcendentale) se ocupă cu unitatea 
necondiționată a tuturor condiţiilor în genere. Prin urmare, toate Ideile trans- 
cendentale pot fi împărţite in trei clase, din care cea dintâi conţine unitatea 
absolută (necondiționată) a subiectului gânditor, a doua, unitatea absolută a 
seriei condiţiilor fenomenului, a treia, unitatea absolută a condiţiei tuturor 
obiectelor gândirii în genere. 

Subiectul gânditor este obiectul psihologiei, ansamblul tuturor fenomenelor 
(lumea) - obiectul cosmologiei, şi lucrul care conţine condiţia supremă a 
posibilităţii a tot ceea ce poate fi gândit (fiinţa tuturor fiinţelor) este obiectul 
teologiei. Rațiunea pura ne procură deci Ideea unei ştiinţe transcendentale 
despre suflet (psychologia rationalis), a unei ştiinţe transcendentale despre 
lume (cosmologia rationalis), în sfârşit, şi a unei cunoaşteri transcendentale a 
lui Dumnezeu (theologia transcendentalis). Simpla schiţă a uneia sau alteia 
din aceste ştiinţe nu este de competenţa intelectului, chiar dacă el s-ar servi 

de cea mai înaltă folosire logică a raţiunii, adică de toate rationamentele 
imaginabile, pentru a înainta de la un obiect al lui (fenomen) la toate celelalte, 
până la termenii cei mai îndepărtați ai sintezei empirice; ci această schiţă nu 
este decât un produs pur şi autentic sau o problemă a raţiunii pure. 

Care sunt modurile de concepte pure ale raţiunii ce stau sub aceste trei 
titluri ale tuturor Ideilor transcendentale, va fi expus complet în capitolul 
următor. Ele urmează firul categoriilor. Căci raţiunea pură nu se raportează 
niciodată de-a dreptul la obiecte, ci la conceptele intelectului despre ele. Tot 
astfel, numai în expunerea completă va putea fi făcut clar cum raţiunea pură, 
numai prin folosirea sintetică a aceleiaşi funcţii de care se serveşte în rationa- 
mentul categoric, trebuie să ajungă în mod necesar la conceptul unităţii 
absolute a subiectului gânditor, cum procedeul logic, în raţionamentul ipotetic, 
trebuie să-l conducă la Ideea de inconditionat absolut într-o serie de condiţii 
date, în sfârşit, cum simpla formă a rationamentului disjunctiv trebuie să 
producă in mod necesar conceptul rational suprem despre o fiinţă a tuturor 
fiinţelor. o idee (Gedanke) care, la prima vedere, pare să fie extrem de paradoxală. 

Pentru aceste Idei transcendentale nu este posibilă propriu-zis o deducție 
obiectivă, ca aceea pe care am putut-o da despre categorii. Căci în realitate ele 
n-au nici un raport cu vreun obiect care să le poată fi dat, ca fiindu-le congruent, 
tocmai fiindcă ele nu sunt decât Idei. Am putut întreprinde însă o derivare subiec- 
tivă a lor din natura raţiunii noastre şi ea a şi fost făcută în prezentul capitol. 

Se vede uşor că raţiunea pură nu are nici un alt scop decât totalitatea 
absolută a sintezei de partea condiţiilor (de inerenta, sau de dependenţă, sau 
de concurenţă) şi că de partea conditionatului nu are nimic a face cu totalitatea 
absolută. Căci ea nu are nevoie decât de cea dintâi pentru a presupune seria 
întreagă a condiţiilor şi a o da astfel a priori intelectului. Dar dacă o conditie 
este integral (şi necondiţionat) dată, nu mai e nevoie de un concept raţional 
pentru continuarea seriei; căci intelectul descinde de la sine de la condiţie la 
condiţionat. În felul acesta, Ideile transcendentale nu servesc decât pentru a 
ne ridica în seria condiţiilor până la necondiţionat, adică până la principii. 
Dar in ce priveşte coborârea la condiţionat, există în adevăr o folosire logică 
foarte extinsă pe care o face raţiunea noastră de legile intelectului, dar nici o 
folosire transcendentală, şi dacă ne facem o Idee despre totalitatea absolută a 
unei astfel de sinteze (a unui progressus), de exemplu despre întreaga serie a 
tuturor schimbărilor viitoare ale lumii, aceasta nu e decât o existenţă de rațiune 
(ens rationis), care nu este decât gândită arbitrar şi nu este presupusă necesar 
de rațiune. Căci posibilitatea conditionatului presupune fără îndoială totalitatea 
condiţiilor lui, dar nu a consecinţelor lui. Prin urmare, un astfel de concept 
nu este o Idee transcendentală, singurul cu care ne vom ocupa aici. 

În cele din urmă se va mai observa că între Ideile transcendentale însele 
se manifestă o anumită legătură şi unitate şi că raţiunea pură aduce, cu 
ajutorul acestor Idei, toate cunostintele ei într-un sistem. A înainta de la 
cunoaşterea de sine (a sufletului) la cunoaşterea lumii şi, cu ajutorul acesteia, 
la fiinţa supremă este un progres atât de natural, încât el pare asemănător 

înaintării logice a raţiunii de la premise la concluzie”. Dacă aici se află efectiv 
în fond o înrudire ascunsă similară aceleia care există între procedeul logic şi 
cel transcendental este încă una din problemele a căror rezolvare trebuie s-o 
aşteptăm abia în cursul acestor cercetări. Deocamdată ne-am atins scopul, 
fiindcă am putut scoate conceptele transcendentale ale raţiunii, care de altfel 
în teoria filosofilor se amestecă de obicei cu altele, fără ca ei să le distingă 
măcar suficient de conceptele intelectului, din această situaţie echivocă, fiindcă 
am putut da originea lor şi totodată numărul lor exact, dincolo de care nu mai 
pot exista altele, şi le-am putut reprezenta într-o inlantuire sistematică, 
jalonând astfel şi delimitand un câmp particular al raţiunii pure. 


Cartea a doua 


DESPRE RATIONAMENTELE DIALECTICE ALE RAŢIUNII PURE 


Se poate spune că obiectul unei simple Idei transcendentale e ceva despre 
care nu avem nici un concept, deşi această Idee a fost produsă necesar în 
rațiune după legile ei originare. Căci, de fapt, despre un obiect care să fie 
adecvat exigenţelor raţiunii nici nu e posibil un concept al intelectului, adică 
un concept care să poată fi arătat şi să poată fi făcut intuitiv într-o experienţă 
posibilă. Ne-am exprima totuşi mai bine şi cu mai putin risc de a fi rau intelesi 
dacă am spune că despre obiectul care corespunde unei Idei noi nu putem 
avea nici o cunoaştere, deşi putem avea un concept problematic. 

Realitatea transcendentală (subiectivă) a conceptelor pure ale raţiunii se 
bazează cel puţin pe faptul că suntem conduşi la astfel de Idei printr-un 
raţionament necesar. Există deci raționamente care nu contin premise empirice 
şi cu ajutorul cărora conchidem de la ceva care cunoaştem la altceva despre 
care nu avem nici un concept şi căruia îi atribuim totuşi, printr-o aparenţă 
inevitabilă, realitate obiectivă. Astfel de raționamente trebuie numite, având 
in vedere rezultatul lor, mai curând sofisme decât raționamente; deşi, din 


Metafizica nu are ca obiect propriu al cercetării ei decât trei idei: Dumnezeu, liberate 
şi nemurire, aşa încât al doilea concept unit cu cel dintâi trebuie să ducă la al 
treilea ca la o concluzie necesară. Tot ce mai formează. de altminteri, obiectul 
acestei ştiinţe îi serveşte numai pentru a ajunge la aceste Idei şi la realitatea lor. 
Ea nu are nevoie de ele în folosul ştiinţei naturii, ci pentru a depăşi natura. 
Cunoaşterea aprofundată a acestor Idei ar face ca teologia, morala şi, prin unirea 
amândurora, religia, prin urmare scopurile supreme ale existenţei noastre, sa 
depindă numai de facultatea speculativă a raţiunii şi de nimic altceva. Într-o 
reprezentare sistematică a acestor Idei ordinea amintită ar fi, ca ordine sintetică, 
cea mai potrivită; dar în tratare, care trebuie s-o preceadă necesar, ordinea analitică, 
care inversează ordinea dintâi, va fi mai conformă scopului nostru pentru a 
executa vastul nostru proiect, înaintând de la ceea ce experienţa ne pune nemijlocit 
la îndemână, adică de la psihologie, la cosmologie şi de aici până la cunoaşterea lui 
Dumnezeu. 


340 Immanuel Kant 


punctul de vedere al originii lor ele pot purta numele din urmă, fiindcă nu 
sunt plăsmuite sau născute întâmplător, ci sunt izvorâte din natura raţiunii. 
Ele sunt sofisticări nu ale oamenilor, ci ale raţiunii pure insesi, de care chiar 
cel mai înţelept dintre toţi oamenii nu se poate elibera şi eventual, după multă 
trudă, poate să evite eroarea, dar niciodată nu se poate elibera cu totul de 
aparenţă, care neîntrerupt il hartuieste si isi rade de el. 

Nu exista deci decat trei specii de astfel de rationamente dialectice, atatea 
cate Idei exista, la care ajung concluziile lor. In rationamentul primei clase 
eu conchid de la conceptul transcendental de subiect, care nu contine nimic 
divers, la unitatea absoluta a acestui subiect insusi, despre care, in acest 
fel, n-am nici un concept. Voi numi acest rationament dialectic paralogism 
transcendental. A doua clasă a rationamentelor sofistice se bazează pe 
conceptul transcendental al totalitatii absolute a seriei conditiilor pentru un 
fenomen dat în genere: şi din faptul că am totdeauna un concept contradictoriu 
în sine despre unitatea sintetică necondiționată a seriei, de o parte, conchid 
exactitatea unităţii opuse, deşi nici despre ea nu am nici un concept. Voi 
numi starea raţiunii în aceste raționamente dialectice antinomie a raţiunii 
pure. În sfârşit, în specia a treia a rationamentelor sofistice conchid, de la 
totalitatea condiţiilor de a gândi obiecte în genere, întrucât imi pot fi date, 
unitatea sintetică absolută a tuturor condiţiilor posibilităţii lucrurilor în genere, 
adică. de la lucruri pe care nu le cunosc după simplul lor concept transcen- 
dental, o fiinţă a tuturor fiinţelor, pe care o cunosc şi mai puţin printr-un 
concept transcendental şi despre a cărei necesitate necondiționată nu-mi pot 
face nici un concept. Voi numi acest raţionament dialectic ideal al raţiunii 
pure. [...] 


G.W.F. HEGEL, Enciclopedia ştiinţelor filosofice' 


Partea întâi 


LOGICA 


CONCEPT MAI PRECIS SI ÎMPĂRȚIRE A LOGICII 
§ 79 


Din punctul de vedere al formei, logicul prezintă trei laturi: a) cea abstractă 
sau a intelectului; B) cea dialectică sau negativ-rationald; y) cea speculativă sau 
pozitiv-rationald. 

Aceste trei laturi nu constituie trei părţi ale Logicii, ci sunt momente ale 
oricărui real-logic, adică ale oricărui concept sau a tot ce este adevărat, în 
genere. Ele pot fi puse împreună sub primul moment, acela al intelectului, şi 
astfel ţinute separat una de alta, dar în felul acesta ele nu sunt considerate în 
adevărul lor. - Ceea ce se arată aici privitor la determinatiile logicului, ca si 
împărţirea lui, are iarăşi aici numai caracter anticipativ şi istoric. 


§ 80 


a) Gândirea ca intelect se opreşte la determinatia rigidă şi la deosebirea 
acesteia fata de alte determinatii; un atare abstract, limitat, e considerat de 
intelect ca subzistând şi fiintand pentru sine, 


Adaos. Când e vorba de gândire în genere sau, mai precis, de cunoaşterea 
conceptuală, avem adesea în vedere numai activitatea intelectului. Acum, fără 
îndoială, gândirea e în primul rând gândire a intelectului, dar ea nu se opreşte 
aici, iar conceptul nu este simplă determinare prin intelect. - Activitatea inte- 
lectului constă în genere in a conferi conţinutului său forma universalitatii, si 
anume universalul pus de intelect este un universal abstract, care, ca atare, 
este fixat în faţa particularului; prin aceasta însă, în acelaşi timp, este el 

însuşi determinat iarăşi ca particular. Întrucât modul în care intelectul se 
raportează la obiectele sale constă în separare şi abstragere, el este, prin aceasta, 
opusul intuitiei şi al senzatiei nemijlocite care, ca atare, au totdeauna de-a 
face cu concretul şi se opresc la el. 

La această opoziţie a intelectului şi a senzatiei se referă reprosurile, atât 
de des repetate, care se fac, în genere, gândirii şi care se reduc la acuzaţia că 
gândirea e dură şi unilaterală, ducând prin consecventa sa la rezultate 
dăunătoare şi destructive. La astfel de reproşuri, în măsura în care sunt 
justificate în conţinutul lor, trebuie să răspundem, în primul rând, că ele nu 
ating gândirea în genere, mai precis nu privesc gândirea raţională, ci numai 
pe cea a intelectului. Mai departe trebuie însă înainte de toate să se recunoască 
şi simplei gândiri a intelectului drepturile şi meritele ei, acestea constând, în 
genere, în faptul că, în domeniul teoretic ca şi în cel practic, nu se ajunge fără 
intelect la nimic consistent şi precis. Cât priveşte mai întâi cunoaşterea, ea 
începe cu considerarea obiectelor date, după deosebirile lor precise; se 
deosebesc astfel, în cercetarea naturii, materii diverse, forte, genuri etc., şi se 
retin pentru sine fixându-se în această izolare a lor. Gândirea procedează aici 
ca intelect, iar principiul ei este identitatea, simpla raportare la sine. Tot această 
identitate este apoi cea care condiţionează procesul cunoaşterii, înaintarea de 
la o determinatie la alta. Astfel, mai întâi în matematică, mărimea e acea 
determinatie în care înaintăm lăsând la o parte toate celelalte determinatii. 
Potrivit acestei procedări, în geometrie se compară figuri între ele, scotandu-se 
în evidenţă ceea ce ele au identic. Şi în alte domenii ale cunoaşterii, de exemplu 
în jurisprudenta, se înaintează, în primul rând, pe calea identităţii. Întrucât 
se conchide aici de la o determinatie la alta, inferenta nu e altceva decât o 
înaintare pe baza principiului identităţii. - Întocmai ca în activitatea teoretică, 
nu ne putem lipsi de intelect nici în cea practică. Pentru a acţiona, e nevoie în 
mod esenţial de caracter, şi un om de caracter e un om cu judecată, care, ca 
atare, are în vedere scopuri precise şi le urmăreşte cu fermitate. Cine vrea să 
realizeze ceva mare trebuie, cum spune Goethe, să ştie să se limiteze. 
Dimpotrivă, cine vrea totul, acela nu vrea de fapt nimic, şi nici nu ajunge la 
nimic. Sunt în lume o mulţime de lucruri interesante: poezie spaniolă, chimie, 
politică, muzică; toate acestea sunt foarte interesante şi nimănui nu i se poate 
lua în nume de rău că se interesează de ele; dar pentru a realiza ceva ca 
individ, într-o anumită situaţie, trebuie să ne ţinem de ceva precis şi să nu ne 
împrăştiem puterile în multe direcţii. Tot astfel, în orice profesiune se cere să 
o practicăm cu judecată. Aşa, de exemplu, judecătorul trebuie să se ţină de 
lege, să-şi pronunţe sentinţa conform acesteia, să nu se lase abătut de una 
sau de alta, să nu ia în considerare motivele invocate fără a privi şi la dreapta 
şi la stânga. - Intelectul este, apoi, în genere un moment esenţial al educaţiei. 
Un om cultivat nu se mulţumeşte cu ceea ce e nebulos şi nedeterminat, ci 
gândeşte obiectele in determinatia lor precisă; dimpotrivă, cel lipsit de cultură 
dibuie încoace şi încolo, şi adesea trebuie să-ţi dai multă osteneală ca să te 
înţelegi cu el despre ceea ce e vorba, şi să-l faci să păstreze neabătut în faţa 
ochilor punctul precis asupra căruia se discută. 

Dacă mai departe, ca urmare a expunerii precedente, logicul în genere nu 
trebuie conceput doar ca o activitate subiectivă, ci, dimpotrivă, ca fiind 
universalul absolut şi ca fiind deci, în acelaşi timp, obiectiv, lucrul acesta îşi 
găseşte aplicaţie şi cu privire la intelect, această primă formă a logicului. În 
acest sens, intelectul trebuie considerat ca răspunzând la ceea ce se numeşte 
bunătatea lui Dumnezeu, în măsura în care se înţelege prin aceasta că lucrurile 
mărginite sunt, că ele au o subzistență. In natură, bunătatea lui Dumnezeu 
poate fi recunoscută, de exemplu, în faptul că diferitele clase şi genuri de 
animale, ca şi de plante, sunt prevăzute cu tot ce le trebuie ca să se conserve 
şi să se dezvolte. Tot aşa se întâmplă apoi şi cu omul, cu indivizii şi cu popoare 
întregi, care, în acelaşi fel, găsesc cele necesare pentru conservarea şi 
dezvoltarea lor, în parte date nemijlocit (de exemplu: climă, calitate şi produse 
ale solului etc.), în parte ca aptitudini, talente etc. pe care le posedă. Conceput 
în felul acesta, intelectul se manifestă, în genere, în toate domeniile lumii 
obiective, şi tine în mod esenţial de perfecțiunea unui obiect ca principiul 
intelectului să-şi valorifice în acesta dreptul său. Astfel, de exemplu, statul nu 
e perfect, dacă nu s-a ajuns încă în cadrul lui la o deosebire precisă a stărilor 
şi profesiunilor şi dacă funcţiile politice şi sociale, diferite în ce priveşte 
conceptul, nu s-au concretizat în organe specifice, aşa cum e cazul, de exemplu, 
în organismul animal evoluat, cu diversele lui funcțiuni: senzitiva, motorie, 
digestivă etc. - Din consideratiile de până acum rezultă, mai departe, că nici 
din domenii şi sfere de activitate care, după concepţia obişnuită, par a fi cele 
mai îndepărtate de intelect, acesta nu trebuie să lipsească şi că, atunci când 
se produce acest caz, faptul trebuie considerat ca o lipsă. Aceasta se referă 
îndeosebi la artă, religie şi filosofie. Aşa, de exemplu, în artă, intelectul se 
manifestă în faptul că formele frumosului, care se deosebesc potrivit 
conceptului, sunt reţinute şi reprezentate in această diferenţă a lor. - Acelaşi 
lucru e valabil si pentru operele de artă luate în parte. Tine de frumuseţea si 
desăvârşirea unei opere dramatice de a prinde în linii pure şi precise caracterele 
diverselor personaje şi, tot asa, de a infatisa limpede si pregnant diferitele 
scopuri şi interese care sunt în joc. - Cât priveşte domeniul religiei (făcând 
abstracţie de celelalte deosebiri de conţinut şi de concepţie), avantajele 
mitologiei elene, de exemplu, faţă de cea nordică constau, în esenţă, şi în 
faptul că în cea dintâi figurile zeilor sunt conturate până la precizie plastică, 
pe când în cea din urmă ele se confundă laolaltă în negura unei nedeterminări 
tulburi. - După cele dezvoltate până aici, nu mai e nevoie să facem o menţiune 
specială că nici filosofia nu se poate dispensa de intelect. Înainte de orice, 
pentru a filosofa e necesar ca fiecare gând să fie conceput în toată precizia lui 
şi să nu ne mulţumim cu ceea ce e vag şi nedefinit. 

Se obisnuieste să se spună însă că intelectul nu trebuie să meargă prea 
departe, şi aceasta e just dacă ne referim la faptul că ceea ce ţine de intelect 
nu e ceva ultim, ci, dimpotrivă, este finit, ba chiar, privit mai îndeaproape, de 
aşa natură încât, împins până la capăt, se schimbă în contrarul lui. Este felul 
tinereţii de a se avânta în abstracții; omul care are experienţa vieţii, dimpotrivă, 
nu se lasă pradă abstractului ori-ori, ci se menţine în concret. 

§ 81 


P) Momentul dialectic este propria autodepăşire a unor atare determinatii 
finite şi trecerea lor în determinatiile opuse lor. 

1) Dialecticul luat pentru sine, separat de intelect, constituie, îndeosebi 
când e pus în evidenţă în concepte de ordin ştiinţific, scepticismul; acesta conţine, 
ca rezultat al dialecticului, negația pură. 2) Dialectica e considerată de obicei ca 
o artă exterioară care produce, intenţionat, confuzie în concepte determinate şi 
numai simpla aparență a unor contradicții în ele, astfel că, în realitate, nu aceste 
determinatii, ci aparenţa aceasta ar fi nulă, iar afirmaţia intelectului ar fi, 
dimpotrivă, adevărată. Adesea, dialectica nici nu este altceva decât un fel de 
balansare subiectivă de raționamente mişcându-se încoace şi încolo, din care 
conţinutul lipseşte, goliciunea lor fiind acoperită de o subtilitate pe măsura 
acestor raționamente. — În determinatia ei proprie, dialectica constituie, dimpo- 
trivă, adevărata şi propria natură a determinatiilor intelectului, a lucrurilor şi a 
finitului în genere. Reflexia este, în primul rând, trecerea dincolo de determinatia 
izolată, o raportare a acesteia, prin care ea este pusă în relaţie, fiind, pe altă 
parte, păstrată în valabilitatea ei izolată. Dialectica, dimpotrivă, este acea trecere 
imanentă dincolo, in care unilateralitatea, limitarea determinatiilor intelectului, 
se înfăţişează drept ceea ce ea este, anume ca negatie a lor. Tot ce e finit e 
suprimarea sinelui. Dialecticul constituie, de aceea, sufletul mişcării, în progresul 
ştiinţei, şi este principiul prin care, singur, se introduce în conţinutul ştiinţei 
conexiune imanentă şi necesitate; aşa cum, în genere, în el se află ridicarea 
adevărată, nu numai exterioară, deasupra finitului. 


Adaos 1. E de cea mai mare importanţă ca dialecticul să fie înțeles şi 
cunoscut cum se cuvine. El este, în genere, principiul oricărei mişcări, al 
oricărei vieţi şi al oricărei activităţi în lumea reală. De asemenea, dialecticul e 
sufletul oricărei cunoasteri cu adevărat ştiinţifice. Pentru conştiinţa noastră 
obişnuită, refuzul de a ne opri la determinatiile abstracte ale intelectului apare 
ca un act de pură echitate, conform dictonului: „Trăieşte şi lasă şi pe altul să 
trăiască”, astfel încât este valabilă atât una, cât şi cealaltă. Privit mai de aproape 
însă, finitul nu este limitat doar din exterior, ci el se suprimă, prin propria sa 
natură, şi trece, prin el însuşi, în opusul său. Aşa de exemplu, se spune că 
omul e muritor, considerându-se moartea ca ceva ce-şi are temeiul numai în 
împrejurările exterioare; conform acestui fel de a vedea, faptul de a fi viu şi de 
a fi şi muritor sunt două calităţi deosebite ale omului. Concepţia adevărată 
însă este că viaţa, ca atare, poartă în sine germenul morţii şi că, în genere, 
finitul se contrazice în sine însuşi pe sine şi, prin aceasta, se suprimă. — Mai 
departe, dialectica nu trebuie confundată cu simpla sofistică, a cărei esenţă 
consta tocmai în a considera ca valabile pentru sine determinatii unilaterale 
şi abstracte, luate izolat, aşa cum o cer de fiecare dată interesele individului şi 
situaţia sa particulară. Astfel, de exemplu, pentnra acţiona este un moment 
esenţial ca eu să exist şi să am şi mijloacele de existenţă. Dacă însă izolez 
pentru sine această latură, acest principiu al bunei mele stări, şi trag de aici 

concluzia că am voie să fur ori să-mi trădez patria, aceasta este sofistică. 
-Tot astfel libertatea mea subiectivă e un principiu esenţial al acţiunii mele în 
sensul ca în ceea ce fac eu sunt prezent cu judecata şi convingerea mea. Dacă 
însă rationez nwnai pe baza acestui principiu, atunci cad iarăşi în sofistică şi, 
în felul acesta, toate principiile moralității sunt date peste cap. — Dialectica se 
deosebeşte esenţial de atare intervenţii, căci ea urmăreşte tocmai considerarea 
lucrurilor în şi pentru sine, de unde rezultă îndată natura finită a determi- 
natiilor unilaterale ale intelectului. — De altfel, dialectica nu e deloc ceva nou 
în filosofie. Printre cei vechi, Platon e considerat drept descoperitor al dialecticii. 
Şi aceasta pe drept, întrucât în filosofia platonică, întâlnim, pentru întâia 
oară, dialectica în formă pur ştiinţifică şi, prin aceasta, totodată obiectivă. La 
Socrate, în concordanţă cu caracterul general al filosofiei sale, dialectica ia 
încă o formă preponderent subiectivă, anume aceea a ironiei. Socrate îşi 
îndreaptă dialectica sa în primul rând împotriva conştiinţei obişnuite în genere, 
apoi îndeosebi împotriva sofiştilor. În convorbirile sale, el obişnuia să simuleze 
că ar vrea să se informeze mai de aproape cu privire la obiectul despre care 
era vorba; pentru aceasta el punea tot felul de întrebări şi-i ducea pe cei cu 
care se întreținea la mărturisirea contrariului lucrurilor care initial li se paru- 
seră adevărate. Dacă, de exemplu, sofiştii îşi ziceau învăţători, Socrate, printr-o 
serie de întrebări, îl făcea pe sofistul Protagora să recunoască că orice învăţare. 
e numai reamintire. - În dialogurile sale mai riguros ştiinţifice, Platon arată 
apoi, pe calea simplei tratări dialectice, natura finită a tuturor determinatiilor 
rigide ale intelectului. Astfel, în Parmenide de pildă, Platon deduce din Unu 
multiplul şi arată, cu toate acestea, cum multiplul constă numai în a se deter- 
mina pe sine ca Unu. In modul acesta mare a mânuit Platon dialectica. 
- În timpurile mai noi, Kant îndeosebi a fost acela care a readus la actualitate 
dialectica, aşezând-o din nou la loc de cinste, şi anume stabilind aşa-zisele 
antinomii ale raţiunii, despre care s-a vorbit mai sus (8 48); în acestea nu este 
nicidecum vorba de o parcurgere de argumente într-un sens şi în altul, de o 
simplă intervenţie subiectivă, ci este, dimpotrivă, vorba de a arăta cum fiecare 
determinatie abstractă a intelectului, luată aşa cum se prezintă ea însăşi, se 
transformă nemijlocit în contrariul ei. - Oricât s-ar împotrivi intelectul dialecticii, 
aceasta nu poate fi totuşi considerată ca fiind proprie numai conştiinţei 
filosofice; dimpotrivă, ceea ce intervine aici poate fi deja găsit în oricare altfel 
de conştiinţă, ca şi în experienţa generală. Tot ce ne înconjoară poate fi privit 
ca exemplu al dialecticului. Noi ştim că tot ce e finit, în loc să fie ceva stabil şi 
ultim, este, dimpotrivă, schimbător şi trecător, şi aceasta nu este altceva decât 
dialectica finitului, prin care finitul, ca fiind în sine propriul său altul. este 
împins să treacă dincolo de ceea ce el este în mod nemijlocit, transformându-se 
in opusul său. Dacă înainte (§ 80) spuneam că intelectul ar corespunde la 
ceea ce e cuprins în reprezentarea bunătăţii lui Dumnezeu, trebuie să observăm 
acum cu privire la dialectică, în acelaşi sens obiectiv, că principiul ei corespunde 
reprezentării despre puterea lui Dumnezeu. Spunem că toate lucrurile (adică 
tot ce e finit, ca atare) ajung in fata judecății şi avem cu aceasta intuiţia dialec- 
ticii ca putere universală şi irezistibilă, căreia nimic, oricât şi-ar închipui că 

este de puternic şi de sigur, nu-i poate sta împotrivă. Cu această determinare, 
evident, adâncimea esenței devine, conceptul de Dumnezeu, nu sunt încă epui- 
zate; ea este însă un moment esenţial în orice conştiinţă religioasă. ~ Dialectica 
se manifestă, apoi, în toate domeniile şi formaţiile particulare ale lumii naturale 
şi spirituale. Aşa, de exemplu, în mişcarea corpurilor cereşti. O planetă se află 
acum în locul acesta, stă însă în natura ei să fie şi în alt loc, şi ea aduce la 
existenţă acest alt mod de a fi al ei, mişcându-se. Tot astfel elementele fizice se 
arată a fi dialectice, iar procesul meteorologic este manifestarea dialecticii lor. 
Acelaşi principiu formează fundamentul tuturor celorlalte procese ale naturii, 
şi, totodată, prin el natura este împinsă să se depăşească pe ea însăşi. Cât 
priveşte prezenţa dialecticii în lumea spirituală şi, mai precis, în domeniul 
dreptului şi al moralității, să amintim aici numai că, potrivit unei experienţe 
generale, când o situaţie sau o acţiune ajunge la limită, ea se transformă de 
obicei in contrariul ei; această dialectică isi găseşte adesea recunoaşterea şi în 
proverbe. Astfel, de exemplu, se spune: swmnum jus swina injuria, ceea ce 
exprimă că dreptul abstract împins pe poziţia lui extremă se preface în nedreptate. 
Tot aşa e cunoscut că, în domeniul politic, extremele anarhiei şi despotismului 
se nasc reciproc una din cealaltă. Constiinta dialecticii în domeniul moralității, 
sub forma ei individuală, o găsim în preacunoscutele proverbe: „Orgoliul 
premerge căderii“, „Cuţitul prea ascuţit se stirbeste” etc. — Şi sensibilitatea, cea 
corporală ca şi cea spirituală, îşi are dialectica ei. Se ştie că stările extreme ale 
durerii şi bucuriei trec una în cealaltă; inima copleşită de bucurie se uşurează 
în lacrimi, şi cea mai adâncă tristeţe se trădează uneori prin surâs, 


Adaos 2. Scepticismul nu trebuie considerat numai ca o doctrină a îndoielii; 
dimpotrivă, el are deplină certitudine în privinţa faptului pe care îl afirmă, 
adică în privinţa neantului a tot ce e finit. Cine doar se îndoieşte, mai are încă 
speranţa că îndoiala i-ar putea fi înlăturată şi că, fie una, fie alta din poziţiile 
determinate între care oscilează se va dovedi solidă şi adevărată. Dimpotrivă, 
scepticismul autentic este pierdere totală a speranţei în tot ceea ce intelectul 
consideră ca ferm, iar sentimentul ce rezultă de aici este acela al imperturba- 
bilitatii si al împăcării cu sine. Acesta este scepticismul vechi, antic, aşa cum 
îl găsim expus la Sextus Empiricus şi cum a fost elaborat în epoca romană, 
mai târziu, drept complement al sistemelor dogmatice ale stoicilor şi epicurie- 
nilor. Cu acest scepticism antic nu trebuie confundat cel modern, amintit 
înainte (§ 39), care, in parte a precedat iilosofia critică, în parte a izvorât din 
aceasta, scepticism care constă numai în a nega adevărul suprasensibilului 
şi certitudinea acestuia şi, totodată, în a considera sensibilul şi ceea ce e 
prezent în senzaţia nemijlocită drept lucrul la care trebuie sa ne oprim. 

Dacă de altfel scepticismul e privit adesea, inca şi azi, ca un duşman 
irezistibil al oricărei cunoasteri pozitive in genere, deci şi ai filosofiei, în măsura 
în care este vorba în aceasta de cunoaştere pozitivă, trebuie, dimpotrivă, 
observat că în fapt numai gândirea abstractă şi finită a intelectului are a se 
teme de scepticism şi nu îi poate rezista, în timp ce filosofia conţine în ea 
scepticismul ca pe un moment al ei, anume ca fiind dialecticul. Dar filosofia 

nu se opreşte la rezultatul pur negativ al dialecticii, cum face scepticismul. 
Acesta îşi înţelege greşit rezultatul, întrucât îl reţine ca negatie pură si deci 
abstractă. Întrucât negativul este rezultat al dialecticii, el este, tocmai ca rezultat, 
totodată şi pozitivul, deoarece el conţine în sine, ca depăşit, pozitivul din care 
rezultă şi nu există fără acesta. Aceasta e însă determinatia fundamentală a 
celei de-a treia forme a logicului, adică a speculativului, sau a rationalului pozitiv. 


§ 82 


y) Speculativul, sau rationalul pozitiv prinde unitatea determinatiilor in 
opoziţia lor, afirmativul care este conţinut în disolutia şi în trecerea lor. 

1) Dialectica are un rezultat pozitiv, deoarece are un conținut determinat, 
adică deoarece rezultatul ei nu e, în fond, nimicul gol, abstract, ci negația unor 
determinatii anumite, care sunt conţinute în rezultat, tocmai fiindcă acesta nu 
e un nimic nemijlocit, ci un rezultat. 2) Acest raţional deci, deşi gândit şi 
abstract, este totodată ceva concret, căci el nu este unitate simplă, formală, ci 
unitate a unor determinatii deosebite. De aceea, filosofia nu are absolut deloc 
de-a face cu pure abstracții sau cugetări formale, ci numai cu gânduri con- 
crete. 3) In Logica speculativă e conținută simpla Logică a intelectului şi aceasta 
poate fi cu uşurinţă obţinută din ea; nu e nevoie pentru aceasta decât să 
lăsăm la o parte, din logica speculativă, dialecticul şi rationalul; în felul acesta, 
ea devine ceea ce este Logica obişnuită: o insirare de felurite determinatii ale 
gândirii, puse laolaltă, care, în finitatea lor, sunt luate drept ceva infinit. 


Adaos. În ce priveşte conținutul său, rationalul este atât de putin propriu 
numai filosofiei, încât trebuie spus mai degrabă că el este dat tuturor oamenilor, 
pe oricare treaptă a culturii şi a dezvoltării spirituale s-ar găsi ei, şi în acest 
sens omul a fost considerat, cu dreptate, din timpuri străvechi, ca o fiinţă 
raţională. Modul universal-empiric de a lua cunoştinţă de raţional este mai 
întâi acela al pre-judecatii şi al pre-supoziţiei, în timp ce caracteristica 
rationalului, conform celor arătate înainte (§ 45), este în genere aceea de a fi 
ceva necondiţionat şi deci de a conţine în el însuşi determinatia sa. În acest 
înțeles, omul are ştiinţă înainte de toate despre rational, întrucât are ştiinţă 
despre Dumnezeu, şi despre acesta ca fiind ceea ce este determinat numai 
prin sine însuşi. De asemenea, mai departe, ceea ce un cetăţean ştie despre 
patria sa şi despre legile ei este ştiinţa a ceva raţional, în măsura in care 
acestea au pentru el valoarea unui necondiţionat, şi, totodată, a ceva univer- 
sal căruia el, cu voința sa individuală, trebuie să i se supună; si, în acelaşi 
sens, chiar ştiinţa şi voinţa copilului sunt rationale, întrucât el cunoaşte voinţa 
părinţilor săi şi o voiește. 

Mai departe, speculativul, în genere, nu e altceva decât raţionalul (şi anume 
rationalul pozitiv), întrucât acesta e gândit. În viata de toate zilele, expresia 
speculație e folosită, de obicei, cu un înţeles foarte vag şi totodată secundar; 
de exemplu, când se vorbeşte de speculaţii matrimoniale sau comerciale, prin 
care se înţelege numai, pe de o parte, că trebuie să se treacă dincolo de ceea ce 

este nemijlocit dat şi, pe de altă parte, că ceea ce constituie conţinutul unor 
atare speculaţii este deocamdată numai subiectiv, dar nu trebuie să rămână 
aşa, ci să fie realizat sau tradus în obiectivitate. 

Referitor la intrebuintarea aceasta comună a cuvântului speculație, este 
valabil ceea ce am observat înainte privitor la idee; adăugăm aici numai 
observaţia că adesea mulţi dintre cei care se socotesc printre oamenii mai 
cultivați vorbesc de speculație, atribuindu-i, in mod expres, tot un înţeles 
numai subiectiv şi spunând astfel despre o concepţie oarecare a unor stări şi 
raporturi naturale sau spirituale că, privită din punct de vedere pur speculativ, 
ea poate fi, ce-i drept, foarte frumoasă şi justă, dar că experienţa nu e de 
acord cu aceasta şi că, în realitate, aşa ceva nu poate fi admis. Împotriva 
acestui fel de a vedea trebuie să spunem că, în adevărata lui semnificaţie, 
speculativul nu este — nici în mod provizoriu, nici definitiv - ceva pur subiectiv, 
ci este mai degrabă, in chip explicit, ceea ce conţine in sine, ca depasite, 
opozitiile la care se opreşte intelectul (deci şi opoziţia subiectiv-obiectiv) şi 
tocmai prin aceasta el se dovedeşte a fi concret şi totalitate. De aceea un 
conţinut speculativ nici nu poate fi exprimat printr-o propoziţie unilaterală. 
Când spunem, de exemplu, că absolutul e unitatea subiectivului şi a 
obiectivului, aceasta este, desigur, adevărat, totuşi unilateral, întrucât nu este 
exprimată decât unitatea, accentul fiind pus pe ea, în timp ce în fapt, subiectivul 
şi obiectivul sunt totuşi nu numai identice, ci şi deosebite. 

Referitor la semnificaţia speculativului, mai este de menţionat aici că prin 
el trebuie să se înţeleagă ceea ce se înţelegea mai demult în mod obişnuit, mai 
ales în legătură cu conştiinţa religioasă şi cu conţinutul ei, prin mistic. Când 
se vorbeşte astăzi de mistic, de regulă el este luat drept ceea ce e plin de 
mister si nu poate fi conceput, acest mister este apoi privit - în funcţie de 
gradul de cultură şi de felul de a gândi - de către unii drept ceea ce constituie 
adevanu şi autenticul, de către alţii însă, drept superstiție şi amăgire. În privinţa 
aceasta este de observat că misticul e în adevăr ceva misterios, dar numai 
pentru intelect, şi anume doar pentru motivul că principiul intelectului este 
identitatea abstractă, în timp ce misticul (ca echivalent în semnificaţie cu 
speculativul) este unitatea concretă a acelor determinatii pe care intelectul le 
consideră adevărate numai în izolarea şi în opoziţia lor. Când apoi şi cei care 
recunosc misticul drept adevăr rămân la punctul de vedere că el este ceva 
absolut misterios, ei dovedesc că pentru ei gândirea are tot numai semnificaţia 
identificării abstracte şi că, de aceea, pentru a ajunge la adevăr trebuie să 
renuntam la gândire, sau, cum se mai obişnuieşte a se spune, să facem raţiunea 
prizonieră. Dar, cum am văzut, gândirea abstractă a intelectului nu e ceva 
ferm şi ultim, dimpotrivă, ea se dovedeşte a fi permanentă depăşire de sine şi 
trecere în opusul ei, în timp ce rationalul, ca atare, constă tocmai în aceea ca 
el conţine in sine termenii opusi, ca momente ideale. Orice e rational poate fi 
deci numit, totodată, şi mistic, ceea ce inseamnă doar că el depăşeşte intelectul, 
dar nu înseamnă nicidecum că el trebuie considerat, în genere, ca ceva 
inaccesibil gândirii şi depăşind puterea de concepere. [...] 

